የቱለማ ኦሮሞ እና የኦዳ ነቤ የገዳ ስርዓት….!!! –( ጸሐፊ፡ አፈንዲ ሙተቂ) | EthioReference >\n8:40 am - Tuesday November 30, 2021\nየቱለማ ኦሮሞ እና የኦዳ ነቤ የገዳ ስርዓት....!!! --( ጸሐፊ፡ አፈንዲ ሙተቂ)\nየቱለማ ኦሮሞ እና የኦዳ ነቤ የገዳ ስርዓት….!!!\nበኦሮሞ ህዝብ የአሰፋፈር ትውፊት መሠረት በመካከለኛው ኦሮሚያ የሚኖረው የኦሮሞ ነገድ “ቱለማ” ይባላል፡፡ ቱለማ በጥንታዊነታቸው ከሚጠቀሱ የኦሮሞ ነገዶች አንዱ ሲሆን በብዙ ኢትዮጵያዊያን ዘንድ በስፋት ከሚታወቁት መካከልም ነው፡፡ ለቱለማ መታወቅ ትልቁን ሚና የተጫወተው ደግሞ “መጫና ቱለማ” የሚባለው ታሪካዊ ማህበር ነው፡፡\nየኦሮሞ ህዝብ ትውፊት እንደሚለው የቱለማ አባት “ራያ” ይባላል፡፡ ከራያ የተወለደው ሌላኛው ልጅ “መጫ” ተብሎ ይታወቃል፡፡ ቱለማ ለአባቱ አንጋፋ ልጅ ሲሆን መጫ ደግሞ ሁለተኛ ልጅ ነው፡፡ ራያ እነዚህን ልጆች የወለደው በፊንፊኔ ግርጌ በሚገኘው “ገላን ደንጎራ” የተባለ አምባ አካባቢ እንደሆነ ይነገራል፡፡\nበጥንቱ የኦሮሞ የውርሥ ደንብ መሠረት አባቱን የሚወርሠው አንጋፋ ልጅ ነው፡፡ በዚህም መሠረት ራያ ሲያርፍ ቱለማ አባቱን ተክቶ በገላን ደንጎራ አካባቢ ኑሮውን መመሥረቱ ይነገራል፡፡ መጫ ደግሞ ወደ ምዕራብ ተጉዞ ቆሪቻ በተባለ አካባቢ እንደሰፈረ ምንጮቻችን ያስረዳሉ፡፡ በዛሬው ዘመን በሸዋ፣ በወለጋ፣ በጎጃም (ወንበራ)፣ በኢሉባቦር እና በጅማ የሚኖሩት ኦሮሞዎች ቱለማ እና መጫ ከሚባሉት የጥንቱ የራያ ልጆች የተራቡ መሆናቸውም ይወሳል፡፡\nመጫ እና ቱለማ ለረጅም ዘመን በአንድ የገዳ ማዕከል ስር ይተዳደሩ ነበር፡፡ በሂደት ግን የቱለማ ነገድ የገዳ ማዕከሉን በአዲስ ሁኔታ በኦዳ ነቤ የመሠረተ ሲሆን መጫ ደግሞ ከአምቦ ከተማ በስተምዕራብ ባለው “ኦዳ ቢሲል” ሌላ የገዳ ማዕከል አቋቁሟል፡፡\nእንግዲህ ታዋቂውን የመጫ እና ቱለማ ማኅበር የመሠረቱት ከነዚህ ሁለት ታላላቅ ነገዶች የተወለዱ ኦሮሞዎች ነበሩ፡፡ ለምሳሌ እነ ኮሎኔል ዓለሙ ቂጤሳ፣ ጄኔራል ዳዊት አብዲ፣ መቶ አለቃ ማሞ መዘምር እና ደጃዝማች ከበደ ብዙነሽ የመጫ ተወላጆች ሲሆኑ ኃይለማሪያም ገመዳ፣ ጄኔራል ታደሰ ብሩ እና በቀለ ነዺን የመሳሰሉት ደግሞ የቱለማ ተወላጆች ነበሩ፡፡\nየቱለማ ኦሮሞ ዳጪ፣ በቾ እና ጂሌ የሚባሉ ሶስት ቅርንጫፎች አሉት፡፡ በዳጪ ስር የሚካተቱት በዛሬው ሰሜን ሸዋ ዞን (ሰላሌ)፣ በምሥራቅ ሸዋ (ቢሾፍቱ ዙሪያ) እና በአዲስ አበባ ዙሪያ የሚኖሩት ኦሮሞዎች ናቸው፡፡ በቾ ደግሞ ዛሬ “ደቡብ ምዕራብ ሸዋ” በሚባለው ዞን ባሉት በርካታ ወረዳዎችና በምዕራብ ሸዋ ዞን ምሥራቃዊ ክፍል የሚኖሩትን ኦሮሞዎች ያካትታል፡፡ ጂሌ በደቡብ ምሥራቅ ሸዋ (መቂ፣ ወንጂ፣ ቆቃ፣ አዳማ፣ ሞጆ፣ ወለንጪቲ፣ አዳሚ ቱሉ፣ ቤልቡላ ወዘተ) የሚኖሩ ኦሮሞዎች የሚካተቱበት ነው፡፡\nዳጪ፣ በቾ እና ጂሌ የሚባሉት የቱለማ ኦሮሞ ቅርንጫፎች በብዙ ጎሳዎችና ንዑስ ጎሳዎች የተከፋፈሉ ናቸው፡፡ ከቱለማ ኦሮሞ ጎሳዎች መካከል ገላን፣ ሶዶ (ሰዴን ሶዶ)፣ አቦ (ቶርበን አቦ)፣ ሜታ፣ አድኣ፣ ወረ-ጃርሶ፣ ጊምቢቹ፣ ኤካ፣ ጉለሌ፣ ያያ፣ ሊበን፣ ጋዱላ፣ ገረሱ፣ ዱለቻ፣ አቡኑ፣ ቡያማ፣ አመያ፣ አሙማ እና አከዩ ተጠቃሾች ናቸው፡፡\n==ኦዳ ነቤ እና ቱለማ==\nየቱለማ ኦሮሞ በጣም አንጋፋ መሆኑን የሚመሰክረው ትልቅ አብነት ነገዱ ከጥንታዊው “ኦዳ ነቤ” ጋር በጥብቅ የተቆራኘ መሆኑ ነው፡፡ የኦሮሞ ሽማግሌዎች እንደሚሉት ጥንታዊው የገዳ ስርዓት በመካከለኛው ዘመን የተከሰቱትን ታላላቅ ለውጦች ባገናዘበ መልኩ ተሐድሶ እንዲካሄድበት ተወስኖ ነበር፡፡ የገዳ ማዕከሉም ጥንት ከነበረበት “ፉጉግ” የተሰኘ ቀበሌ ተነቅሎ ለሁሉም የኦሮሞ ነገዶች አማካይ ወደሆነ ስፍራ እንዲዛወር ተደርጓል፡፡ ፉጉግን የተካው ማዕከል ደግሞ እስከ ዛሬ ድረስ የገዳ ጉባኤዎችን የሚያስተናግደው ታዋቂው “ኦዳ ነቤ” ነው፡፡\nየትውፊት ምንጮቻችን እንደሚሉት ኦዳ ነቤ የተሻሻሉት የኦሮሞ “ሄራ” (ህገ-መንግሥት) እና “ሴራ” (ዝርዝር የመተዳደሪያ ህጎች) የታወጀበት ስፍራ ነው፡፡ ያኔ ከታወጁት ህጎች መካከል ብዙዎቹ በአገልግሎት ላይ ይገኛሉ፡፡ ለምሳሌ በጥንት ዘመናት የገዳ ስርዓት ስምንት ዑደቶች (cycles) የነበሩት መሆኑ ይነገራል፡፡ እነዚህ ዑደቶች ወደ አምስት ዝቅ የተደረጉት በኦዳ ነቤ በተካሄደው የተሐድሶ ንቅናቄ ዘመን እንደሆነም ይወሳል፡፡\nበዘመናችን ሕያው ሆነው የሚያገለግሉት ኦዳ ሮባ (በባሌ የሚገኝ)፣ ኦዳ ቢሲል (በምዕራብ ሸዋ ያለ)፣ ጉሚ ጋዮ (በቦረና የሚገኝ) እና ኦዳ ቡልቱም (በምዕራብ ሀረርጌ የሚገኝ) የተሰኙ የገዳ ማዕከላት የሚመሩበት “ሄራ” (ህገ-መንግሥት) በኦዳ ነቤ የተደነገገው ሁሉን አቀፍ የኦሮሞ “ሄራ” እንደሆነ የኦሮሞ ሽማግሌዎች ይናገራሉ፡፡\n==የገዳ ስርዓት በቱለማ==\nየገዳ ስርዓት አምስት ዑደቶች አሉት- ከላይ እንደገለጽኩት፡፡ እውነታው ሲታይ ግን ዑደቶቹ በቁጥር አስር ናቸው፡፡ ይህም የሆነው አባቶች በአምስቱ ዑደቶች እየተፈራረቁ ሀገሩን ከመሩ በኋላ ልጆቻቸው በተመሳሳይ ሁኔታ በአምስት ዑደቶች እየተፈራረቁ ስለሚያስተዳድሩ ነው፡፡ በዚህ መሠረት በቱለማ ኦሮሞ ዘንድ አምስቱ ቀዳሚ (የአባቶች) የገዳ ዑደቶች ሜልባ፣ ሙደና፣ ኪሎሌ፣ ሚቺሌ እና ቢፎሌ ይባላሉ፡፡ አምስቱ ተከታይ (የልጆች) የገዳ ዑደቶች ደግሞ ሀርሙፋ፣ ሮበሌ፣ ቢርመጂ፣ ሙለታ እና ዱሎ ይባላሉ፡፡\nእያንዳንዱ የገዳ ዑደት የስምንት ዓመት የጊዜ ርዝመት አለው፡፡ በመሆኑም ከላይ የዘረዘርናቸው የገዳ ዑደቶች በየስምንት ዓመቱ እየተተካኩ የመንግሥቱን በትረ-ስልጣን ይይዛሉ፡፡ በተመሳሳይ የእድሜ ክልል ውስጥ የሚገኙ ሰዎች (ከ40-48 ዓመት የሆናቸው) ለአንድ የገዳ ዘመን ሀገሩን ይመራሉ፡፡ በየትኛውም እርከን ላይ ባለ የአስተዳደር ሥራ ላይ የሚሳተፉት የገዥው የገዳ ዑደት አባል የሆኑ ግለሰቦች ብቻ ናቸው፡፡ እነዚህ ግለሰቦች ለስምንት ዓመታት ሀገሩን ከመሩ በኋላ ስልጣናቸውን ያስረክባሉ፡፡\nበጥንቱ የገዳ ስርዓት ደንብ መሠረት የኦሮሞ ማኅበረሰብ አባል የሆነ ሰው የህይወት ዘመኑን የሚያሳልፈው ራሱ በሚፈልገው አቅጣጫ ብቻ አይደለም፡፡ ማንኛውም ሰው ከልደቱ እስከ ሞቱ ድረስ ባለው የሕይወት ዘመኑ በገዳ ደንብ የተጣሉበትን ማህበራዊ ግዴታዎችና ኃላፊነቶች እየተወጣ ነው የሚኖረው፡፡ እነዚህ ኃላፊነቶችና ግዴታዎች ሰውዬው ከሚያልፍባቸው የእድሜ ደረጃዎች ጋር ይቀያየራሉ፡፡\nበዚህ መሠረት በእድሜያቸው ከስምንት ዓመት በታች የሆኑ ልጆች “ገሜ” ይባላሉ፡፡ በዚህ ደረጃ ያሉት ልጆች ጊዜያቸውን የሚያሳልፉት ሰውነታቸውን በሚያጎለብቱ ጨዋታዎች ላይ (ዋና፣ ትግል፣ ዝላይ፣ ሩጫ ወዘተ..) በመሳተፍ ነው፡፡ ልጆቹ ከ8-16 ባለው የዕድሜ ክልል ሲገቡ “ደበሌ” ይባላሉ፡፡ በዚህኛው ዕድሜ ክልል ላይ የደረሱ ልጆች ከብቶችን ይጠብቃሉ፡፡ ቤተሰቦቻቸውንም በሥራ ይረዳሉ፡፡\nከ16-24 ዓመት የሆናቸው ልጆች “ፎሌ” ይባላሉ፡፡ እነዚህ ልጆች የቤተሰቦቻቸውን ዋነኛ የመተዳደሪያ ሥራዎች (እርሻ፣ ቤት መሥራት፣ እንጨት መፍለጥ፣ ንግድ፣ የሸክላ ሥራ ወዘተ) ይሠራሉ፡፡ የጦር መሣሪያ አጠቃቀምና የውጊያ ልምምድም ያደርጋሉ፡፡ ከ24-32 ዓመት የሆናቸው ሰዎች “ኩሳ” ይባላሉ፡፡ በዚህ የዕድሜ ደረጃ ላይ የደረሰ ሰው ዋነኛ ተግባሩ የጦር ኃይሉ አባል በመሆን ህዝቡንና ሀገሩን ከጥቃት መከላከል ነው፡፡\nከ32-40 ዓመት የሆናቸው ሰዎች ደግሞ “ራባ ዶሪ” ይባላሉ፡፡ እዚህ ደረጃ ላይ የደረሰ ሰው ሁለት ዋነኛ ኃላፊነቶች አሉት፡፡ አንደኛው የአስተዳደርና የህግ ጉዳዮችን እንዲሁም የሀገሩንና የህዝቡን ባህልና ታሪክ ማጥናት ነው፡፡ ሰውዬው እግረ መንገዱን ከሥነ-መንግሥት ጉዳዮች ጋር እየተለማመደ ራሱን ለመሪነት ያዘጋጃል፡፡ “ራባ ዶሪ” የሆነ ሰው ሁለተኛ ተግባሩ ጋብቻ መፈጸምና የወደፊት መኖሪያውን መቀለስ ነው፡፡\nአንድ የኦሮሞ ተወላጅ ከ40-48 ዓመት ባለው የዕድሜ እርከን ላይ ሲደርስ “ሉባ ሆነ” ይባላል፡፡ ሰውዬው በዚህ የዕድሜ ዘመኑ የሀገር አስተዳዳሪ ይሆናል፡፡ ይህ ሲባል ግን በዚህ ዕድሜ ላይ የደረሰ ማንኛውም ሰው “አባገዳ” ወይንም “ፕሬዚዳንት” ይሆናል ማለት አይደለም፡፡ ከዚህ ዕድሜ ላይ ከደረሱት የማህበረሰቡ ክፍሎች መካከል “አባገዳ” ሆኖ የሚመረጠው አንድ ሰው ብቻ ነው፡፡ ከአምስት እስከ አስር የሚደርሱ የገዳው የካቢኔ አባላትም ይመረጣሉ፡፡ በዚህ የዕድሜ ክልል ውስጥ ያሉ ሌሎች ሰዎች ደግሞ በተለያዩ እርከኖች (ቀበሌ፣ ወረዳ ወይም ዞን) እና በልዩ ልዩ የሥራ ዘርፎች ላይ ተመድበው ሀገሩን ያስተዳድራሉ፡፡\nዕድሜው ከ48-56 ዓመት የሆነው ሰው “ጉላ” ይባላል፡፡ ሰውዬው በዚህኛው የእድሜ ዘመኑ ላይ ሲደርስ ስልጣኑንም ሆነ ሀገር የማስተዳደሩን ተግባር ለተከታዩ ገዳ አባላት (ዕድሜአቸው ከ40-48 ለሆነው) ያስረክብና ለራሱ ሌላ ኃላፊነት ይረከባል፡፡ በዚህ የዕድሜ ደረጃ ላይ የደረሰ ሰው ኃላፊነት አዲሶቹን ሀገር መሪዎች ማማከር ነው፡፡\nዕድሜው ከ56-64 ዓመት የሆነው ሰው “ዩባ” ይባላል፡፡ በዚህ የዕድሜ ክልል ውስጥ ያለ ሰው ዋነኛ ሥራው በማኅበረሰቡ አባላት መካከል የሚከሰቱ ውዝግቦችን በሽምግልና መፍታት ነው፡፡ በጋብቻ ጊዜ ሽማግሌ ሆነው የሚላኩትም በዚህ ዕድሜ ውስጥ ያሉ ሰዎች ናቸው፡፡ ዕድሜው ከ64-72 ዓመት የሆነው ሰው ደግሞ “ዩባ ለመፋ” ይባላል፡፡ በዚህ ደረጃ ላይ የደረሰ ሰው ዋና ሥራው የማኅበረሰቡ የትውፊት፣ የባህልና የታሪክ ተራኪ ሆኖ ማገልገል ነው፡፡\nዕድሜው ከ72-80 ዓመት የሆነው ሰው “ዩባ ሰደፋ” ይባላል፡፡ በዚህ ዕድሜ ላይ ያለ ሰው ዋና ሥራው በተለያዩ ማኅበራዊ ኩነቶችና በክብረ በዓሎች ላይ እየተገኘ ህዝቡንና ሀገሩን መመረቅ ነው፡፡ ሰውዬው ሰማኒያ ዓመት ሲሆነው “ገዳ-ሞጂ” ይባላል፡፡ አንድ ሰው በዚህ የዕድሜ ደረጃ ላይ ሲደርስ ከማንኛውም ማኅበራዊ ግዴታዎች ነፃ ሆኖ የጡረታ ዘመኑን ይጀምራል፡፡\nከላይ የዘረዘርነው የቱለማ ኦሮሞ የሚተገብረውን የገዳ ስርዓት ደንብና ወግ ነው፡፡ ሆኖም በሌሎች የኦሮሞ ነገዶች ዘንድ የሚሠራበትም ወግና ደንብ ከሞላ ጎደል ተመሳሳይ ነው፡፡ የገዳ ዑደቶችና ዕድሜን መሠረት ያደረጉት የማኅበረሰቡ ቡድኖች በሚጠሩባቸው ስሞች ላይ ግን ልዩነቶች ይታያሉ፡፡ ለምሳሌ በምዕራብ ሀረርጌ የሚኖሩት የኢቱ ኦሮሞዎች አምስቱን የአባቶች የገዳ ዑደቶች “በዻዻ”፣ “ቡልቱማ”፣ “መርዲዳ”፣ “ሆረታ”፣ “ፈደታ” በማለት ነው የሚጠሯቸው፡፡ አምስቱን የልጆች የገዳ ዑደቶች ደግሞ “ወበሰ”፣ “በሲራ”፣ “ዺቢሳ”፣ “ኑኩሳ”፣ “ዳኢሞ” ይሏቸዋል፡፡\nአፈንዲ ሙተቂ፤ “ቦረና እና በሬንቱ” ከተሰኘው መጽሐፍ የተቀነጨበ፣ 2013፣ ገጽ 67-75


ጥሬ የዱሚታቲን (ዲኤምሲ) ዱቄት (3625-07-8) hplc≥98% | AASraw\n/ ምርቶች / ሌሎች / Dymethazine (DMZ) ዱቄት\nSKU: 3625-07-8. ምድብ: ሌሎች\nኤ.ኤስ.ኤስ ከ CGMP ስርዓት እና ክትትል የሚደረግበት የጥራት ቁጥጥር ስርዓት ከግራም እስከ ጭራቅ ዲሜቲን (DMZ) ዱቄት (3625-07-8) ከተባበረ የአሠራር ችሎታ እና የማምረት ችሎታ ጋር ነው.\nዲሜቴትሚን (ዲኤምኤል) ዱቄት ለጥቁር ውሃ መቆርቆር, የተቆራረጠነት መጠን ይጨምራል, እንዲሁም ደረቅ ሙሉ የጡንቻ ትርኢትን ይጨምራሉ. ይህ ድብልቅ ከኬስቶስትሮን, ፕሮስታንት እና አናድሮል ከተመሳሳይ የጡንቻ ሕንፃዎች ጋር ተመሳሳይ ወይም ከፍተኛ የሆነ የጡንቻ ሕዋስ እንዲኖረን ተደርጓል.\nDymethazine (ዲ ኤም ኤል) ድድል ቪዲዮ\nዲሜቴትሚን (ዲኤምኤል) ዱቄት መሠረታዊ ባህርያት\nስም: ዲሜቴትሚን (ዲኤምኤል) ዱቄት\nየሞለኪዩል ቀመር: C42H68N2O2\nየሞለሰል ክብደት: 633.011\nየበሰለ ነጥብ: 288-290 ° C\nዲሜቴታይን (ዲ ኤም ኤል) የክብደት አጠቃቀም በሶሮይድ ዑደት\nየዲመሊንታይን ዱቄዲ ዲምዝ ዱቄት በመባል ይታወቃል.\nየዲሜታም ዕጽዋት አጠቃቀም\nሳምንት 1: 15mg የቀን ልከ መጠን\nከሳምንቶች 2 እስከ 4: 30mg የቀን ልከ መጠን\nልምድ ላላቸው ተጠቃሚዎች:\nሳምንት 1: 30mg የቀን ልከ መጠን\nከሳምንቶች 2 እስከ 3: 30mg የቀን ልከ መጠን\nከሳምንት 3 እስከ 4: 30 እስከ 45mg በየቀኑ መጠን\nበዲሜቴትሚድ ዱቄት ማስጠንቀቂያ\nምንም እንኳን ዲታሚን ከሌሎች ፕሮሆሞኖች እና አናቶኮል ስቴሮይዶች ጋር ሲነፃፀር ብዙ አሉታዊ ተፅዕኖዎችን ሊያስቀምጥ ባይችልም ትክክለኛውን የድህረ-ዑደት ሕክምና (PCT) ወይም ፒቲሲ (PCT) የሚጠቀሙበት ዘዴ ለመከላከል በጣም አስፈላጊ ነው. በዲሚንሲን ሲነዱ ብሬክ ሳይስተጓጎል ድጋፍ መስጠት አያስፈልግም ነገር ግን ቆሻሻን የሚያበረታቱ ውጤቶችን ለማበረታታት ይመከራል.\nከዲቲሜትሚ ጋር ከተለማመደ በኋላ የድህረና ዑደት ሕክምና (PCT) መውሰድ በጣም አስፈላጊ ነው. የሰውነትዎ የሆርሞኖች ደረጃ ወደ መደበኛነት ከተመለሰ ከአንድ ሰከንድ በላይ የሆነ የዚህ ፕሮፌልሞል ክፍል ከተሰጠ አንድ ሰአት ሊነሳ እና ቢያንስ ቢያንስ እስከ ዘጠኝ ሣምንታት ሊኬድ ይገባል. ከተመረጠው ኤስቶርጂን መቀበያ መቆጣጠሪያዎች ጋር (PCT) መኖሩን ወይም የ SERM ዎች በተጨማሪ በዲማቴን ውስጥ በብስክሌት ሲጓዙ በጣም ይመከራል.\nDMZ ጥሬ ዱቄት\nDymethazine ቅባት ግብይት\nDymethazine powder (CAS 3625-07-8) እንዴት መግዛት እንደሚቻል; DMZ ድቡልንን ከ ASTራ ይግዙ\nAAS ጥሬ ጥቁር 98% Dymethazine / DMZ ጥሬ መድሃኒት ለትራንስፖርት ሰራተኞች ወይም ለደንበኞች ወይም ለደንበኞች በመርሀብቶች ጥቅም ላይ እንዲውል ያቀርባል.\nDymethazine የዱቄት ጥሬ ዕቃዎች


ጋዜጣዊ መግለጫ ከኦሮሞ ነፃነት ግንባር – News.et Everything Ethiopia\nየእጩዎች ምዝገባን መጠናቀቅ አስመልክቶ ከብሔራዊ ምርጫ ቦርድ የተሰጠ ጋዜጣዊ መግለጫ\nከአማራ ብሔራዊ ንቅናቄ(አብን) የተሰጠ ጋዜጣዊ መግለጫ\nየጅምላ እስራት (Mass-Arrest)፣\nየስቪል ሰዎች ግድያ፣\nህዝብን ለይቶ የብዙሃን መገናኛ አገልግሎቶችን ማቋረጥ፣\nተማሪዎችን ለይቶ ከዩንቨርሲቲ ማበረር፣\nወታደራዊ አስተዳደር (command post) እና\nበአጠቃላይ በ2012 ዓ.ም ሀገራዊ ምርጫ ዋዜማ ላይ በኦሮሚያ እየተፋፋመ ያለዉ ፖለቲካዊ አፈና በእጅጉ ያሳስበናል፡፡\nየኦሮሞ ነፃነት ግንባር በሀገሪቱ ዉስጥ የህዝቦች ነፃነት እና የድሞክራሲ ስርዓት ግንባታን እዉን ለማድረግ ሰላማዊ የፖለቲካ እንቅስቃሴ ከጀመረ ዓመት ከመንፈቅ ሆኖታል፡፡ ከኢትዮጵያ ብሔራዊ ምርጫ ቦርድ የዕዉቅና ሰርተፊኬት ካገኘ ግን ገና 3 ወሩ ነዉ፡፡ ባሳለፍናቸዉ ጊዜያት በመንግስት እና በገዢ ፓርቲ አላስፈላጊ ፖለቲካዊ ጫናዎች እየደረሰብን መሆኑን በተለያያ ጊዜያት ድምፃችንን ስናሰማ መቆየታችን የምታወስ ነዉ፡፡ ብሆንም ግን በተለያያ መልኩ ስደርስብን የነበረዉን ጫና በሙሉ በትግስት እና በብስለት በመየዝ ከመንግስትም ሆነ ከገዢዉ ፓርቲ እንድሁም ከሚመለከታቸዉ አካላትም ጋር በመነጋገር መፍቴ እያፈላለግን እስከ አሁን ዘልቄናል፡፡ የሉብንን የፖለቲካ ችግሮችን ለመቅረፍ የተሻለ መፍቴ ልሆን ይችላል በሚል፤ የ2012 ዓ.ም ሀገራዊ ምርጫ ታአማኒ እና ድሞክራሲያዊ ሆኖ ህዝቦች ነፃ ሆኖ ተወካዎቻቸዉን በሁሉም ደረጀ የምመርጡበት ምርጫ ይሆናል ብለን ተስፋ በማድረግ የረሳችንን ድርሻ ለመወጣት እየሰራን ነዉ፡፡\nእንደምታወቀዉ የኢትዮጵያ ብሔራዊ ምርጫ ቦርድ የ2012 ዓ.ም አጠቃላይ ምርጫ ዋና ዋና ቀናት እና ተግባራት የጊዜ ሰሌዳ (time table) ይፋ አድርጓል፡፡ በተቀመጠዉ የጊዜ ሰሌዳ መሰረት ከኛ የሚጠበቀዉን ሁሉ አሟልተን በምርጫዉ ላይ ተወዳዳሪ ለመሆን ጥረት እያደረግን ብሆንም በመንግስት በኩል በአባላቶቻችን እና በደጋፊዎቻችን ላይ እየደረሰ ያለዉ ጫና ግን ከቀን ተቀን እየጨመረ እና እየከፋ በመሄድ ላይ ይገኛል፡፡\nእየደረሰብን ያለዉን ጫና በአጭሩ ጨምቀን ስናስቀምጥ እንደሚከተለዉ ይሆናል፡\n1. በተለያዩ የኦሮሚያ ዞኖች ማለትም ቄለም ወለጋ፣ ምዕራብ ወለጋ፣ ሆሮ ጉዱሩ ወለጋ፣ ምስራቅ ወለጋ፣ ምስራቅ ጉጂ፣ ምዕራብ ጉጂ፣ ቦረና፣ ቡኖ ቤዴሌ እና እሉ አባ ቦራ በህግ ባልተደነገገ የአስቸኳይ ጊዜ አዋጅ ወታደራዊ አስተዳደር (Command Post) ሥር ከወደቀ ከዓመት በላይ ሆኖታል፡፡\n2. በወታደራዊ አስተዳደር (Command Post) ሥር ባሉት አከባቢዎች ሰዎች በነፃነት የመንቀሳቀስ መብታቸዉ የተገደበ ከመሆኑም ባሻገር በቄለም ወለጋ፣ በምዕራብ ወለጋ እና በሁለቱም የጉጂ ዞኖች ጦርነትን አመኸኝቶ ግድያ፣ ዘረፋ፣ እስራት እና የግለሰቦችን ቤት እና ንብረት በማቃጠል ማጋየት ወዘተ በሰላማዊ ሲቪል ሰዎች ላይ ከምን ጊዜዉን በላይ በከፋ መልኩ የህዝባችንን ህይዎት ሰቆቃ ዉስጥ ከቷል፡፡ በተለየ መልኩ ደግሞ ከላይ በተጠቀሱት ሁለቱ የወለጋ ዞኖች ላለፉት አንድ ወር ተኩል እንደ ስልክ፣ ኢንተርኔት የመሳሰሉ የብዙሃን መገናኛ አገልግሎቶች ጭምር በመቋረጡ የሉበትን ሁኔታ ለማወቅ ሁላ አዳጋች ሆኖብናል (ይህን ጉዳይ አስመልክተዉ ከወር በፊት መግለጫ የሰጠንበት መሆኑ ይታወሳል)፡፡ ሆኖም ጉዳዩ እስከ አሁንም ጭምር መሻሻል አላሳየም፡፡ በአሁኑ ሰዓት ደግሞ የኢንተርኔት አገልግሎት ከፊንፊኔ በስተ ምዕራብ በቅርበት በሉት አከባቢዎችም ጭምር እየተስፋፋ ይገኛል፡፡\n3. የወታደራዊ አስተዳደሩ (Command Post) ችግር እንዳለ ሆኖ፤ ሰሞኑን ባልታወቀ ሁኔታ በተለያዩ የኦሮሚያ ዞኖች የጅምላ እስራት በዘመቻ መልኩ በኦነግ አባላት እና ደጋፊዎች ላይ ተፋፍሞ ይገኛል፡፡ ይህን የጅምላ እስራት እየፈጸመ የለዉ አካል የኦሮሚያ ፖሊስ መሆኑም ተረጋግጧል፡፡ ይህ የጅምላ እስራት በፊንፊኔ ዙሪያ ልዩ ዞን እጅጉኑ የከፋ መሆኑም ታዉቋል፡፡ በመሆኑም ከአንድ ሳምንት ወድህ ብቻ በተለያዩ የኦሮሚያ ዞኖች (በ7 የኦሮሚያ ዞኖች እና በ26 ወረዳና የከተማ አስተዳደሮች) በጅምላ ከታሰሩት አባላቶቻችን እና ደጋፊዎቻችን መካከል እስከ አሁን ባገኛነዉ መረጃ መሰረት ወደ 350 የሚጠጉ የታሰሩ ሲሆን በተጨባጭ በእጃችን የገቡት የ174 ሰዎች ስም ዝርዝር የሚከተሉት ናቸዉ፡፡\nI. በፊንፊኔ ዙሪያ ልዩ ዞን\n56 የሚጠጉ ሰዎች መታሰራቸዉን መረጃ ያለን ስሆን፤ የስም ዝርዝራቸዉ የደረሰን የሚከተሉት ናቸዉ፡፡\n1. አቶ ጫላ ሰርዳ – የሀገር ሽማግሌ\n2. አቶ ተሾመ ብቅላ – የሀገር ሽማግሌ\n3. አቶ አንጋሳ ገረሱ – የሀገር ሽማግሌ\n4. ተስፋ ሰንበታ\n5. ዮሴፍ ያደታ\n6. ሰቦና ባይሳ\n7. አመድኑር አማን\n8. ደጀኔ ጌታቻዉ\n9. ታሪኩ አበባ\n10. አቤቤ ድሳሳ\n11. አብዲ ረጋሳ\n12. ገዳ አሰፋ\n13. በየና ገረሙ\n14. ሳጅን ሚደግሳ\n15. አብዲ ሄበኑ\n16. ኢብራህም አሊ\n17. ረብራ ደበሬ\n18. ሰኚ ኩምሳ\n19. ፈልመታ ኩምሳ\n20. በያን ጀማል\n21. አበራ በቀላ\n22. ወንድሙ ተሾመ\n23. ብራኑ ቦካ\n24. ምስጋኑ ገለታ\n25. ሰኚ አሰፋ\n26. ጫላ ገረሙ\n27. ደበላ ብራቱ\n28. ኑሬ ሞሃመድ\n29. ጉታ መገርሳ\n30. ጉታ ሰቦቃ\n150 የሚጠጉ ሰዎች መታሰራቸዉን መረጃ ያለን ስሆን፤ የስም ዝርዝራቸዉ የደረሰን የሚከተሉት ናቸዉ፡፡\n1. ሂካ ቡልቻ – የኦነግ ቡራዩ ጽ/ቤት ካድሬ\n2. መልካሙ ገመቹ – መምህር\n3. ንሞና ሻፊ\n4. ቀበና ኢተፋ – ከነሙሉ ቤተሰቡ\n5. ያደሳ ገብሳ\n6. ከድር ቶለሳ\n7. ተማም ሞሃመድ\n1. አብርሽ ሻፊ\n2. ኤፍሬም አምቦምሳ\n3. ጃለታ ቶለሳ\n4. አበያ ቦጃ\n5. በርሲሳ አብዲ\nብዙ ሰዎች መታሰራቸዉን መረጃ ያለን ስሆን፤ የስም ዝርዝራቸዉ የደረሰን የሚከተሉት ናቸዉ፡፡\n1. ግርማ ነጋሳ\n2. ደረባ ግዛዉ\n3. አሰፋ ነጋሳ\n4. ጋድሳ አደሬ\nII. ከምዕራብ ሸዋ ዞን\n1. መምህር ተሰማ ሀምብሳ\n1. ታምሩ አለማየሁ\n2. ደለሳ አበራ\n3. በቀላ ጋሹ\n4. ብቅላ አዱኛ\n5. ድሪባ አመኑ\n6. ጋሹ ፉርዶሳ\n7. አዱኛ ብርሃኑ\n1. ፍቃዱ ታደሳ\n2. ያሬድ ድሩ\n3. እሸቱ አዱኛ\n4. ጋድሳ ጉተማ\n1. ሰኚ ግርማ\n2. ዋቁማ ከሚል\n3. ለታ ከበዳ\n4. ለሚ ቱጆ\n1. ሌንሳ ከበዳ\n2. ጫላ አብደታ\n1. ባትሬ ተስፋዬ\n2. መኮንን አለሙ\n3. ኩባ ገመዳ\n4. ዳንኤል መኮንን\n5. ተስፋዬ ድባባ\n6. በቀላ ድባባ\n7. አራርሳ ደቻሳ\n8. ደረጄ ቶለሳ\n11. አሳምኖ አሰፋ\n12. አማን በዳዳ\n1. ከበዳ ሂርኮ – መምህር\n2. ተሾመ ሆርዶፋ – መምህር\n3. ቶሌራ ጫላ – መምህር\n4. ደጀኔ ሞስሳ – መምህር\n5. አይናለም ለማ- መምህር\n1. ገመዳ ተሾመ – የጽ/ቤት ፀሐፊ\n2. ተስፋዬ ሆርዶፋ\n3. ሃጫሉ ጎበና\nIII. ከሰሜን ሸዋ ዞን\n1. ቶኩማ ገብሳ\n2. አብዲሳ ጋሪ\n3. ተሾመ ነጋሳ\n4. ደበላ ፈይሳ\n17 የሚጠጉ ሰዎች መታሰራቸዉን ያረጋገጥን ስሆን፤ የስም ዝርዝራቸዉ አልደረሰንም፡፡\n5 የሚጠጉ ሰዎች መታሰራቸዉን ያረጋገጥን ስሆን፤ የስም ዝርዝራቸዉ አልደረሰንም፡፡\nIV. ከሆሮ ጉዱሩ ወለጋ ዞን\n1. ተስፋ ቶሌራ – መምህር\n2. አሰፋ ዋቅጅራ\n3. መለሳ እንዳለ\n4. ጃርሶ አለሙ\n5. ፍቃዱ ሁሉቃ\n6. ደሶ ቶሌራ\n7. ብቅላ አብዲሳ\n8. አየላ ገመቹ\n9. ሀብታሙ አብዲሳ\n10. ልክሳ ገነቲ\n11. ከፍአለ ነጋሳ\n12. ታከለ ነጋሳ\n13. ባቤ ድንሳ\n1. ጋድሳ ሆርዶፋ\n2. ደስታ ደጀኔ\n3. ጌቱ ከበደ\n4. ባይሳ ጉደሌ – በከባድ የአካል ድብደባ የተጎዳ\nV. ከኢሉ አባቦራ ዞን\n1. ጫርቦሳ ከበዳ\n2. መሳ ሞሌ\n3. አጅቦ ዳዉድ\n4. ተፈሪ ተካልኝ\n5. በኪር ኡመር\n6. ልጃቡ ሙስጠፋ\n1. ቦንሳ ኩመራ\n2. አባይ አለሙ\n3. ኤባ አዳሙ\n4. አኑዋር ሱፍያን\n5. ኩኒስ ሙክታረ\n6. አብዱበ ገርብቻ\n7. እብሳ ሙሳ\n8. አሊሀጂ ጃርሶ\n9. ጉዮ ጃርሶ\n10. ኑረዲን ሱፍያን\n1. ሲነን ሁሴን\n2. አማኑኤል ቡሊ\n3. ለልሳ አመኑ\n4. ናኦል አዳና\n5. ፍራኦል አዳነ\n6. ምንተስኖት አበበ\n7. አሸናፊ ፀጋዬ\n8. አነሶ ኢብራህም\n9. ተመስጌን ገበዮ\nከሀሉ እና ኖጳ፡\n1. በርሲሳ ፋንታ\n2. ሱባሎ ጌታቸዉ\n3. ሙሉቀን ተስፋዬ\n4. ፍራኦል ደረጄ\n5. እንዳለ ዘዉዴ\n6. አንዱአለም ገዛኝ\n7. ወርቁ ጥላሁን\n8. ለልሳ በፍቃዱ\n9. ዳንኤል ታደሳ\n10. መልካሙ ረታ\nብዙ ሰዎች መታሰራቸዉን ያረጋገጥን ስሆን፤ የስም ዝርዝራቸዉ የደረሰን፡፡\n1. መምህር ዳግም ወርቅነህ – የመቱ የኦነግ ጽ/ቤት ፀሐፊ\nVI. ከባሌ ዞን\n1. አብዲ ሞሃመድ\n2. ጄቲ ሁሴን\n3. ሌንጮ ጀዋሮ\n1. ሐሰን ሞሃመድ\n2. አልይ ሞሃመድ ሐጂ\n3. ጅብሪል ዋቶ\n4. አብድርሹኩር ማልም\n5. ሁሴን ሼክ አህመድ\n6. አብዱ ሞሃመድ-ሁሴን\n7. ከሚል አቡበከር\n8. አዴ እስቱ\nVII. ከምዕራብ ሐረርጌ\n1. ከድር ሁሴን\n2. ብልሱማ አህመድ\n3. ጃፈር አብዶ\n4. እድርስ ሸመጤ\n5. ጃፈር ሁሴን\n6. ጀማል ኑራ እንድሬ – የኦነግ ጽ/ቤት ኀላፊ\n1. ወ/ሮ ሻሺ ሳድቆ\n2. አብዶ ስራጅ – የኦነግ ጽ/ቤት ምክትል ኀላፊ\n3. ሄይደራ አህመድ\n4. መርሻ እንዳለ\n5. ዝያዶ ሳኒ\n6. ኦብሳ ኑሬ\n1. አብደላ አህመድ\n2. መገርሳ ሞሃመድ\n3. ሙሳ ሞሃመድ\n4. ቶፍቅ አልይ አብዲ\n5. ከድር ረሺድ\n6. ቃስም ኡመሬ\nበቀን 02/02/2012 ዓ.ም በምዕራብ ሐረርጌ ዶባ ወረዳ ብዮ ከራባት በሚትባል ከተማ የኦሮሚያ ፖሊሶች ወጣቶችን በጅምላ በመደብደብ ከባባድ ጉዳት አድርሶባቸዉ በከተማዉ የሚገኛዉንም የድርጅቱን ጽ/ቤት ዘግቷል፡፡\nእላይ የተጠቀሰዉ መረጃ ከዚህ በፊት በፊንፊኔ እና በተለያዩ ቦታዎች የታሰሩትን የኦነግ አባለትን እና ደጋፊዎችን አይጨምርም፡፡ ይህን ችግር ለመቅረፍ ለኢትዮጵያ ብሔራዊ ምርጫ ቦርድ መፍቴ ይሰጥ ዘንድ በተደጋጋሚ በደብዳቤ ያሳወቅን ስሆን ከመንግስት ጋርም በተገኘ አጋጣሚ በሙሉ ሳንመክርበት የተቆጠብንበት ጊዜ የለም፡፡\nኢትዮጵያ በ2012 ዓ.ም የምርጫ ዋዜማ ላይ ሆና በኦሮሚያ ዉስጥ የነበረዉ ችግር ተቀርፎ የፖለቲካ ድርጅቶችም ሆኑ ዜጎች በሰላም እና በነፃነት የመንቀሳቀስ ሁኔታ ከመሻሻል ይልቅ እየተባባሰ መምጣቱ እጅጉኑ እያሳሰበን መጥቷል፡፡\nስለሆነም አሁንም ተስፋ ሳንቆርጥ ትልቁን ኀላፍነት መወጣት ያለበት መንግስት፤ ይህን ችግር ከማባባስ ይልቅ መፍቴ ለማምጣት ይሰራ ዘንድ አሁንም ደግመን አጥብቀን እንጠይቃለን፡፡ ለዚህም ይረዳ ዘንድ፡-\n1. የተጀመረዉ የጅምላ እስራት በአስቸኳይ እንድቆም፡፡\n2. የታሰሩት በሙሉ መብታቸዉ በአግባቡ ተጠብቆላቸዉ በአስቸኳይ ህግን በተከተላ መልኩ ፍትህ እንድያገኙ እናሳስባለን፡፡\n3. ለረጅም ጊዜ የተቋረጠዉ የብዙሃን መገናኛ አገልግሎት በቶሎ ወደ ቦታዉ እንድመለስ፤ ካልሆና ግን የህዝብን ስሜት ወደ አላስፈላጊ ቁጣ እንዳይገፋ እንሰጋለን፡፡\n4. ካለ ህግ አግባብ የታወጀዉ እና የጊዜ ገደብ ያልተቀመጠለት ወታደራዊ አስተዳደር (Command Post) ህዝባችንን ለአስከፊ ችግር በማጋለጡ በአቸኳይ እንድነሳ፤ እንድሁም በስቪል በዜጎቻችን ላይ እየተፈጸመ ያለዉ ግድያ በአስቸኳይ እንድቆም እንጠይቃላን፡፡\n5. የኢትዮጵያ ብሔራዊ ምርጫ ቦርድም እየመጣ ያለዉን ሀገራዊ ምርጫ ለማሳካት ቀጥተኛ ተጠያቅነት እንዳለበት አዉቆ በምርጫዉ ዋዜማ እየገጠሙን የሉን ተግዳሮቶች ለመቅረፍ ከሁሉም ባለድርሻ አካላት ጋር በአግባቡ በመስራት መፍቴ ለማምጣት ኀላፍነቱን ይወጣ ዘንድ እናሳስባለን፡፡\n6. የኢትዮጵያ ሰባዊ መብት ኮሚሺንም በኦሮሚያ ዉስጥ እየተፈፀመ ያለዉን የሰባዊ መብት ረገጣን በመከታተል ተገቢዉን ሪፖርት እያቀረበ እንዳልሆነ ተገንዝበናል፡፡ ይህ ተቋም ኀላፍነቱን በአግባቡ እንድወጣ ማስታወስ እንወዳለን፡፡\n7. ሉአላዊ መንግስታት እና የኢትዮጵያ አጋር መንግስታት በዚህች ሀገር ድሞክራሲ መሰረቱን ይጥል ዘንድ የተለያዩ ድጋፍ በማድረግ ላይ ያላቹ በሙሉ፤ በኢትዮጵያ ዉስጥ እየሄደ ያለዉ ሁኔታ ሀዲዱን የሳታ እና ፀረዲሞክራሲያዊ አካሄድን እየተከተለ ያለ መሆኑን ተገንዝባቹ የኢትዮጵያ መንግስት ወደ ሀዲዱ ይመለስ ዘንድ ተገቢዉን ምክር እና ጫና በማድረግ የድርሻቹን ትወጡ ዘንድ እናሳስባቿለን፡፡\n8. በአፍርካ ደረጃ የህዝቦችን እና የሰባዊ መብት አያያዝን የሚከታተል ኮሚሺን (African Commission on Human and Peoples right) በሌሎች የአፍሪካ ሀገሮች የሚያደርገዉን ክትትል፤ የኢትዮጵያ መንግስት እየሄደበት ያለዉን ፀረዲሞክራሲያዊ አካሄድንም በመከታተል ተገቢዉን ሪፖርት በማቅረብ የድርሻዉን ይወጣ ዘንድ እንጠይቃለን፡፡\n9. የኢትዮጵያ መንግስትም ሀዲዱን ስቶ ሀገሪቷን እየገፋበት ያለዉን የተሳሳተ መንገድ ተገንዝቦ ነገሮች ከቁጥጥር ዉጪ ሳይወጡ ቆም ብለዉ እራሱን እንድያይ እና የማስተካከያ እርምት እርምጃ እንድወስድ እናሳስባለን፡፡ ያሉትን ችግሮች ለመፍታት ባለድርሻ አካላትን በሙሉ ባሳተፋ መልኩ በምክክር መፍቴ ያገኝ ዘንድ መድረክ እንድያመቻች አጥብቀን እንጠይቃለን፡፡\n10. በኦሮሚያም ሆነ በመላዉ ሀገሪቱ ዉስጥ ሰላም እና መረጋጋት ተረጋግጠዉ በመጭዉ 2012 ዓ.ም ሀገራዊ ምርጫ ህዘቦች ነፃ ሆኖ ተወካዮቻቸዉን በመምረጥ ህዝበዊ መንግስት ይመሰርቱ ዘንድ ገዢዉን ፓርቲ ጨምሮ የሚመለከተን የባላድርሻ አካላት በሙሉ ኀላፍነታችንን እንድንወጣ ጥሪ እናቀርባለን፡፡\nለታዩት ችግሮች የግንዛቤ ማስጫበጫ እና መፍቴ ለማስገኛት ማበርከት የምችሉት የተለያዩ አካላት ( የሰባዊ መብት ተከራካሪ ድርጅቶች፤ የብዙሃን መገናኛ ፤ ጋዜጠኞች፤ ግለሰቦች እና ገምቢ ተጽኖ ማሳደር የምችሉ አካላት) በሙሉ ይህን ሁኔታ ተገቢዉን ትኩረት በመስጠት ገምቢ ሚና እንድጨወቱ አጥብቀን እንጠይቃለን፡፡ የኦሮሞ ነፃነት ግንባር በበኩሉ ላሉት ችግሮች በሙሉ አስተማማኝ እና ዘላቅ መፍቴ ለማስገኘት የሚጠበቅበትን ሁሉ ለማበርከት ዝግጁ መሆኑን ያረጋግጣል፡፡\nድል ለሰፊዉ ህዝብ!\nየካቲት 06/2012 ዓ.ም\nይህ ጋዜጣዊ መግለጫ የተሰጠዉ ባለፈዉ ዓርብ የካቲት 6/2012 ዓ.ም. በኣፋን ኦሮሞ ስሆን የአማሪኛ ትርጉሙ ዘግይቶ በመድረሱ ይቅርታ እንጠይቃለን።\nRelated Topics:ከኦሮሞ ነፃነት ግንባር, ጋዜጣዊ መግለጫ\nበአቋራጭ ወደ ስልጣን ለመምጣት የሚሞክር ማንኛውም አካል ….\nበአምቦ የቦምብ ጥቃት ያደረሱ በቁጥጥር ስር ውለዋል


መፍታት-Mozart የውሂብ አጣቢ - ምርጥ እና አስተማማኝ መሳሪያ\nሞዛዡን ሁሉን አቀፍ የድረ-ገጽ መፍታት አገልግሎት ነው,\n. በተሻለ ተግባራት እና በአንድ ጊዜ በርካታ ተግባራትን ለማከናወን የሚያስችል ችሎታ ይታወቃል. ይህ ሶፍትዌር ከአልይስፕስ (Patek Philippe) ይዘት እንድትላቀቅ ይረዳሃል - chapter 7 lawyers near me. com, Boohoo. com, Amazon, eBay. ፋይሎችን ወደ የ Dropbox እና Google Drive ማስቀመጥ ወይም በቀጥታ ወደ ደረቅ ዲስክዎ ማውረድ ይችላሉ.\nየሞዛኔስ ሥራ እንዴት ነው?\nሞዛኔን ስራውን በሚከተለው ቅርፅ ይሠራል\n1. እሱ ከተለያዩ ጣቢያዎች ውሂብ ያቀርባል. በመጀመሪያ ሞዛዡ የውሂብ ንድፎችን ይለያል.\n2. በሚቀጥለው ደረጃ የውሂብ ስብስቦችን ያጣምራል.\n3. ሶስተኛ, ሞዛወር ወደ ሁለት ዋና የደመና ማከማቻ አገልግሎቶች ይጭናል-Dropbox እና AWS.\nሞዛዡን ድር ኮንሶልና ኤጀንት አብጅ\n1. ሞዛዡን ድር ኮንሶል - ይህ የድር መተግበሪያ የእኛ ወኪሎች (ፍራክሽን ፕሮጀክቶች). ውጤቶችን መመልከት እና ማደራጀት እና የተጣራ ውሂብ ወደ CSV እና JSON መላክ እና ማየት እንችላለን.\n2. ኤጀንት አብረቅ - በርካታ የውሂብ የመጠባበቂያ ፕሮጀክቶችን በተመሳሳይ ጊዜ ለመገንባት የሚያገለግል የዊንዶውስ መተግበሪያ ነው.\n1. ሁሉም-በአንድ-አንድ ሶፍትዌር:\nየሞዛኔዝ ለተጠቃሚው ምቹ በሆነ መልኩ ይታወቃል. የድር ማሰሪያ ብቻ ሳይሆን ነገር ግን አሳሽ ነው. ይህ ሶፍትዌር ድረ-ገጾችን ለመጎተት የተለያዩ ቦች ይጠቀማል. ከየትኛውም የታገዱ ድር ጣቢያዎች ውሂብ ማውጣት ይችላል, እና ወዲያውኑ እንዲፈታ ዩአርኤሉን ማተኮር አለብዎት. በተጨማሪም, አይፈለጌ መልዕክት ለእንጥልዎ ሁሉንም ጥቃቅን ስህተቶች ያቀርባል እና ያስተካክላል.\n2. ለአነስተኛ የንግድ ሥራ ተስማሚ ናቸው\nእንደ አዲስ ጅብ በጣም ዋጋማ የማረጃ እቃዎች ወይም የድር አሳሽዎች. ይሁንና ሞዛዡን እጅግ በጣም አስደንጋጭ የሆኑ ተግባሮችን በቀላሉ የሚፈጽም ነፃ ሶፍትዌር ነው. የድር ሰነዶችን ይመረምራል, ስለ ተፎካሪዎች, የቅርብ ጊዜ አዝማሚያዎች, ብቅ ጥምር ገበያዎች መረጃዎችን ይሰበስባል, እና የሚፈልጉትን ውጤቶች በጥቂት ደቂቃዎች ውስጥ ያገኛል. ሞዛዡ ለጥቁምና ለአነስተኛ የንግድ ስራ ጥሩ ነው, እና የፕሮግራም ወይም የፕሮግራም ሙያዊ ክህሎቶችን አያስፈልግዎትም.\n3. ጠቅላላው ድህረ ገጽ ይቃኙ\nሙሉውን ድር ጣቢያ ለመገልበጥ የሚፈልጉ ከሆነ ሞዛኔን ለእርስዎ ትክክለኛ ምርጫ ነው. ተመራማሪዎች የእነሱን ሙከራዎች ለመፈተሽ ከጋዜጦችና ከኢ-መጽሐፍት መረጃዎችን ማግኘት ያስፈልጋቸዋል. ይህ መሳሪያ የተፈላጊ እና የቁጥጥር መረጃን በተሻለ መልኩ እንዲሰበስብ ያግዛል, እና ኩባንያዎች የተለያዩ ምርቶችን ለማስጀመር እና ለማምረት Mozizard መጠቀም ይችላሉ.\n4. ለምርትነት ግንዛቤ በጣም ጥሩ ነው:\nአንድ ምርት ከጀመሩ ወይም ምርትዎን እና አገልግሎትዎን በይነመረብ ላይ ማስተዋወቅ ከፈለጉ, Mozenda. በዚህ data scraping አገልግሎት አማካኝነት በቀላሉ ውሂብ መሰብሰብ, በርካታ ሙከራዎችን ማካሄድ እና የሰነዶችዎን ጥራት መከታተል ይችላሉ.በተጨማሪም, ይህ መሳሪያ በማህበራዊ ሚዲያ ውጤታማ እና ብቃት ባለው ምርትዎን እንዲያመርቱ እና የበለጠ ምርት እንዲያገኙ ያግዛቸዋል. በአጭሩ, ይህን ሶፍትዌር ተጠቅመው ንግድዎን ማሳደግ እና በዓለም ላይ ያሉትን ደንበኞቻችንን ዒላማ ማድረግ ይችላሉ.


ዩኒቲ ዩኒቨርሲቲ ለ32ኛ ጊዜ በተለያየ የትምህርት መስክ ያስተማራቸውን ተማሪዎች አስመረቀ | MIDROC Technology Group\nዩኒቲ ዩኒቨርሲቲ ለ32ኛ ጊዜ በተለያየ የትምህርት መስክ ያስተማራቸውን ተማሪዎች አስመረቀ\nሐምሌ 29 ቀን 2007 ዓ.ም.\nየአዲስ አበባ ካምፓስ የምረቃ ሥነ-ሥርዓት\nዩኒቲ ዩኒቨርሲቲ ለ32ኛ ጊዜ በመደበኛ፣ በማታ ክፍለ ጊዜ እና በርቀትና ተከታታይ መርሃ ግብሮች በልዩ ልዩ የትምህርት ዘርፎች ያሰለጠናቸውን 1,321 ተማሪዎች ሐምሌ 25 ቀን 2007 ዓ.ም. በሚሊኒየም አዳራሽ አስመርቋል፡፡\nበዚህ የምረቃ ሥነሥርዓት ላይ ዶ/ር ብርሃኑ ሲሳይ የዩኒቲ ዩኒቨርሲቲ ቀዳሚ ምክትል ፕሬዚዳንት እንደገለፁት ዩኒቨርሲቲው 6 ድህረ ምረቃ (ሁለተኛ ዲግሪ)፣ 13 ቅድመ ምረቃ ፕሮግራም ከመስጠቱም በላይ በ2006 ዓ.ም. ከ1ኛ-4ኛ የትምህርት ደረጃ የጀመረው የዩኒቲ የትምህርት አካዳሚም በ2007 ዓ.ም 5ኛ እና 6ኛን ክፍል በመጨመር ትምህርት ሲሰጥ መቆየቱንና በ2008 ዓ.ም ከ7ኛ እሰከ 8ኛ ክፍል ትምህርት ለመስጠት ዝግጅቱን አጠናቆ ምዝገባ መጀመሩን ገልፀዋል፡፡\nበአጠቃላይ ዩኒቨርሲቲው የትምህርት ሂደቱን ለማገዝ ኢ-ላይብረሪ፣ ኢንተርኔት እንዲሁም ላብራቶሪዎችን በማቋቋም የመረጃ ግብዓትን ለተጠቃሚው ለማቅረብ ዝግጅቱን እያጠናቀቀ መሆኑን ገልፀዋል፡፡ ከዚህም በተጨማሪ ለ2008 ዓ.ም. ዩኒቨርሲቲው 45 የተለያዩ አጫጭር ኤግዝኪዩቲቭ ሥልጠናዎች በገፈርሣ ካምፓስ ለመስጠት ፕሮግራም ነድፏል ብለዋል፡፡\nበዚህ የምረቃ በዓልም ከተመራቂዎች መካከል አብላጫ ውጤት ላመጡ ተመራቂ ተማሪዎች የሜዳሊያ እና የዋንጫ ሽልማት ተሰጥቷል፡፡ በመሆኑም የድህረ ምረቃ ተማሪ ሁሴን ሰይድ 4.00 ነጥብ በማምጣት የሜዳሊያና በሊቀመንበራችን ሥም የተሰየመውን ዋንጫ ከክቡር ዶ/ር ሼክ ሙሐመድ ሁሴን አሊ አል-አሙዲ እጅ ተረክቧል፡፡ በሌላ በኩል በአፀደ ህፃናት ደረጃ (Kindergarten) ትምህርታቸውን የተከታተሉትን 34 ተማሪዎች ከክቡር እንግዳው ፊት በመቅረብ ተመርቀዋል፡፡\nከአዲስ አበባ ካምፓስ ብልጫ ካገኙት ተማሪዎች መካከል የዋንጫ ሽልማት ሲቀበሉ ከአዳማ ካምፓስ ብልጫ ካገኙት ተማሪዎች መካከል የዋንጫ ሽልማት ሲቀበሉ\nበዕለቱ በክሊኒካል ነርሲንግ በመጀመሪያ ዲግሪ የተመረቁትን 30 ክሊኒካል ነርሶች የቤተዛታ ክፍተኛ ስፔሻላይዝድ ሆስፒታል የቀጠራቸው መሆኑን የተገለፀ ሲሆን፣ ለሀገራችን ከፍተኛ አስተዋፅኦ ላበረከቱ ዕውቅና የመስጠት ሥነ-ሥርዓት ላይም አትሌት ደራርቱ ቱሉ እና አትሌት ሻለቃ ባሻ ዋሚ ቢራቱ ከሊቀመንበራችን ፊት ቀርበው የወርቅ ሜዳልያ ተበርክቶላቸዋል፡፡\nአትሌት ሻለቃ ባሻ ዋሚ ቢራቱ የወርቅ ሜዳልያ በተቀበሉበት ወቅት አትሌት ደራርቱ ቱሉ የወርቅ ሜዳልያ በተቀበለችበት ወቅት\nበመቀጠልም ዶ/ር አረጋ ይርዳው የዩኒቲ ዩኒቨርሲቲ ፕሬዚዳንት ባደረጉት ንግግር ሀገራችን በአሁኑ ሰዓት በትክክለኛ አቅጣጫ በመጓዝ ላይ የምትገኝ ሲሆን፣ ከዛሬ 25 ዓመት በፊት የሀገራችን ኢንቨስትመንት አመቺ ባልሆነበት ጊዜ ጀምሮ ወደ ሀገራቸው ኢትዮጵያ በመምጣት በተለያየ ዘርፍ የልማት ግንባታ ላይ ደፋ ቀና በማለትና ገንዘባቸውን በማፍሰስ በትላልቅ የልማት አቅጣጫዎች በመሣተፍ ሀገራቸውን፣ ወገናቸውን ከመርዳት አልፎ የሀገራቸውን ገፅታ በመለወጥ ከፍተኛ ድርሻቸውን የተወጡ ከመሆኑም በላይ የመጀመሪያው የግሉ ክፍለ ኢኮኖሚ የልማት አርበኛና ጥንስስ የሆኑት የክቡር ዶ/ር ሼክ ሙሐመድ ሁሴን አሊ አል-አሙዲ ግንባር ቀደም ሚና የሚረሣ ስላልሆነ ምንጊዜም ላደረጉልን ውለታ ልናመሰግናቸው ይገባል ብለዋል፡፡\nከዚህ በተጨማሪ በሀገራችን ከበርካታ ዓመታቶች በፊት እጅግ አነስተኛ የነበረው የተማሪ ቁጥር በአሁኑ ጊዜ ከ500,000 በላይ በከፍተኛ ተቋም መገኘታቸው አገራችን በትምህርቱ ዘርፍ የምታሳየው ትኩረትና ውጤት አበረታች መሆኑንና በልማት ላይ የምታደርገውን ጉዞ ስኬታማ እንዲሆን አስችሏታል፡፡ በመሆኑም ዩኒቲ ዩኒቨርሲቲ በበኩሉ ከህዝቡ ቁጥር እና ከአገሪቱ የዕድገት ጎዳና አንፃር እያየ የሚያስፈልጉትን ባለሙያዎች በጥራት እያሰለጠን ለማስመረቅ ከፍተኛ ጥረት በማድረግ ላይ ነው፡፡ ዶ/ር አረጋ ይርዳው ንግግራቸውን በመቀጠል በተለይም በዩኒቲ ዩኒቨርሲቲ ዘንድሮ ከተመረቁት ተማሪዎች ውስጥ የሴት ተማሪዎች ቁጥር ከ52% በላይ ቢሆንም አሁንም ይህን ቁጥር ከፍ ለማድረግ በርትተን በመሥራት የሴት ተማሪዎች ቁጥር እንዲጨምር አስፈላጊውን ሁሉ ድጋፋችንን እንሰጣለን ብለዋል፡፡\nበመቀጠልም ክቡር ሼክ ሙሐመድ ሁሴን አሊ አል-አሙዲንን (የሚድሮክ ኢትዮጵያ ባለቤትና ሊቀመንበር) በበኩላቸው ዩኒቨርሲቲያችን በሀገራችን ውስጥ በዘመናዊነት እየተስፋፋ ለመጣውና ለሀገሪቱ ጠንካራ የኢኮኖሚ ዋልታ ለሆነው የግብርናው ክፍለ ኢኮኖሚ አጋዥ የሚሆኑ ባለሙያዎችን ማፍራት ስላለብን በግብርና ዘርፍ በኩል ሥልጠና መጀመር አለበት ብለዋል፡፡ ሊቀመንበሩም ንግግራቸውን በመቀጠል በአሜሪካው ፕሬዚዳንት አገራችን መጎብኘቷ የምንሠራው ሥራ ውጤታማ እየሆነ መምጣቱን፣ ሀገራችን በትክክለኛ የልማት ጎዳና ላይ እንደምትገኝ፣ የተማረ ህብረተሰብ እየፈጠርን መሆናችን እንዲሁም ኢትዮጵያ በልጆቿ እየተገነባች መሆኑን የሚያመለክት መሆኑን ገልፀዋል፡፡\nበተመሣሣይ መልኩ ሐምሌ 26 ቀን 2007 ዓ.ም. በአዳማ ከሚገኘው ከዩኒቲ ዩኒቨርሲቲ ካምፓስ በአካውንቲንግና ፋይናንስ እና በማኔጅመንት የዲግሪ መርሀ ግብር ትምህርታቸውን ያጠናቀቁ 196 ተማሪዎች የተመረቁ ሲሆን ከነዚህ ተመራቂዎች ውስጥ 57% ሴቶች ናቸው፡፡ ተማሪ ኤክራም መሀመድ 4፡00 ነጥብ በማምጣት የሜዳሊያ እና በሊቀመንበራችን ሥም የተሰየመውን ዋንጫ ተሸላሚ ሆናለች፡፡\nበቀጣይም ነሐሴ 2 ቀን 2007 ዓ.ም. ዩኒቲ ዩኒቨርሲቲ በደሴ ካምፓስ 100 ተማሪዎችን በዲግሪ መርሃ ግብር ያስመርቃል፡፡


የኢትዮጵያን ታሪክ ጥላሸት የመቀባት አባዜ | Ethiopian Review - Ethiopian News\nJanuary 15, 2014  Alemayehu G. Mariam — Comments ↓\nበአሁኑ ጊዜ በኢትዮጵያ ያለው ገዥው አካል በ19ኛው መቶ ክፍለ ዘመን የኢትዮጵያ ንጉስ የነበሩት የዳግማዊ አጼ ምኒልክ መቶኛ የሙት ዓመት በዚህ በያዝነው ዓመት (በኢትዮጵያ ዘመን አቆጣጠር) እየተከበረ ባለበት ወቅት ሙሉ ጊዜውን በመስጠት ንጉሱ የሰሩትን ታላቅ ስራ ሁሉ በማጣጣል እና ጥላሸት በመቀባት ዘመቻ ላይ በመጠመድ ታሪክ የማጠልሸት ድራማውን በመተወን ላይ ይገኛል፡፡ የታሪክ ማጠልሸት ዘመቻው በዋናነት እየተከናወነ ያለው ለገዥው አካል ቅርበት ባላቸው ታማኝ ሎሌዎች፣ የጥቅም ተጋሪዎች እና የእራሳቸው ስብዕና በሌላቸው አሻንጉሊቶች አማካይነት ነው፡፡ ገዥው አካል ሲያስነጥሰው መሃረብ ይዘው በሚቀርቡ አጎብዳጆቹ አማካይነት የጥላቻ መርዛማ ቃላትን፣ የሚቆጠቁጡ ባዶ ዲስኮሮችን እና እርባናየለሽ ምዕናባዊ ስዕል በአዕምሮው ላይ እየፈጠረ አጼ ምኒልክ የግዛት ማስፋፋት ጥማታቸውን ለማርካት ሲሉ በዜጎች ላይ የጭካኔ ተግባራትን እንደፈጸሙ በማስመሰል ለምንም የማይጠቅሙ እርባናየለሽ እና ተራ አሉባልታዎችን በማሰራጨት ላይ ይገኛል፡፡\nየገዥው አካል ድንጉላ አገልጋዮች በማናቸውም የማህበራዊ መገናኛ ዘዴዎች በመሰማራት ታሪካዊ ቅጥፈቶችን፣ አሳሳች ዘገባዎችን፣ የሀሰት ታሪክ ፈጠራዎችን፣ ሆን ተብሎ በሀሰት ላይ የተመሰረቱ መረጃዎችን እና ነጭ ውሸቶችን እንደ በቀቀን እየደጋገሙ በማሰራጨት ላይ ይገኛሉ፡፡ የዕኩይ ዓላማው አራማጆች በታላቁ የኢትዮጵያ መሪ ላይ ግነታዊ ኩምክና በመስራት፣ በማዋረድ እና እውነተኛውን ስብዕናቸውን ጥላሸት በመቀባት የስሜት ፕሮፓጋንዳ ዘመቻ ውስጥ በመዘፈቅ ጌቶቻቸውን ለማስደሰት በታለመ ዕኩይ ምግባር ላይ ተጠምደው ይገኛሉ፡፡ የታላቁ መሪ ነብስ ከስጋቸው ከተለየች ከአንድ መቶ ዓመታት የጊዜ ቆይታ በኋላ የተቀበረን ጉዳይ በማንሳት ታላቁን መሪ ሰይጣናዊ ስብዕና እንደነበራቸው ለማስመሰል በማሰብ የዕኩይ ምግባር ጎተራዎቹ የቻሉትን ያህል ጥረት ለማድረግ ሞክረዋል፡፡ አቶ መለስ ዜናዊ በህይወት ከተለዩ ሁለት ዓመታት እንኳን ሳይሞላቸው የዕኩይ ምግባራት ቋቶቹ የኢትዮጵያ አዳኝ መልዓክ ሊያደርጓቸው ይፈልጋሉ፡፡\nበአሁኑ ጊዜ በዳግማዊ አጼ ምኒልክ ላይ በተከፈተው የገፍ ወይም የኃይል የፕሮፓጋንዳ ዘመቻ ወይም ደግሞ የአጼ ምኒልክን የሙት መንፈስ ደጋግመው በማንሳት ፍጹም ጥላቻ እና የጥላቻ አመለካከት እንዲንሰራፋ በገዥው አካል ስልታዊ እና የተቀነባበረ ዘመቻ የማካሄድ አመክንዮ ለማንም ቢሆን ሊደንቅ አይገባም፡፡ ሀቁ አንድ እና አንድ ብቻ ነው፡፡ የኸውም የምኒልክን ስም ጥላሸት በመቀባት (ሰይጣናዊ ስብዕና በመስጠት) በሚሽከረከር ጉዳይ ላይ ብቻ የሚቆም ጉዳይ አይደለም፡፡ ነገር ግን በቅርቡ በህይወት የተለዩትን የገዥውን አካል የአለቆች ሁሉ አለቃ (Capo di tutti capi) አቶ መለስ ዜናዊን በመላዕክነት ቀብቶ ለማቅረብ የታቀደ ዕኩይ ምግባር ነው፡፡\nዳግማዊ ምኒልክን ጥላሸት የሚቀቡ ሙትመንፈሶች፣\nበዳግማዊ አጼ ምኒልክ ላይ እየተካሄደ ያለው ከፍተኛ ጥላሸት የመቀባት የፕሮፓጋንዳ ዘመቻ ያነጣጠረው የኢትዮጵያን ታሪክ በመፋቅ በአቶ መለስ ዜናዊ የመላዕክነት የህይወት ታሪክ (የመላዕክነት ትረካ) በመተካት የታላቋን ሀገር ትክክለኛ ታሪክ እንደገና ለመጻፍ፣ አዛብቶ ለመጻፍ፣ ገልብጦ ለመጻፍ፣ አወዛግቦ ለመጻፍ፣ በመቀባባት የሚያምር አስመስሎ ለማቅረብ እና እውነተኛውን ታሪክ ለማስወገድ በመደረግ ላይ ያለ ከንቱ ሙከራ ነው፡፡ የአጼ ምኒልክን ታሪክ በመሰረዝ የዘመናችን የ”አፍሪካ ታላቁ መሪ” በማለት የመለስ ዜናዊን ታሪክ ለመጻፍ ይፈልጋሉ፡፡ በሀሰት እምነት ላይ በመመስረት መለስ “አዲሱ የአፍሪካ መሪ ዝርያ“፣ መለስ “የዴሞክራሲያዊ ልማታዊ መንግስት ቀያሽ”፣ መለስ “በዓለም አቀፋዊ የሙቀት እና የአየር ጸባይ ለውጥ የአፍሪካ ጠበቃ”፣ መለስ “ከጂ-8 እና ጂ-20 መሪዎች ጋር በመሆን ክርናቸውን የሚያሳዩ አፍሪካዊ መሪ”፣ መለስ “የቻይና-አፍሪካ የትብብር መድረክ የቤጂንግ ከፍተኛ ዲፕሎማሲያዊ ጉባኤ ሊቀመንበር”፣ መለስ የሶማሌ ጅሃዲስቶች እና አሸባሪዎች አስወጋጅ”… ተብለው ከእውነተኛ ስብዕናቸው ውጭ በሆነ መልኩ እንዲመለክባቸው ይፍልጋሉ፡፡\nየታላቁን መሪ የዳግማዊ ምኒልክን ስብዕና ጥላሸት በመቀባት አቶ መለስን ቅብዓ መልዓክ (የተቀባ መልዓክ) ለማድረግ ይፈልጋሉ፡፡ ለመሆኑ አጼ ምኒልክን ጥላሸት የሚቀቧቸው ለምንድን ነው? ምክንያቱም አጼ ምኒልክ በአመራር ጥበባቸው እና በትግላቸው ግጭትን በመፍጠር ሲናቆሩ ከነበሩት ባላባቶች፣ ለስልጣን ብቻ ከሚቋምጡ ከተለያዩ አካባቢያዊ ንጉሶች፣ ከተለያዩ ልዕልቶች የቅምጥል የአገዛዝ ስርዓት፣ እና ከጎጣዊ ምስለኔዎች የተበታተነ አገዛዝ በማላቀቅ ዘመናዊቷን የአፍሪካ ብሄር ታላቋን ኢትዮጵያን በመመስረታቸው ብቻ ነው፡፡ የዕኩይ ምግባር አራማጆች አጼ ምኒልክን ጥላሸት ይቀቧቸዋል፣ ምክንያቱም ምኒልክ ታላቆቹን የአውሮፓ ኢምፔሪያሊስት ኃያላን በጦር ሜዳ ውሎ በማሸነፍ አንጸባራቂ ድል በመቀዳጀት የኢትዮጵያን ዘለቄታዊ ነጻነት ያጎናጸፉ እና የሀገሪቱን ሉዓላዊነት ያስከበሩ ጀግና መሪ በመሆናቸው ነው፡፡ ጥላሸት ይቀቧቸዋል ምክንያቱም ምኒልክ እውነተኛ የአፍሪካ መሪ በመሆናቸው ነው፡፡ የአጼ ምኒልክን ስም በማጥፋት እና ለኢትዮጵያ ህዝብ ያበረከቱትን የውርስ ትሩፋታቸውን በማንቋሸሽ ለአቶ መለስ ክብር ለመስጠት እና ከእርሳቸው የሚገኘውን ውርስ ብጹዕ/ቅዱስ ለማድረግ ይፈልጋሉ፡፡\nገዥው አካል የአጼ ምኒልክን ታሪክ በእራሱ ታሪክ ለመተካት ይፈልጋል፡፡ አጼ ምኒልክ የባቡር ሀዲድ በመዘርጋት የመጀመሪያው አፍሪካዊ መሪ ነበሩ፡፡ ይህንን አንጸባራቂ ታሪክ በመለወጥ አቶ መለስ ረዥም፣ ቆንጆ እና ቀላል የባቡር ሀዲድ ሲስተም በኢትዮጵያ ለማምጣት የመጀመሪያው መሪ ነበሩ በማለት የታሪክ ባለቤትነት ሽሚያን ለማጎናጸፍ ይፈልጋሉ፡፡ አጼ ምኒልክ የስልክ እና የቴሌግራፍ አገልግሎትን በአፍሪካ አህጉር በማስተዋወቅ የመጀመሪያው አፍሪካዊ መሪ ነበሩ፡፡ እ.ኤ.አ በ1889 አሌክሳንደር ግራህም ቤል “የድምጽ መነጋገሪያ መሳሪያ” የፓተንት ዕውቅና ካገኙበት 13 ዓመታት በኋላ እና በአጼ ምኒልክ ቤተመንግስት የመጀመሪያው የስልክ መስመር በተዘረጋበት ጊዜ በቴክኖሎጂው ሁኔታ ጭንቀት ውስጥ ገብተው የነበሩት የቤተክህነት ሰዎች ይህ የሰይጣን ስራ ነው በማለት ንጉሱ እንዲያስወግዱት በጠየቋቸው ጊዜ አጼ ምኒልክ ለቴክኖሎጂው ጠቀሜታ ካላቸው ጽኑ እምነት አኳያ ሳያስወግዱት ቀርተዋል፡፡ በአስርት ዓመታት ጊዜ ውስጥ አጼ ምኒልክ አዲስ አበባን በምስራቅ ኢትዮጵያ ከምትገኘው የሀረር ከተማ ጋር የሚያገናኝ የስልክ መስመር በመዘርጋት መርቀው ከፈቱ፡፡ ያንን አንጸባራቂ ታሪክ ወደ ጎን በማለት የአሁኖቹ ገዥዎች በኢትዮጵያ ዘመናዊ የመገናኛ ቴክኖሎጂ ሲስተምን በኢትዮጵያ ያመጡ አቶ መለስ ዜናዊ እንደሆኑ አድርገው ያቀርባሉ፡፡ እውነታው ግን በተገላቢጦሽ በአፍሪካ የስልክ እና የቴሌግራፍ መስመር በመዘርጋት ግንባርቀደም የነበረችው ኢትዮጵያ በአሁኑ ጊዜ ከአፍሪካ በመጥፎ የተንቀሳቃሽ ስልክ እና የኢንተርኔት አግልግሎት አጠቃቀም ሳቢያ በመጨረሻው እረድፍ ላይ ትገኛለች፡፡ ባለፈው ሳምንት የዎል ስትሪት መጽሄት/Wall Street Journal እንደዘገበው በኢትዮጵያ ውስጥ አርሶ አደሮች የተንቀሳቃሽ ስልኮች ቢይዙም “ችግሩ የግንኙነት መስመር ለማግኘት ብዙ ማይሎችን (ኪሎሜትሮችን)መጓዝ ይጠበቅባቸዋል፡፡“ በማለት የችግሩን አሳሳቢነት አመላክቷል፡፡ ኢትዮጵያ በመጥፎ የኢንተርኔት አገልግሎት አጠቃቀም ከአፍሪካ ከመጨረሻዎቹ ሀገሮች በሁለተኛ ደረጃ ላይ ትገኛለች፡፡\nየዘመኑ ገዥዎቻችን አጼ ምኒልክ የሴቶችን ጡት ቆርጠው የሚጥሉ ጨካኝ ንጉስ እንደሆኑ አድርገው ታሪክን አዛብተው ለመጻፍ ይፈልጋሉ፡፡ ጨካኝነት ከተነሳ ዘንድ ከአቶ መለስ ዜናዊ የበለጠ ጨካኝ እና አረመኔ ይኖራልን? አቶ መለስ እራሳቸው እ.ኤ.አ በ2005 በተደረገው ሀገራዊ ምርጫ መጭበርበር ምክንያት ተቃውሟቸውን ለመግለጽ በወጡ ያልታጠቁ ሰላማዊ ዜጎች ላይ ለአነጣጥሮ ተኳሽ ጦራቸው ትዕዛዝ በመስጠት በመቶዎች የሚቆጠሩ ሰዎች እንዲገደሉ አድርገዋል፡፡ ይህንን እልቂት አስመልክቶ በእራሳቸው በአቶ መለስ ልዩ ትዕዛዝ ጉዳዩን እንዲያጣራ የተሰየመው የአጣሪ ኮሚሽን ምርመራውን አካሂዶ ባቀረበው ዘገባ መሰረት በአቶ መለስ ቀጥታ ትዕዛዝ እና ቁጥጥር አማካይነት የፖሊስ እና የደህንነት ኃይሎች በዕቅድ ተይዞ እና ሆን ተብሎ ታስቦበት 193 ሰላማዊ ሰዎች እንዲገደሉ እና ሌሎች 763 ሰዎች ደግሞ ከባድ ቁስለኛ እንዲሆኑ ተደርጓል፡፡ እ.ኤ.አ በ2004 አቶ መለስ እራሳቸው ለታጣቂዎቻቸው ትዕዛዝ በመስጠት በምዕራብ ኢትዮጵያ በጋምቤላ 400 ሰላማዊ ዜጎች እንዲያልቁ አድርገዋል፡፡ ኦጋዴን እየተባለ በሚጠራው አካባቢ የተካሄደውን የአየር ድብደባ እና መንደሮችን በማቃጠል የጥቃት ሰለባ ያደረገው ወንጀል የተፈጸመው በአቶ መለስ ስልጣን ልዩ ትዕዛዝ ነበር፡፡ በአቶ መለስ ትዕዛዝ በኦጋዴን ታጣቂ ኃይሎች ሴቶችን አስገድደው ደፍረዋል፣ መንደሮችን አቃጥለዋል፣ ህዝቡን በሽብር ቆፍን ውስጥ ለመሸበብ ሲባል “የመቀጣጫ ግድያዎችን” ማለትም በህዝብ ፊት በአደባባይ በስቅላት እንዲሁም ጭንቅላትን ቆርጦ የመጣል ወንጀሎች እንዲፈጸሙ ተደርጓል፡፡ የተባበሩት መንግስታት የሂዩማን ራይትስ ዎች ተሟጋች ዳይሬክተር/United Nations Advocacy Director for Human Rights Watch ስቴቭ ክራውሻው በኦጋዴን አካባቢ በሰላማዊ ዜጎች ላይ የተፈጸመውን ወንጀል “ትንሿ ዳርፉር” በማለት አመሳስለው ገልጸውታል፡፡\nገዥዎቻችን አጼ ምኒልክን የኦሮሞ ህዝቦች ጠላት እንደሆኑ አድርገው ታሪክን በመበረዝ የታሪክ ድሪቶ አቀነባብረው እንደገና የጎደፈ ታሪክ ለመጻፍ ይታትራሉ፡፡ አቶ መለስ በህይወት ቢኖሩ ኖሮ እሳቸው እና የዕኩይ ምግባር አጋሮቻቸው በኦሮሞ ህዝብ ላይ እስከ አሁን ድረስ ያልተነገረውን እና ለመናገር የሚዘገንነውን በሰው ልጆች ላይ የፈጸሙትን ወንጀል ወደ ፍትህ አደባባይ በማቅረብ እንዲታይ ለማድረግ ከበቂ በላይ መረጃዎች አሉ፡፡ እ.ኤ.አ በ2012 ፍሪደም ሀውስ/Freedom House የተባለው ዓለም አቀፍ የሰብአዊ መብት ተሟጋች ድርጅት ባቀረበው ዘገባ መሰረት አቶ መለስ እና አገዛዛቸው በኦሮሞ ህዝብ ላይ ሰፊ የሆነ የአድልኦ እና የጭቆና መረብ በመዘርጋት ተግባራት ላይ ተጠምደው ቆይተዋል፡፡ አቶ መለስ የኦሮሞ ነጻነት ግንባርን እንቅስቃሴ በመገደብ ብዛት ያላቸው ቁጥራቸው በውል ያልታወቀ የሚጠረጠሩ የድርጅቱን አባላት እና መሪዎችን ከህግ አግባብ ውጭ በቁጥጥር ስር በማዋል በማጎሪያ እስርቤት አስገብተው ሲያሰቃዩ ቆይተዋል፣ አሁንም በመሰቃየት ላይ ይገኛሉ፡፡ እ.ኤ.አ በ2001 የቀድሞው የኢትዮጵያ ፕሬዚዳንት የነበሩት ዶ/ር ነጋሶ ጊዳዳ ስልጣናቸውን ሲለቁ እንደተናገሩት “ወደ 25,000 የሚሆኑ የኦሮሞ ህዝቦች ከኦሮሞ ህዝቦች ነጻነት ግንባር ጋር በተያያዘ የገዥው አካል ክስ ምክንያት በተለያዩ የኦሮሚያ አካባቢዎች እና በአዲስ አበባ ከተማ እስር ቤቶች ታስረው በመማቀቅ ላይ ነበሩ፡፡” በማለት ይፋ አድርገዋል፡፡ የመለስ የትግል ጓድ እና የቀድሞው የመከላከያ ሚኒስትር የነበሩት አቶ ስዬ አብርሃ በሚያስገርም ሁኔታ እንደተመለከቱት “ቃሊቲ እስር ቤት ኦሮምኛ ይናገራል፣ በዚሁ ግቢ በአንድ በመቶዎች የሚቆጠሩ እስረኞችን በሚይዝ ካምፕ ውስጥ 99 በመቶ የሚሆኑት እስረኞች ኦሮሞዎች ናቸው፡፡ አብዛኞቹ እስረኞች ደግሞ የታሰሩበት ምክንያት ምን እንደሆነ አያውቁም፣ ሆኖም ግን የኦሮሞ ነጻነት ግንባር ተጠርጣሪ በመባል ዓመታትን በእስር ቤት በማስቆጠር ላይ ይገኛሉ፡፡“ በማለት ምስክርነታቸውን ሰጥተዋል፡፡\nእ.ኤ.አ በ2006 ጂሃዲስቶች (አሸባሪዎች) የሶማሌን አገር ወረዋታል እና የሶማሌ መንግስት ጣልቃ ገብቸ ጂሃዲስቶችን እንዳስወጣለት “ጋብዞኛል” በሚል ተንኮልን ያዘለ ሰበብ ምክንያት አቶ መለስ በሶማሌ አገር ላይ ወረራ አካሂደዋል፡፡ አቶ መለስ በቴሌቪዥን ቀርበው እንዲህ ብለዋል፣ “የአገራችንን ሉዓዋላዊነት ለማስከበር እና በእስልምና ፍርድ ቤቶች ህብረት እና በሌሎች ጸረ ኢትዮጵያ ኃይሎች በመታገዝ የሚያደርሷቸውን ተደጋጋሚ አደጋዎች ለመግታት ሲባል የኢትዮጵያ የመከላከያ ሰራዊት ወዳልፈለገው ጦርነት እንዲገባ ተገድዷል፡፡“ በተመሳሳይ መልኩ በዴሴምበር 27 2006 የአቶ መለስ ሰራዊት እና ታንኮች የሞቃዲሾን ከተማ ወረሩ፡፡ እ.ኤ.አ በኦገስት 2007 የአቶ መለስ ሰራዊት በሶማሌ ውስጥ የሚያደርገው እንቅስቃሴ ተገታ፣ በሰው ህይወት ላይ የደረሰው ኪሳራ አስደንጋጭ ነበር፡፡ በአስር ሺዎች የሚቆጠሩ ንጹሃን የሶማሌ ዜጎች ህይወት የተቀጠፈ ሲሆን ከ870,000 በላይ የሚሆኑት ዜጎች ደግሞ ሞቃዲሾን ለቀው ለመሰደድ ተገደዋል፡፡ በ2006 በሞቃዲሾ ከተማ ወደ 1.2 ሚሊዮን ገደማ የሚሆን ህዝብ ነበር፡፡ ከአቶ መለስ የሶማሌ ወረራ በኋላ ዓለም አቀፍ የሰብአዊ መብት ተሟጋች ድርጅቶች “ከአፍሪካ በጣም አስቀያሚ አስከፊ የሰብአዊ መብት ሁኔታ ያለበት“ በማለት የሶማሌን የሰብአዊ መብት አያያዝ በተጨባጭ ገልጸውታል፡፡\nአጼ ምኒልክ ከአውሮፓውያን ወራሪ ኃይሎች ጋር የመከላከል ጦርነትን በማካሄድ በድል አድራጊነት ተወጥተዋል፡፡ አጼ ሚኒልክ የአውሮፓ ኃያል ከሚባል አገር ጋር ጦርነት በማድረግ በጦር ሜዳ ድል አድርገው ወራሪው ኃይል በመጣበት እግሩ ጓዙን ጠቅልሎ እንደ ውሻ ጅራቱን በእግሮቹ መካከል ወትፎ እንዲመለስ በማድረግ በአፍሪካ ታሪክ የመጀመሪያው መሪ መሆናቸው የሚካድ ጉዳይ አይደለም፡፡ አጼ ምኒልክ ወራሪውን የኢጣልያንን ጦር አምባላጌ እና መቀሌ ላይ ድል አድርገዋል፡፡ እንዲሁም እ.ኤ.አ በ1896 አድዋ ላይ ወሳኙን ፍልሚያ በማድረግ የአድዋን ጦርነት በድል አድራጊነት ተወጥተዋል፡፡ “ኋላቀር አፍሪካውያን ጥቁሮች” ወታደሮች ኃያሉን የአውሮፓ ኢምፔሪያሊስት የጦር ኃይል ያሸንፋል የሚል እምነት በማንም አውሮፓዊ የተገመተ አልነበረም፡፡ አጼ ምኒልክ በዘመናዊ መሳሪያ ትጥቅ፣ በስልት እና በቁሳቁስ አቅርቦት በዘመኑ በጣም የተጎዱ መሪ ቢሆኑም ቅሉ የብሩህ አዕምሮ ባለቤት እና ወታደራዊ ስልት የሚያውቁ በመሆናቸው ውጊያውን በማካሄድ ጦርነቱን አሸንፈው በአንጸባራቂ ድል በመታጀብ የነጮችን የበላይነት እና አይበገሬነት ለአንዴ እና ለመጨረሻ ጊዜ በማስወገድ ለጥቁር ህዝቦች በአጠቃላይ ለአፍሪካውያን ደግሞ በተለይ የኩራት ፈርጥ ለመሆን በቅተዋል፡፡ ብዙ የአውሮፓ ኃያላን አገሮች አጼ ምኒልክን በማታለል እና በማጭበርበር ከኢትዮጵያ ግዛት ቆርሰው በመውሰድ ኢትዮጵያን ቅኝ ተገዥ ለማድረግ ከፍተኛ ጥረት አድርገዋል፡፡ እ.ኤ.አ በ1889 አጼ ምኒልክ በሰሜኑ የሀገራችን ክፍል የሚገኙ ግዛቶችን አስመልክቶ ከኢጣሊያ መንግስት ጋር የውጫሌ ስምምነትን አጸደቁ፡፡ በውል ስምምነት ሰነዱ የኢጣሊያንኛው ትርጉም ከኢትዮጵያ የአማርኛ ትርጉም ጋር የማይመሳሰል መሆኑን አጼ ምኒልክ እንደተገነዘቡ እና ኢትዮጵያ በኢጣሊያን ጠባቂነት የሚለውን ሀረግ ሲመለከቱ የውል ስምምነቱን በማውገዝ አፈረሱት፡፡\nየገዥው አካል አፈቀላጤዎች አቶ መለስ ኢትዮጵያ የአህጉሩ ታላቅ አገር እንድትሆን ጥረት ያደረጉ እና የአህጉራዊ እና ዓለም አቀፋዊ መሪ እንደሆኑ በማድነቅ እና ስብዕናቸውን ከፍ ከፍ በማድረግ የአሁኑን የኢትዮጵያ ታሪክ ደልዘው በእርሳቸው ተተክቶ እንዲጻፍ ነው በመዋተት ላይ የሚገኙት፡፡ አቶ መለስ የኢትዮጵያን የግዛት አንድነት እና ሉዓላዊነት ያስከበሩ መሪ እንደሆኑ አድርገው ለማሳየት ይፈልጋሉ፡፡ እውነታው ግን የተገላቢጦሹን ያመላክታል፡፡ እ.ኤ.አ ከ1998-1999 ድረስ የባድሜን የግዛት ወሰን ለማስከበር በተካሄደው የኢትዮጵያ እና የኤርትራ ጦርነት የአቶ መለስ ጦር የ80,000 ኢትዮጵያውያንን ህይወት ያለምንም ወታደራዊ ስልት በጭዳነት ለመስዋዕትነት ዳርጎ ወታደራዊ ድልን ተቀዳጅቶ ነበር፡፡ በወገኖቻችን የህይወት እና ንብረት መስዋዕትነት የተገኘውን ድል ሰራዊቱ ገና አጣጥሞ ሳይጠግብ የኢትዮጵያው መሪ አቶ መለስ ከመቅጽበት በመገለባበጥ ባድሜን በዓለም አቀፋዊ የስምምነት ውል በማስቀየድ ለኤርትራ መንግስት ቡራኬ ብለዋል፡፡ በምንም ዓይነት መልኩ በየትኛውም አገር አንድ ወታደራዊ ኃይል እጅግ ከባድ መስዋዕትነትን ከፍሎ ያገኘውን አንጸባራቂ ድል ለተሸናፊው ጠላቱ በፈቃደኝነት መልሶ የሰጠበት የጦርነት ታሪክ የለም፣ ተመዝግቦም አያውቅም፡፡ እ.ኤ.አ በ1991 ወታደራዊውን አምባገነን ደርግን በትጥቅ ትግል ካስወገዱ በኋላ በአሜሪካ መንግስት አደራዳሪነት የሽግግር ስምምነቱ በሚፈረምበት ወቅት እኒሁ የኢትዮጵያው መሪ አቶ መለስ በኤርትራ የወሰን ግዛት ዳርቻ ላይ የምትገኘውን ከቀይ ባህር ጋር በመግቢያ እና በመውጫነት ለኢትዮጵያ ህዝብ የባህር በር በመሆን አገልግሎት የምትሰጠውን የአሰብን ወደብ ወደ ኢትዮጵያ ግዛት እንድትካለል የቀረበውን ሀሳብ አልቀበልም በማለት አሁንም በድጋሜ ለኤርትራ መንግስት ቡራኬ በመስጠት ይደልዎ ብለዋል፡፡ አቶ መለስ የኢትዮጵያን ግዛት ለባዕድ ኃይል በመስጠት ታላቋን አገር ወደብአልባ በማድረግ በፈጸሙት የአገር ክህደት ወንጀል ብቸኛው ተጠያቂ ናቸው፡፡ አሁንም ተከታታይነት ያለውን የትራጄዲ ድራማ በመቀጠል በሚስጥር በተደረጉ ስምምነቶች የይስሙላው ፓርላማ ለስሙ እንኳ መከረበት ሳይባል ምንም ሳይታሰብበት በጥድፊያ እኒሁ የኢትዮጵያው “መሪ” አሁንም የኢትዮጵያ አንጡራ ግዛት የሆነውን መሬት ለሱዳን መንግስት እንደ የገና ስጦታ የእጅ መንሻ ቡራኬ አድርገውታል፡፡ እኒሁ የኢትዮጵያው መሪ አቶ መለስ በድብቅ እና ታማኝነት በጎደለው መልኩ የአገሪቱን እጅግ በጣም ለም የሆነውን በሚሊዮኖች ሄክታር የሚቆጠር መሬት ዕዳቸውን እንኳ ውል ባለው መልክ ለመክፈል ለማይችሉ የአየር ባየር ጭልፊት ነጋዴዎች አሁንም ለእጅ መንሻ አቅርበዋል፡፡\nአጼ ምኒልክ የኢትዮጵያን አንድነት በማጠናከር ዘመናዊ የመንግስት መዋቅር ዘርግተዋል፡፡ አቶ መለስ ግን ምዕናባዊ ዘመናዊነትን አምጥተዋል፡፡ አቶ መለስ ያለሐኪሞች እና መድኃኒት ሆስፒታል ገንብተዋል፡፡ በአንድ ወቅት ሐኪሞች አያስፈልጉንም በማለት በይፋ ተናግረዋል፡፡ ብቃት ያላቸው የዩኒቭርስቲ መምህራን እና ፕሮፌሰሮች፣ መጻህፍት፣ ቤተ መጻህፍት፣ ወይም ዘመናዊ ቴክኖሎጂ ሳይኖር ዩኒቨርስቲዎችን ገንብተዋል፡፡ የመጸዳጃ ሲስተም የሌላቸውን ህንጻዎች ገንብተዋል፡፡ አጼ ምኒልክ ኢትዮጵያን የምዕራቡ ዓለም ስልጣኔ ትሩፋት ተቋዳሽ እንድትሆን አድርገዋል፡፡ አቶ መለስ “ልማታዊ መንግስት” የሚል እርባናየለሽ ህልዮት ከምስራቅ ኢስያ ሀገራት አምባገነኖች ኮርጀው በማምጣት ኢትዮጵያን ወደ ኋላ መልሰዋታል፡፡ እ.ኤ.አ በ1991 ስልጣን ከያዙ በኋላ አቶ መለስ ዘመናዊውን የኢትዮጵያ መንግስት አወቃቀር በማፈራረስ ወዲያውኑ አገሪቱን ክልል እየተባለ በሚጠራው ወይም የአፓርታይድ አይነት ባንቱስታንስ ወይም ክልሊስታንስ የተባለ የመከፋፈል ተልዕኮውን አጠናቀቀ፡፡ አቶ መለስ በሀሰት ላይ በመመስረት ባለሁለት አሀዝ የኢኮኖሚ ዕድገት አስመዝግበናል፣ እና “ኢትዮጵያ ነዳጅ ወደ ውጭ ከማይልኩ የሰብ ሰሀራ አፍሪካ አገሮች መካከል ፈጣን የኢኮኖሚ ዕድገት የምታስመዘግብ አገር ናት” በማለት በሸፍጥ ለማሳመን በመወትወት ላይ ይገኛሉ፡፡ እውነታው ግን ኢትዮጵያ በዓለም ከሚገኙ የመጨረሻዎቹ ደኃ አገሮች ከመጨረሻው በሁለተኛ ደረጃ ላይ የምትገኝ አገር መሆኗን “ኢትዮጵያ ለምንድን ነው ደኃ የሆነችው?” በማለት ቀደም ሲል ባዘጋጀሁት ትችቴ ላይ በግልጽ አስቀምጨዋለሁ፡፡\nአጼ ምኒልክ የኢትዮጵያ “ህዳሴ” መሪ ነበሩ፡፡ አገራቸውን ለማጠናከር እና ዘመናዊ ለማድረግ ወሳኝ የሚባሉ እርምጃዎችን ወስደዋል፡፡ ለዘመናዊ ቴክኖሎጂ ልዩ ትኩረት በመስጠት ለአገራቸው አዲስ ዓይነት የግንኙነት ስርዓት እንዲዘረጋ አድርገዋል፡፡ አጼ ምኒልክ አገራቸው ኢትዮጵያ የስልክ እና የቴሌግራፍ እንዲሁም ዘመናዊ የፖስታ አገልግሎት ተጠቃሚ እንደትሆን አድርገዋል፡፡ አጼ ምኒልክ የኤሌክትሪክ አገልግሎት በአዲስ አበባ ከተማ እንዲጀመር አድርገዋል፡፡ የመጀመሪያዋን በሞተር ኃይል የምትንቀሳቀስ አውቶሞቢል ወደ ሀገራቸው ያስገቡ አጼ ምኒልክ ናቸው፡፡ ከዚህም በተጨማሪ የማሪያ ቴሬዛ ገንዘብን የማይመች የገንዘብ መገበያያን በዚያን ዘመን በዓለም ገበያ ላይ በመገበያያነት አገልግሎት ስራ ላይ ይውሉ በነበሩ በመዳብ የወርቅ ቁራጭ የገንዘብ ሳንቲሞች በመተካት ዘመናዊ የገንዘብ ግብይትን በኢትዮጵያ አስጀምረዋል፡፡ አጼ ምኒልክ ከምንም ከማንም በላይ የኢትዮጵያን ሉዓላዊነት ቅድሚያ ይሰጡ ነበር፡፡ አጼ ምኒልክ እ.ኤ.አ በ1894 ከጅቡቲ እስከ አዲስ አበባ የሚዘልቅ የባቡ ሀዲድ መስመር ለመዘርጋት ከፈረንሳይ መንግስት ጋር የስምምነት ውል ፈረሙ፡፡ በተመሳሳይ ዓመት የአውሮፓ ኃያላን አገሮች አፍሪካን እንደ ቅርጫ ስጋ የሚከፋፍለውን የአውሮፓ ቅኝገዥዎች የበርሊን ጉባኤን አካሄዱ፡፡ በዚያን ጊዜ ፈረንሳዮች የነበራቸውን ኃይል በመተማመን ከባቡር ሀዲዱ ጋር በተያያዘ መልኩ የኢትዮጵያን ሉዓላዊነት ለመዳፈር ሲሞክሩ አገር ወዳዱ መሪ ፈረንሳዮችን ጭጭ እንዲሉ አድርገው በ1906 የአገራቸውን ሉዓላዊነት ካስጠበቁ በኋላ ነው ቀዝቀዝ ማለት የጀመሩት ሐዲዱም መሰራት የቀጠለው ፡፡ እንግዲህ እንዲህ የነበረውን አንጸባራቂ ታሪክ በአሁኑ ጊዜ በኢትዮጵያ ያለው ገዥው አካል የውሸት የአቶ መለስን ትረካ በማጉላት የህዳሴው መሪ፣ በአፍሪካ ታሪክ እስከ አሁን ድረስ ታይቶ የማይታወቅ የኤሌክትሪክ ኃይል ግድብ ገንቢ፣ የድልድዮች ገንቢ፣ የመንገዶች እና የባቡር ሀዲዶች… በማለት ታሪክን አዛብቶ ሸውራራ ታሪክ ለመጻፍ እየተውተረተረነው ያለው፡፡\nአጼ ምኒልክ የፊውዳል መንግስታት የበላይ የነበሩ መሪ ነበሩ፡፡ በወቅቱ በአገር ውስጥ እና በዓለም አቀፍ ደረጃ በጣም አስቸጋሪ ሁኔታ በነበረበት ጊዜ ማድረግ የሚፈልጉትን ማድረግ የሚችሉ አፍሪካዊ መሪ ነበሩ፡፡ በእግዚአብሄር በአላህ ፈቃድ አንዲት የተባበረች እና የተከበረች ኢትዮጵያን ለተተኪው ትውልድ አውርሰው አልፈዋል፡፡ የአቶ መለስ ጠንካራው የውርሳቸው ትሩፋት በአፍሪካ የመጀመሪያውን ፈላጭ ቆራጭ አምባገነናዊ አገዛዝ ማውረሳቸው ነው፡፡ በሁፊንግተን ፖስት ትችቴ/Huffington Post Commentary በግልጽ እንዳስቀመጥኩት “ዴሞክራሲ የህዝብ፣ በህዝብ፣ ለህዝብ የቆመ የመንግስት አስተዳደር ከሆነ የማፊያ አገዛዝ/thugocracy ደግሞ (የወሮ በላ) የሌቦች፣ ለሌቦች በሌቦች የቆመ የወሮ በላ መንግስት አስተዳደር ነው፡፡“ በግልጽ አባባል የማፊያ አገዛዝ የሚሽከረከረው በወሮበላ ሌቦች እና በዘራፊዎች ነው፡፡ በማፊያ የአገዛዝ ስርዓት የፖለቲካ ስልጣንን ሙዝዝ ብሎ መያዝ እና እንደ መዥገር መጣበቅ ዋናው ተግባሩ ሲሆን ገዥው አካል የህዝብን ገንዘብ በመዝረፍ እና ለብዙሀኑ ህዝብ ህልውና የቆሙትን መሰረታዊ አገልግሎቶች ውሱን ሀብቶች በመቀራመት ግላዊ ሀብትን ለማጋባስ ነው፡፡\nየአቶ መለስ የማፊያ (የወሮ በላ) አገዛዝ በሰነድ ብቻ ተመዝግቦ የሚያዝ ሳይሆን በቀድሞው የመከላከያ የትግል ጓደኛቸው ጭምር የአይን ምስክርነት የተሰጠበት ጉዳይ ነው፡፡ ገና ከጫካ ትግል ሲጀምሩ አቶ መለስ እና የትግል ጓዶቻቸው የሌቦች አስተዳደራዊ ስርዓት ነበር የዘረጉት፡፡ እ.ኤ.አ በ1980ዎቹ የመጀመሪያ ዓመታት ለረሀብ ሰለባ ለወደቀው የትግራይ ህዝብ እርዳታ ተብሎ ከእርዳታ ሰጭ ድርጅቶች የተላከውን ከ10 ሚሊዮን ዶላር በላይ የሚሆን ገንዘብ ከተሰጠበት ዓላማ ውጭ አማጺው ቡድን ለጦር መሳሪያ መግዣ እና እራሳቸውን ማበልጸጊያ አድርገውታል፡፡ በቅርብ እየወጡ ያሉ ዘገባዎች እንደሚያመላክቱት ከግማሽ በላይ የሚሆነው የአገሪቱ ኢኮኖሚ በአቶ መለስ ባለስልጣኖች፣ ደጋፊዎች፣ ሎሌዎች፣ ጓደኞች፣ የስራ ባልደረቦች እና ሌሎች ቁጥጥር ስር ተቀፍድዶ ይገኛል፡፡ ሙስናን በሚመለከት የዓለም ባንክ “ሙስናን በኢትዮጵያ መመርመር” በሚል ርዕስ የተወሰኑ አገሮችን ባናሙናነት ወስዶ በማጥናት ባወጣው ባለ500 ገጽ የግኝት ዘገባ መሰረት ሙስና እና የህዝብን ሀብት መዝረፍ በኢትዮጵያ ዋና መገለጫ ሆኗል በማለት ደምድሟል፡፡ ዘራፊነት አና ሙስና የአቶ መለስ የመጨረሻው ውርሳቸው ነው፡፡\nአጼ ምኒልክን መጥላት ይወዳሉ፣\nጥላቻ የነብሳችን የመጨረሻው የበሽታ ምልክት ነው፡፡ ጥላቻ ኢምክንያታዊ ነው ወይም አመክንዮ የለውም፡፡ በጥላቻ ላይ የተጻፉ በርካታ ሳይንሳዊ ጽሁፎች እንደሚያመለክቱት በጥላቻ የተመረዙት ምንጊዜም ይጠላሉ ምክንያቱም ይፈራሉ፣ ደህንነት አይሰማቸውም፣ ምቀኞች ናቸው፣ ወይም ደግሞ እራሳቸውን ይጠላሉ ምክንያቱም የጥላቻቸው መነሻ እና መድረሻ እነዚሁ በጥላቻ የተሞሉት ግብዞች ናቸውና፡፡ ከሁሉም በላይ በጥላቻ የተሞሉት ወገኖች እራሳቸውን ይጠላሉ ምክንያቱም ብቁነት የጎደላቸው፣ ኃይልየለሽነት፣ ተስፋቢስነት፣ እና የእረዳትየለሽነት ስሜት የተጠናወታቸው ነው፡፡\nማንዴላ እንዲህ ብለው ነበር፣ “ሰው በቆዳው ቀለም፣ ወይም ደግሞ በማንነቱ፣ ወይም በኃይማኖቱ ምክንያት ብቻ ማንም ማንንም ሊጠላ አልተወለደም፡፡ ሰዎች መጥላትን መማር አለባቸው፣“ በአሁኑ ጊዜ በኢትዮጵያ በስልጣን ላይ ያሉትን የገዥው አካል ኃላፊዎች ሁኔታ በማስብበት ጊዜ በማንዴላ ፍልስፍናዊ ግምገማ ላይ አምነት ማጣት ይቃጣኛል፡፡ ማንዴላ እንዲህ በማለትም አክለዋል፣ “መጥላትን የሚማሩ ከሆነ ፍቅርን ሊማሩም ይችላሉ፣ ምክንያቱም ፍቅር ከተቃራኒው የበለጠ በሰው ልጅ ልብ ውስጥ የመስረጽ ተፈጥሯዊ ባህሪ አለውና፡፡“ ተቃራኒውን በተጨባጭ የሚያመላክቱ በርካታ መረጃዎች ቢኖሩም የማንዴላ መርሆዎች በስልጣን ላይ ባሉት ባለስልጣኖች ሁሉ ሊተገበሩ እንደሚችሉ ጽኑ እምነት አለኝ፡፡\nበመርህ እና በተግባርም እንደሚታየው በጋንዲ መርሆዎች መሰረት ለመኖር ጥረት ማድረግ አለብን፣ “ኃጢያተኛውን ሳይሆን ኃጢያቱን እንጥላ፣“ በጥላቻ የተመረዙትን የምንጠላ ከሆነ የእነርሱ የመስታወት ነጸብራቅ እንሆናለን፣ እራሳችንም የምንጠላቸውን እንሆናለን፣ እንደ ሰው ስብዕና አቶ መለስን እና መሰሎቻቸውን የምንጠላ ከሆነ እነርሱኑ ሆን ማለት ነው፡፡ የምንጠላ ከሆነ ምግባራቸውን እንጅ እንደ ሰው እራሳቸውን መሆን የለበትም፡፡\nጥላቻ ጠንካራ ኃይል ነው፡፡ በናዚዝስቶች የተሰራጨው ጥላቻ አገሮችን በጠቅላላ እንዲጠፉ አድርጓል፡፡ በሩዋንዳ የተከሰተው ጥላቻ የሚሊዮኖችን ሩዋንዳውያን ህይወት ቀጥፏል፡፡ በዳርፉር የተቆሰቆሰው ጥላቻ በሚሊዮን የሚቆጠሩ የሱዳን ዜጎችን ህይወት አጥፍቷል፡፡ በአሁኑ ጊዜ በተከሰተው የኃይማኖት ጥላቻ በናይጄሪያ እና በመካከለኛው አፍሪካ ሬፑብሊክ በመቶ ሺዎች የሚቆጠሩ ዜጎች በመሞት ላይ ይገኛሉ፡፡ በምንም ዓይነት መንገድ ወደ ጥላቻ መግባት የለብንም፡፡\nበዓለም ላይ ሁለት ዓይነት ህዝቦች እንዳሉ አምናለሁ፡፡ “ጎረቤትህን እንደ እራስህ ውደድ“ የሚለውን ወርቃማ ህግ የሚከተሉ ህዝቦች አሉ፡፡ ሌሎች ደግሞ “የመዳብ ህግ” እያልኩ በምጠራው “ጎረቤትህን እንደ እራስህ ጥላ“ እያሉ የሚኖሩ ህዝቦች አሉ፡፡ በጥላቻ የተሞሉ ሰዎች የእራሳቸውን እረዳትየለሽነት፣ የደህንነት እጦት ስሜት፣ የጥፋተኝነት ስሜት እና በጥላቻቸው መሳሪያነት ድርጊቶችን በመለወጥ አሸናፊነትን የሚጎናጸፉ ይመስላቸዋል፡፡ ሌሎችን በመጥላት የራሳቸውን የበታችነት ስሜት እና የእራስን ዋጋ ዝቅ አድርጎ የማየት ችግራቸውን በማስወገድ እራሳቸውን ከፍ ያደረጉ ይመስላቸዋል፡፡ አጼ ምኒልክን የሚጠሉ ሰዎች በእርግጥ አይጠሏቸውም፣ እራሳቸውን የሚጠሉ እና ምኒልክን ለመሆን የሚያስቡ ምኒልክ የሚያደርጓቸውን ነገሮች ሁሉ ተምሳሌት ለማድረግ የሚጥሩ ናቸው፡፡\nበአሁኑ ጌዜ በኢትዮጵያ በስልጣን ላይ ላሉት ሁሉ አዝንላቸዋለሁ፡፡ በእርግጥ በጣም አዝንላቸዋለሁ፡፡ እነዚህ በጥላቻ የተሞሉት ወገኖች የኢትዮጵያን ታላላቅ መሪዎች እና የኢትዮጵያን ታሪክ ጥላሸት በመቀባት በቅርቡ በህይወት የተለዩትን መሪያቸውን እና የሁለት አስርት ዓመታት ኃጢያታቸውን በማስሰረይ ብጹ የሚያደርጓቸው ይመስላቸዋል፡፡ የአጼ ምኒልክን እና የቀዳማዊ ኃይለስላሴን በጎ ተግባራት ጥላሸት በመቀባት የአቶ መለስን ስብዕና የሚገነቡ ይመስላቸዋል፡፡ የአጼ ምኒልክን ሐውልት ከህዝባዊ ቦታዎች በማራቅ እና የአቶ መለስን እርካሽ ወረቀት ፎቶግራፎች በየመንገዶች ላይ በመለጠፍ አቶ መለስን ወደ መልዓክነት ያቀረቧቸው ይመስላቸዋል፡፡ አቶ መለስ የአጼ ኃይለስላሴ ሀውልት ከንክሩማህ ቀጥሎ በአፍሪካ ህብረት ቅጥር ግቢ ውስጥ እንዳይቆም ሽንጣቸውን ገትረው ተከራክረዋል፡፡ ሆኖም ግን ንክሩማህ እራሳቸው የአጼ ኃይለስላሴ ያልተጠቆጠበ ጥረት ባይኖር ኖሮ የአፍሪካ ድርጅት እውን መሆን አይችልም ነበር በማለት ምስክርነታቸውን ሰጥተዋል፡፡\nበአሁኑ ጊዜ በኢትዮጵያ ያሉት ባለስልጣኖች የጥላቻቸው ባህሪ እና አተገባበር ነጻብራቅ ረዘም ያለ ጊዜ የቆየ ቢሆንም ለዚህ ምክንያታዊ መግለጫ አላገኘሁለትም፡፡ ብዙ ሰዎች በፍርሀት እና በጭንቀት ላይ ያሉ ሰለ ወደፊት ምንይመጣል አያሉ ነው ምክንያቱም በቀጣይነት የሚከሰተው ሁኔታ የማይታወቅ እና ለመተንበይም አስቸጋሪ የሆነበት ሁኔታ ሰለሆነ ነው፡፡ ያለፈውን ጊዜ፣ የጥንት 19ኛውን ክፍለ ዘመን ኢትዮጵያ የሚፈሩትን ሰዎች በትክክል ለመረዳት አልችልም፡፡ በሞያዬ ካለኝ ልምድ አንጻር ያለፈውን ጊዜ የሚፈሩ እና የሚሸበሩ ወንጀለኞ ይሄዉም በፊት በፈፀሙት ወንጀል የሚያዙ ሰለሚመስላቸውና ሰለሚፈሩ ነው:: በስልጣን ላይ ያሉ አምባገነኖች ስልጣናቸውን ከህግ አግባብ ውጭ በመጠቀም የሰላማዊ ዜጎችን መብት የጣሱ እና የደፈጠጡበትን ወንጀል ለመደበቅ ሲሉ ጥላቻን በማራመድ እና ከፋፍሎ መግዛትን አጀንዳቸው አድርገው ይይዙታል ከሚል መደምደሚያ ላይ ደርሻለሁ፡፡ በኢትዮጵያውያን ልዩ ልዩ ጎሳዎች ላይ ጥልቅ ጥላቻና እና ፍርሀትን በመፍጠር ለፈጸሟቸው እኩይ ተግባራት ተጠያቂ እንዳይሆኑ እና ኃላፊነትን እንዳይወስዱ የጥላቻ መንፈስን እንደ መርህ በመያዝ ያራምዳሉ፡፡ በህዝቦች መካከል ጥላቻን በመዝራትም በኢኮኖሚያዊ ችግሮች ምክንያት ተወጥረው ያሉትን ዜጎች ሀሳቦች ለማስቀየሻ ይጠቀሙበታል፡፡\nበጥላቻ የተሞላን ሰው እንደ እራስህ ውደድ፣\nወርቃማው ህግ እንዲህ ይላል፣ “ጎረቤትህን እንደ እራስህ ውደድ፡፡“ እኔ ደግሞ እንዲህ እላለሁ፣ “የሚጠላህን እንደ እራስህ ውድ፡፡“ ከመጥላት ይልቅ መውድደ የተሻለ ነገር ነው፡፡ ጥላቻ ወርዋሪውን ተመልሶ እንደሚጎዳ ቦንብ ነው፡፡ መጀመሪያ ከሚወረውረው ሰው እጅ ይወጣል ተመልሶ ግን በጥላቻ የተሞላውን ሰው እራሱን ይጎዳዋል፡፡ የማንዴላን አባባል በመዋስ፣ ጥላቻ የነብስ መርዝ ነው፡፡ በጥላቻ የተሞሉት በሚጠሉበት ጊዜ መርዝን ይጠጣሉ እናም የሚጠሏቸው እንዲሞቱ ይጠብቃሉ፡፡ በስልጣን ላይ ያሉ ሁሉ ጥላቻን ማራመድ እንዳለባቸው ልዩ ምክር የሚሰጥ ለየት ያለ የፍልስፍና ዓይነትም አለ፡፡ ጥላቻ ሁልጊዜ የተጠላውን ሰው የተወደደ እና የተከበረ ስብዕና ያለው እንዲሆን ያደርገዋል፡፡ በአሁኑ ጊዜ በኢትዮጵያ በስልጣን ላይ ተቆናጥጠው ያሉ ወገኖች በዱሮዋ ደቡብ አፍሪካ ከነበሩት የአፓርታይድ መሰል የመንፈስ ጓዶቻቸው ትምህርቶችን ሊማሩ ይገባል፡፡ የአፓርታይድ ጌቶች የማንዴላን ስብዕና፣ አመራር እና ክብር ለበርካታ አስርት ዓመታት ለማዋረድ ፈለጉ፡፡ ማንዴላ አሸባሪ እና ኮሙኒስት ናቸው በማለት ማንኛውንም ዓይነት የፕሮፓጋንዳ ዘመቻ ከፈቱባቸው፡፡ ይንንም ምክንያት በማድረግ ማንዴላ በእስር ቤት በቆዩባቸው ጊዚያት ሁሉ ምንም ዓይነት የፎቶግራፍ ምስላቸው እንዳይወጣ አደረጉ፡፡ ሆኖም ግን ያልታሰቡ አጋጣሚዎች ተከሰቱ፡፡ በሂደት ጊዜ እያለፈ እና የጸረ አፓርታይድ ንቅናቄው እየተጠናከረ ሲሄድ ማንዴላን አሳንሶ የማየት አባዚያቸው የማንዴላን የመላዕክነት ደረጃ ከፍ እያደረገ ወደ ዓለም አቀፋዊ ተምሳሌነት እንዲሸጋገሩ እገዛ አደረገላቸው፡፡ ከዚህ ሊወሰድ የሚችለው ታላቅ ቁምነገር የአጼ ምኒልክን እና የአጼ ኃይለስላሴን ስብዕና ዝቅ ለማድረግ ጥረት ባደረጉ ቁጥር እነዚህ መሪዎች በኢትዮጵያ የወጣቶች ትውልድ የአስተሳሰብ አድማስ ዘንድ የበለጠ ክብር እና ሞገስን እየተቀዳጁ ታዋቂ እየሆኑ ይሄዳሉ፡፡ በእነዚህ መሪዎች ላይ የማያቋርጥ እና ዘለቄታዊ ያለው የማዋረድ ዘመቻ ባደረጉ ቁጥር የቀድሞው ትውልድ ጉዳዩን የበለጠ እንዲገመግመው እና አቋሙን እንዲያጠናክር ያደርገዋል፡፡\nፍቅር ከጥላቻ በላይ ዘልቆ መሄድን ይጠይቃል፡፡ ዶ/ር ማርቲን ሉተር ኪንግ እና ማንዴላ በሰዎች እና በህብረተሰብ ክፍሎች ዘንድ ፍቅር ያለውን የማይበገር የአሸናፊነት ኃይል፣ እንዲሁም ፍቅር በዘር፣ በጎሳ እና በኃይማኖት የተዘራን የጥላቻ ካንሰር የመፈወስ ችሎታ እንዳለው በግልጽ አስተምረውናል፡፡ ማንዴላ ለመጥላት እና በቀልን ለመፈጸም ምክንያት አላቸው፡፡ ለ27 ዓመታት የማንዴላ ስም የእስረኛ ቁጥር 46664 ነበር፡፡ እ.ኤ.አ በፌብሯሪ 1990 ጧት ከእስር ቤት ተለቅቀው ከእስር ቤቱ በር ሲወጡ ከሚሊዮን ዶላር ዋጋ በላይ የሚያወጣውን ፈገግታቸውን አሳይተዋል፡፡ ለ27 ዓመታት ከቤተሰቦቻቸው ነጥለው በእስር ቤት ውስጥ ባማቀቋቸው የአፓርታይድ ጌቶች ላይ ምንም ዓይነት የጥላቻ ስሜት አላሳዩም፡፡ ማንዴላ ታላቅ ትምህርት አስተምረውን አልፈዋል፣ እንዲህ በማለት፣ “እየተራመድኩ ወደ በሩ በምቃረብበት ጊዜ ይህ ሁኔታ ወደ ነጻነት እየመራኝ እንደሆነ አስብ ነበር፡፡ የበቀልተኝነት ስሜቴን እና ጥላቻዬን እዚያው እስር ቤት ጥዬው ካልወጣሁ እዚያው እስር ቤት እንዳለሁ እቆጥረዋለሁ፡፡“ በማለት የጥላቻን መጥፎነት በግልጽ ተናግረዋል፡፡ ማንዴላ ፍጹም የጥላቻ እስረኛ አልነበሩም፡፡ እስረኛው የአፓርታይድ ጥላቻ ነበር፣ እናም አስረኞቹ የአፓርታይድ አለቆች እና ጌቶች ነበሩ፡፡ ማንዴላ ከእስር ቤት በመውጣት በጥላቻ ሰንሰለት ከአፓርታይድ ግንብ ጋር የታሰሩትን እውነተኞቹን የአፓርታይድ እስረኞች ከጥላቻ፣ ከፍርሀት፣ እና ከበቀልተኝነት ነጻ ለማውጣት ተንቀሳቅሰዋል፡፡\nበአሁኑ ጊዜ በኢትዮጵያ በስልጣን ላይ ያሉት ገዥዎች በጥላቻቸው የሚቀጥሉ ከሆነ በደቡብ አፍሪካ አፓርታይድ በስልጣን ላይ በነበረበት ጊዜ የደረሰው ዕጣ ፈንታ የሚደርስባቸው መሆኑን መገንዘብ ይኖርባቸዋል፡፡ በአፓርታይድ የአገዛዝ ዘመን ጊዜ “ነጻዎቹ” ነጮች እውነተኛው የማይቀረው የብዙሀን አገዛዝ በሚመጣበት ጊዜ ለብዙ ጊዜ በጭቆና ቀንበር አስረው ሲያማቅቋቸው የነበሩት ጥቁር አፍሪካውያኖች ምን ሊያደርጓቸው እንደሚችሉ ሌት እና ቀን ያሰላስሉ ነበር፡፡ በጥቁር አፍሪካውያን ላይ የነበራቸው ጥላቻ እንቅልፍየለሽ ሌሊቶችን ብቻ እንዲያሳልፉ አላደረጓቸውም፣ ሆኖም ግን ልቦቻቸው፣ አዕምሯቸው እና ነብሳቸው እንዲሁም ስብዕናዎቻቸውም ጭምር እንዲሰበሩ አደረጋቸው እንጅ፡፡ ሙት መንፈሶች አደረጓቸው፣ ነጻ ሆነው ባሏቸው ኃብቶቻቸው ለመደሰት ባለመቻል የቁም ሙት አደረጓቸው፣ እንዲሁም በኤሌክትሪክ እና በእስር ቤት የሽቦ አጥር ታጥረው የእራሳቸው ጎረቤቶች የእስር ቤት በሮች ሆኑባቸው፡፡ በእርግጥ በጦር ካምፕ የሚኖሩ ህዝቦች ሆኑ፡፡\nምንጊዜም የተሻለ መንገድ አለ፡፡ የጥላቻ ትችት ከማቅረባችን በፊት እውነተኛውን ነገር ለማወቅ የበለጠ ጽናት ሊኖረን ይገባል፡፡ ስለዳግማዊ አጼ ምኒልክ፣ ስለ አጼ ኃይለስላሴ፣ ስለ ኮሎኔል መንግስቱ ኃይለማርያም እና ስለ ጠቅላይ ሚኒስትር መለስ ዜናዊ እውነኛውን ነገር ማቅረብ ይኖርብናል፡፡ እነርሱን መጥላት ሳይሆን ከስህተቶቻቸው እንማር፣ እኛ በህይወት ያለነው የእነርሱን ስህተት መድገም የለብንም፡፡ ጥላሸት በመቀባት ላይ ላለመሰማራት ከእነርሱ ስህተት እንማር፣ ነገር ግን የእርቅን መንገድ በመፈለግ የእነርሱን ስህተቶች እናርም፡፡ ከኢትዮጵያ ወጣቱ ትውልድ ጋር ህብረት በመፍጠር ማንም ወንድ ወይም ሴት በማንነቱ/ቷ፣ በዘሩ/ሯ ሳይሆን ሰው በመሆኑ/ኗ፣ አፍሪካዊ/ት እና ኢትዮጵያዊ/ት በመሆናቸው ብቻ በመመልከት አዲሲቷን ፍቅር የነገሰባት ኢትዮጵያ ለመገንባት እንነሳ፡፡ ማንም ወንድ ወይም ሴት ባለው/ላት ስልጣን በመመካት ባልታጠቁ ዜጎች እና በሰላማዊ ሰዎች ላይ የጦር እልቂት ሊያዝዝ/ልታዝዝ የማይችሉበት እና ይህ ዓይነቱ አስተሳሰብም ሊወገድ የሚችልበት ነጻ ህሊናን በመፍጠር አዲሲቷን ፍቅር የነገሰባት ኢትዮጵያ ለመገንባት እንነሳ፡፡ በእያንዳንዱ/ዷ ግለሰብ የጎሳ፣ የእምነት ወይም የቋንቋ ልዩነት ሳንፈጥር በአንድነት በመሆን የእያንዳንዱ/ዷ ዜጋ መብት እና ክብር የሚጠበቅበትን ህብረተሰብ ለመፍጠር እንነሳ፡፡ በዚህ ዓይነት ሁኔታ ነው የወደፊቱን ብሩህ ዘመን ለመፍጠር የምንችለው፡፡ ለብዙ ጊዜ በመቆየት በጊዜ ደመና ተሸፍኖ የደበዘዘውን ነገር ቆፍሮ በማውጣት እና ጥላሸት በመቀባት አይደለም ፍቅር የነገሰበትን የወደፊቱን ትውልድ መገንባት የምንችለው፡፡\nበጥላቻ ንግግር አንዘን ወይም ደግሞ አንቆጣ፡፡ ምንም ዓይነት እርባና የለውም፡፡ ይልቁንም ጥላሸት የመቀባት ዘመቻውን በሰከነ መልክ እናጋልጥ፡፡ መላዕክ ለማድረግ የሚደረገው ጥረት ስህተት እና ውሸት መሆኑን እና የኢትዮጵያን ታሪክ ጥላሸት ለመቀበት እና ለመበረዝ የሚደረገውን መዋተት እናጋልጥ፡፡ ከጥላቻ አራማጆች ጋር በማበር እራሳችንን ወደ ጭቃ እና የሚያጣብቅ ቆሻሻ ውስጥ አንጣል፡፡ እንዲህ የሚሉትን የጆርጅ በርናርድ ሻውን ምክሮችን በፍጹም መርሳት የለብንም፣ “ከብዙ ጊዜ በፊት ከአሳማ ጋር ማጥ ዉስጥ ላለመታገል ትምህርት አግኝቻለሁ፣ ለመታገል ከሞከርክ ቆሻሻ ትሆናለህ፣ አሳማው ግን ማጡን የነብሱን ያህል ይወደዋል፡፡“ ጥላቻን ሙያ አርገው ከሚኖሩ ሰዎች ጋር የጥላቻ ቃላትን መለዋወጥ ከአሳማ ጋር በጭቃ ማጥ ውስጥ የነጻ ትግል ውድድርን እንደማድረግ ይቆጠራል፡፡\nጥላቻን ወደ ፍቅር መለወጥ\nበጥላቻ መንፈስ የተሞሉት ወገኖች ይጥሉ እና ይዋሹ፡፡ ስለዚያ ጉዳይ የምናደርገው አንዳች ነገር የለም፡፡ በእራሳችን የሀይል ንፍቀ ክበብ ውስጥ ያለን ልዩ ችሎታ እራሳችንን ከጥላቻ ወደ ፍቅር ከመቀየር ላይ ነው፡፡ በእርግጥም አሉታዊ ኃይሎችን ወደ አዎንታዊ ኃይሎች የመቀየር ችሎታ አለን፡፡ ከጥላቻ ወደ ፍቅር ለመቀየር እንችላለን፣ ይህን የምናደርገው ግን ነገሩ ቀላል ስለሆነ አይደለም ይልቁንም የበለጠ ከባድ ስለሆነ እንጅ፡፡ ፍቅር በግለሰብ ደረጃም ይሁን፣ በሌሎችም ይሁን፣ በማህበረሰቡ ወይም በአጠቃላይ በህዝቡ ላይ ይሁን ለተግባራዊነቱ ታላቅ ስራ መስራትን ይጠይቃል፡፡\nከማህተመ ጋንዲ እና “እውነተኛው ኃይል”/Satyagraha ከሚሉት አቀራረባቸው እስቲ ትምህርት እንቅሰም፡፡ ጋንዲ እንዲህ በማለት ገለጻ አድርገዋል፣ “እውነት/satya ፍቅርን በማጎናጸፍ የመንፈስ ጽናትን ይወልዳል፣ እናም ከኃይል ጋር ተመሳሳይ በመሆን ያገለግላል፡፡“ ዓላማው በጥላቻ የተሞላው/ችው እንዳያስገድድ/እንዳታስገድድ በማድረግ ሀሳባቸውን ለማስለውጥ ነው፡፡ በተግባራዊነት ሁኔታው ስንመለከተው ዓላማው በጥላቻ የተሞላውን/ችውን ጥላቻ ማራመድ የእራሱን/ሷን ልብ፣ አዕምሮ እና ነብሳቸውን የሚጎዳቸው መሆኑን በማሳመን እንዲቀየሩ ለማድረግ ነው፡፡ ከማንኛውም ጉዳትን ከሚያመጡ ነገሮች ሁሉ የሚጠብቁን እራስን፣ ማህበረሰቡን እና አገርን መውደድ ነው፡፡ በጥላቻ ከተሞሉት ወገኖች ፍቅር የተሞሉ ወገኖችን ለማፍራት እውነተኛውን ኃይል/Satyagraha በተግባር እናውል፡፡\nከዶ/ር ማርቲን ሉተር ኪንግ የምንማራቸው በርካታ ቁምነገሮች አሉ፣ እንዲህም በማለት ያስተምሩናል፣ “ጨለማን ጨለማ አያስወግደውም፣ ብርሃን ብቻ ነው ያንን ማድረግ የሚችለው፡፡ ጥላቻን ጥላቻ ሊያስወግደው አይችልም፣ ፍቅር ብቻ ነው ያንን ማድረግ የሚችል፡፡“ ብለዋል፡፡ እንዲህ በማለትም አስተምረዋል፣ “ይቅርታ የማድረግ ችሎታችንን ማሳደግና ማጠናከር ይኖርብናል፡፡ ይቅርታ የማያደርግ/የማታደርግ ሰው ለማፍቀር ኃይል የለውም/የላትም፡፡ በመጥፎነታችንም ላይ ጥሩ ነገሮችም አሉ፡፡ በመጥፎ ነገሮቻችን ላይም ጥሩ ነገሮች አሉ፡፡ ይህንን ሁኔታ ባወቅን ጊዜ ጠላቶቻችንን ከመጥላት በመጠኑም ቢሆን እንታቀባለን፡፡“ ይቅርታ አድራጊነት እና እርቅ ብቸኞች የጥላቻ ፈውስ እና መድኃኒቶች ናቸው፡፡\nከዘመናችን ታላቅ ቀልድ አዋቂ ከቻርለስ ቻፕሊን እንኳ ትምህርት መቅሰም ይኖርብናል፡፡ እንዲህም ይለናል፣ “የሰው ልጅ ጥላቻ ያልፋል፣ እና አምባገነኖችም ይሞታሉ፣ እናም ከህዝቦች የነጠቁት ስልጣን ተመልሶ በህዝቡ እጅ ይገባል፡፡ ስለሆነም የሰው ልጅ ሟች እስከሆነ ድረስ ነጻነት ከናካቴው ሊጠፋ አይችልም፡፡“ ነጻነት በጥላቻ ከተሞሉት የሰው ዘሮች ሁሉ የበለጠ እድሜ አለው፡፡ በጎሳ ማንነት መፈረጅን እርግፍ አድርገን እንተው እና ሰው በመሆናችን ብቻ በኢትዮጵያዊነታችን እና በአፍሪካዊነታችን እንኩራ፡፡\nበአሁኑ ወቅት በኢትዮጵያ በስልጣን ላይ ላሉ የማስተላለፈው መልዕክት፣\nበኢትዮጵያ በስልጣን ላይ ሆነው ጥላቻን ለሚያራግቡት አጭር መልዕክት አለኝ፡፡ በአሁኑ ጊዜ የምትቆሰቁሱት የዘር እና የጎሳ ጥላቻ ፍላጻ በአንድ ወቅት ተመልሶ እራሳችሁ ላይ ይሰካል፡፡ በአሁኑ ጊዜ የአጼ ምኒልክን ክብር እና ዝና ለማንቋሸሽ በታለመ ዕኩይ ምግባር ጡት ቆራጭ አረመኔ ነበሩ በማለት በመሳለቅ እና በማፌዝ ላይ ትገኛላችሁ፡፡ በአሁኑ ጊዜ አጼ ምኒልክን እንዲጠሉ የሚሰበክላቸው ሰዎች ነገ ደግሞ አቶ መለስን እንዲጠሉ የማይሰበክበት ምክንያት አይኖርም፡፡ የእናንተ ታላቁ ባለራዕይ መሪ አቶ መለስ በኦጋዴን፣ በጋምቤላ፣ በአዲስ አበባ እና በሌሎችም ቦታዎች በንጹሃን ዜጎች ላይ በፈጸሟቸው የጅምላ እልቂቶች ሳቢያ በድንጋይ እና በእብነበረድ በተቀረጹ ሃውልቶች ላይ ሆነው ሁለተኛው ሮዶልፍ ግራዛኒ በመባል የሚታወሱበት ጊዜ እሩቅ አይሆንም፡፡ ዛሬ ጓደኞች ብላችሁ የያዛችኋቸው ሰዎች ነገ ቀንደኛ ጠላቶቻችሁ ሆነው ይቀርባሉ፡፡ ዛሬ የእናንተ ጠላቶች አድርጋችሁ ጥላሸት የምትቀቧቸው ሰዎች ነገ ጽዋው ሞልቶ እጣ ፈንታችሁ ደርሶ የዘራችሁትን የምታጭዱበት ጊዜ ሲመጣ የእናንተ ጓደኞች ሆነው ይቀርባሉ፡፡\nዳግማዊ አጼ ምኒልክ መልዓክ ወይም ጭራቅ አልነበሩም፡፡ ሰይጣን ወይም ደግሞ እግዚአብሄርም አልነበሩም፡፡ የተቀሩት የአፍሪካ አገሮች በኃአውሮፓ ኢምፔሪያሊስት ኃይሎች ሲቆራረሱ፣ መጫወቻ ሲሆኑ፣ ሲነሱ ሲጣሉ፣ ሲበጠሱ ሲቀጠሉ፣ ሲሸጡ እና ሲለወጡ እንዲሁም ሲጋዙ በነበረበት ጊዜ አጼ ምኒልክ ደግሞ ኢትዮጵያን ሲያጠናክሩ እና ሲያዘምኑ የነበሩ የተከበሩ አፍሪካዊ ንጉስ ነበሩ፡፡ ዳግማዊ አጼ ምኒሊክ በአንድ መለኪያ ብች ይገምገሙ፣ በእውነት! የታሪክ ሰዎች እውነታውን መናገር አለባቸው፣ እና ሁሉንም እውነታዎች፣ ሌላ ምንም ነገር ሳይሆን ስለምኒልክ ያለውን እውነታ ብቻ፡፡ ለአጼ ምኒልክ 100ኛ ሙት ዓመት መታሰቢያ ሲባል እ.ኤ.አ በ1909 በኒዮርክ ታይምስ ባሮን ዲ ጃርልስበርግ የተባለ የቤልጄም አሳሽ ለዳግማዊ አጼ ምኒልክ ምስክርነት ለጋዜጣው ቃል በመስጠት የተዘገበውን በከፊል ምስከርነት እውነታ መረጃ እንደሚከተለው አቅርቤዋለሁ፡፡ ይህ ታሪካዊ የምስክርነት መረጃ ዳግማዊ አጼ ምኒልክን ከሰሯቸው ስራዎች አንጻር በትክክለኛው የታሪክ ሚዛን ላይ በማስቀመጥ እንዲገመገሙ ያስችላል የሚል ጽኑ እምነት አለ፡፡\nዳግማዊ አጼ ምኒልክ የዘውድ ስልጣኑን ለመቆናጠጥ ትግል ማድረግ ከጀመሩበት ከ20 ዓመታት በኋላ አቢሲኒያን ከከፊል የኋላቀርነት አገዛዝ በማውጣት ወደ አውሮፓውያን የንጉሳዊ ህገመንግስት የአገዛዝ ስርዓት ምሳሌነት አሸጋግረዋታል… እራሳቸውን ነጻ እና በእራስ የሚተማመኑ አድርገው የሚቆጥሩት ዘ እምነገደ የይሁዳ አንበሳ ስዩመ እግዚአብሔር የኢትዮጵያ ንጉሰ ነገስት ዘ ኢትዮጵያ የኢጣሊያንን የቅኝ ግዛትነት ፍላጎት አምባ ጋሪማ ላይ ጦርነት ገጥመው በአሸናፊነት እንዳንኮታኮቱት… አጼ ምኒልክ ከአጼ ዮሀንስ ህልፈተ ህይወት በኋላ እ.ኤ.አ ኖቬምበር 4 1889 የኢትዮጵያ ንጉሰ ነገስት ሆነው ሲሰየሙ የአቢሲኒያን መንግስት ከመሰረቱት የአካባቢያዊ መንግስታት በሙሉ ቅቡልነት አልነበራቸውም፡፡ ከብዙ ድካም እና ትግል በኋላ ነው እነዚህን የአካባቢ ገዥዎች እና ንጉስነታቸውን አንቀበልም ያሉትን አማጺ ገዥዎች በማሳመን እና በኃይል በማንበርከክ በመጨረሻ ስኬታማ ለመሆን የበቁት… ከዚያ በኋላ የአጼ ምኒልክ ዋና ዓላማ የነበረው የአውሮፓን ስልጣኔ ወደ አገራቸው ማስገባት ነበር፡፡ ንጉሱ የፊውዳሉን ህግ በማፈራረስ በእርግጥም በግዛታቸው እስከ አሁንም ድረስ ጨርሶ እንዳልጠፋ እና ባሮችን ነጻ በማውጣት የባሪያ ንግድን በማጥፋት በግዛታቸው በሙሉ ከክፍያ ነጻ የሆነ የትምህርት ስርዓትን ዘርግተዋል፡፡ በዚህም መሰረት እንደማንኛውም የአውሮፓ ሀገር ሁሉ በቀጣዮቹ ትውልዶች ትምህርት በመላ የአቢሲኒያ ግዛት ውስጥ የሚስፋፋ ይሆናል፡፡\nምኒልክ በመላ አፍሪካ በስልጣን ላይ ካሉ መሪዎች ሁሉ ልዩ ባህሪ ያላቸው ናቸው፡፡ እንደ የዲፕሎማሲ ሰው፣ እንደ ገንዘብ ኃላፊ፣ እንደ ወታደር ከሌሎች ወንድማዊ ንጉሶች የቅርበ መረጃዎችን በመውሰድ በእራሳቸው አካሄድ እንደሚመስላቸው የሚተረጉሙ ንጉስ ናቸው፡፡ እንደ ወታደር እና እንደ የዲፕሎማሲ ሰው የኢጣሊያኖችን በአቢሲኒያ መሸነፍ ለንጉሱ እንደ መልካም አጋጣሚ ምን ያህል ጠቃሚ የሆኑ ንጉስ መሆናቸውን አሳይተዋል፡፡ በቅርብ ዓመታት ደግሞ የገንዘብ ብልህ ጥንቁቅ አያያዝ ምኒልክን ልዩ ያደርጋቸዋል፡፡ ስለገንዘብ እንደ ወጣትም፣ የዙፋን ስልጣናቸውን ከመያዛቸው እና በዙፋኑ ላይ ከተቀመጡም በኋላ በፓሪስ የስቶክ ገበያ ትንበያን/Paris Bourse ላይ ተሳትፎ ማድረጋቸው መልካም ተፈጥሯዊ ችሎታ ያላቸው መሆኑን ያመላክታል፡፡ እነዚህ ጠቃሚ ትንበያዎች የነበሩ ሲሆን ምኒልክ የዙፋን ስልጣኑን ከያዙ በኋላ ለመቋረጥ ችለዋል… የገንዘብ አሰራር ስርዓታቸውን በማስፋት እስከ ዩናይትድ ስቴትስ አሜሪካ ድረስ በማስፋት በአሜሪካ የባቡር ሀዲድ ካምፓኒዎች ላይ ትልቅ የድርሻ ባለቤት ለመሆን በቅተዋል፡፡ ከአሜሪካ የሴኪዩሪቲ ሰርቲፊኬቶች እና ከፈረንሳይ እና ከቤልጄም ባለሀብቶች ጋር ከ25 ሚሊዮን ዶላር ያላነሰ መዋዕለ ንዋይ በስራ ላይ እንዲውል አድርገው ነበር፡፡\nበጣም የሚያስገርመው የአቢሲኒያው ደብዛዛ ንጉስ በሁሉም ነገሮች ላይ ያላቸው ሁለገብ እውቀት ነው፡፡ በጣም ምጡቅ የቋንቋ ችሎታ የነበራቸው ሲሆኑ ፈረንሳይኛ፣ እንግሊዝኛ እና ጣሊያንኛ ቋንቋዎችን አቀላጥፈው መናገር ይችላሉ፡፡ አብዛኛውን ጊዜ ለመንግስታዊ ስራቸው ሙሉ ጊዜ ሰጥተው የሚሰሩ ሲሆን በአውሮፓ የሚዘጋጁ ጽሁፎችንም የመከታተል ዕድል ስላላቸው እና በትኩረት ስለሚከታተሉ አዲስ መጽሀፍ በወጣ ቁጥር ስለደራሲው ሲጠየቅ አዲስ አይሆኑም፡፡ ባዲሳባ ቤተመንግስት በሰዎቻቸው በሚታወቁበት መጽሀፍትን በማሰባሰብ ስራቸው እውቅና እንዲሰጣቸው ሲባል በተዘጋጀው ስብሰባ ላይ በተገኙበት ዕለት በቤተ መጻህፍታቸው ከ20 ሺህ ያላነሱ ጥራዞች መገኘታቸው ልዩ ኩራት እንዲሰማቸው አድርጓል፡፡ የምኒልክ መጻህፍትን የማሰባሰብ የትርፍ ጊዜ ስራ በጥንት የአፍሪካ እና የኢስያ ስልጣኔዎች ዘመንም የሚደረግ ነበር፡፡\nበአጼ ምኒልክ ላይ የጥላቻ ዘመቻ ከሚያደርጉት ወገኖች ጋር የማቀርበው መደራደርያ ፣\nበዳግማዊ አጼ ምኒልክ ላይ የጥላቻ ዘመቻ ስለማሰራጨት ጉዳይ የማቀርበው መደራደርያ አለኝ ፡\nበአጼ ምኒልክ ስብዕና ላይ የምታደርጓቸውን ውሸቶችና ቅጥፈቶች የምታቆሙ ከሆነ እኔም ስለአቶ መለስ የምናገራቸውን እውነቶች መናገር አቆማለሁ!\nጥር 7 ቀን 2006 ዓ.ም


ሕወሓት በምርጫ 2007 በትግራይ ክልል ሊሸነፍ እንደሚችል አመነ - ETHIOFORUM-ኢትዮፎረም\nሕወሓት በምርጫ 2007 በትግራይ ክልል ሊሸነፍ እንደሚችል አመነ\nUnread post by zeru » 02 Apr 2014 12:03\n(ከዚህ ቀደም የአረናን ሕዝባዊ ስብሰባ እንዳይሳተፉ የተከለከሉ የሽሬ ነዋሪዎች – ፎቶ ከአብርሃ ደስታ) – ፎቶ ፋይል\nዓረና ፓርቲ በትግራይ ክልል ወረዳዎች በመዘዋውር ባሰብሰበው መረጃ መሰረት በ2007 በሚደረገው ሀገራዊ ምርጫ ገዥው ፓርቲ የህዝብን ድምፅ ካከበረ ህወሓት በመላው ትግራይ ሙሉ በሙሉ ይሸነፋል። አንድ የህወሓት የስራ አስፈፃሚ አባል (ለግዜው ስሙ ይቅር) በዓዲግራት ከተማ ለተሰበሰቡ ከምስራቃዊ ዞን የተውጣጡ የህወሓት ካድሬዎች “እናንተ በምትፈፅሙት በደል ምክንያት በ2007 ምርጫ እንሸነፋለን። ግን አንዳንድ የምናደርጋቸው ነገሮች ስለሚኖሩ ሙሉ በሙሉ ተስፋ አትቁረጡ። ለራሳችሁ ዕጣ ፈንታ ስትሉ በደንብ ስሩ” ማለቱ ታውቋል። ካድሬዎቹም “በናንተ (የላይኞቹ አመራሮች) ችግር ነው የምንሸነፈው፤ ህዝብ የማይቀበለውን ነገር እንድናሳምን ታስገድዱናላቹ” የሚል መልስ በመስጠታቸው የእርስበርስ ንትርክ መከፈቱ ታውቋል። ከስብሰባው በኋላ ካድሬዎቹ የንትርኩ ነጥቦች ለዓረና አባላት አስረድተዋል።\nበዓረና እንቅስቃሴ የሰጉ የህወሓት መሪዎች ህዝብን በገንዘብ መደለል ጀምረዋል። ባሁኑ ግዜ የትግራይ ህዝብ በህወሓቶች በሦስት ደረጃዎች ተከፍሎ ግሬድ ተሰጥቶታል። ግሬድ A, B ና C። ግሬድ “A” ታማኝ የህወሓት ካድሬ፣ ግሬድ “B” መሓል ሰፋሪ፣ ግሬድ “C” ተቃዋሚ (ዓረና)። በዚሁ መሰረት ህወሓትን ለማገልገል ፍቃደኛ የሆነ ሰው (ታማኝ ካድሬ A) ለስብሰባ ይጠራና የማዳበርያን ዕዳ ለመክፈል የሚያግዘው 3000 ብር የውሎ አበል ተብሎ ይሰጠዋል። 3000 ብር ከተቀበለ በኋላ ተቃዋሚዎችን ይታገላል፣ ህወሓት እንዲመረጥ ያግዛል፣ ታማኝ የህወሓት አገልጋይ ይሆናል። ለህወሓት ታማኝ ያልሆነ ለስብሰባ አይጠራም፤ ገንዘብም አይሰጠውም። በ3000 ብር የምርጫ ድምፅ መግዛት ይሉታል እንዲህ ነው። የምርጫ ድምፅ እየተገዛበት ያለ ገንዘብ የህወሓት ሳይሆን በግብር መልክ የተሰበሰበ የመንግስት ገንዘብ ነው። መንግስት ብር አነሰኝ እያለ ግብር እየጨመረ ነጋዴዎች ንግዳቸውን ይዘጋሉ። ህወሓቶች ደግሞ የሰበሰቡትን ገንዘብ ለምርጫ ጅንጀና ይጠቀሙታል።\nየትግራይ አርሶአደሮች እንደዚህ በፖለቲካ ታማኝነት በዉሎ አበል መልክ ገንዘብ እየተሰጣቸው የማዳበርያ ዕዳቸውን መክፈል ከቻሉ ጥሩ ነው። ባንዳንድ አከባቢዎች ግን የዉሎ አበሉ መጠን ይለያያል። ለምሳሌ በደቡባዊ ምስራቅ ዞን ለየት ያለ አጋጣሚ ተፈጥሯል። ህወሓቶች በሁሉም ዞኖች እንደሚያደርጉት ሁሉ ታማኝ የተባሉ (ለምርጫ ሊያገለግሉ የሚችሉ) 200 የሳምረ አርሶአደሮች መለመሉ። አርሶአደሮቹ ሲመለመሉ “ለስብሰባ ትሄዳላቹ፣ 3000 ብር አበል ይሰጣችኋል፤ ስለዚህ 3000 ብሩን ለማግኘት በመጪው ሰኔ ላይ ለምትወስዱት ማዳበርያ 1200 ብር አሁን ክፈሉ” ይሏቸዋል። አርሶአደሮቹም 3000 ብሩን ለማግኘት 1200 ብር እንደምንም ብለው ከፈሉ። ከሳምረ ለስብሰባ ተብሎ ወደ ሕዋነ ተወሰዱ፤ ፖለቲካ ተጀነጀኑ። በመጨረሻ እነሱ 3000 ብር እየጠበቁ 640 ብር ብቻ እንደሚሰጣቸው ተነገራቸው። ከ640 ም 600 ው መቆጠብ አለባቹ በሚል ሰበብ በህወሓቶች እጅ ሲቀር 40 ብር ብቻ ለትራንስፖርት ተሰጣቸው። አርሶአደሮቹ አሁን ቅሬታቸው አካፍለውናል።\nአዎ! የህዝብ ድምፅ ከተከበረ ዓረና ሙሉ በሙሉ ያሸንፋል። እናም ህወሓቶች በሰለማዊ መንገድ ስልጣን ያስረክባል። የህወሓት ካድሬዎችም መብታቸው ተጠብቆላቸው በሰላም በሀገራቸው ይኖራሉ። ከፈለጉ በመንግስት መስራቤት በሙያቸው ተቀጥረው ይሰራሉ፣ ወይም ህወሓት ተቃዋሚ ፓርቲ አድርገው ለሚቀጥለው ምርጫ ለመወዳደርና ለማሸነፍ ይሞክራሉ። በሰለማዊ መንገድ ስልጣን ለማስረከብ ካልፈለጉ ግን በሃይል እስኪወገዱ ድረስ በስልጣን ይቆያሉ። በሃይል ከተሸነፉ እንደ የደርጎቹ ከሀገር ተጠርገው ይባረራሉ፤ የደርግ ባለስልጣናት ዕጣ ፈንታ ይቀምሳሉ።\nስልጣን ለህዝብ እናስረክብ፤ ሰለማዊ የስልጣን ሽግግር ይኑር። ስልጣን ለህዝብ ካላስረከብን ግን ሌላ ታጣቂ ሃይል ይነጥቀዋል። ከዛ ስልጣን ባላንጣን መምችያ ዱላ ይሆናል። ዱላው ከህዝብ ጋር መሆን አለበት።\nሰላማዊ ሰልፍ በደርግና ህወሓት\n“የትግራይ ህዝብ ሰለማዊ ሰልፍ የማድረግ መብቱ ከተነፈገ እነሆ 22 ዓመታት አለፉ” ብዬ ለፃፍኩት “ከ22 ዓመታት በፊት ሰለማዊ ሰልፍ ማድረግ ይፈቀድ ነበር እንዴ? በደርግ ግዜስ ሰለማዊ ሰልፍ ይፈቀድ ነበር ማለት ነው?” የሚል ጥያቄ መጣብኝ።\nየደርግ ዘመን በትግራይ ክልል የጦርነት ግዜ ነበረ። በጦርነት ግዜ ሰለማዊ ሰልፍ አይፈቀድም። በደርግ ግዜ ሰለማዊ ሰልፍ ማድረግ በህገመንግስት የተደነገገ መብት አልነበረም። በደርግ ዘመን ስርዓት አልነበረም። ደርግ ትግራይን አልተቆጣጠረም ነበር። ግማሹ የትግራይ መሬት በደርግ ወታድሮች ቁጥጥር ሲሆን ግማሹ ደግሞ በህወሓቶች እጅ ነበረ (ሓራ መሬት ትግራይ)። ስለዚህ አንድ መንግስት የዜጎችን መብት ለማስከበር መጀመርያ ስርዓት መመስረት አለበት። በሁሉም አከባቢዎች አስተዳዳራዊ ስራና ቁጥጥር ሊኖረው ይገባል። ደርግ በትግራይ አስተዳዳራዊ ቁጥጥር አልነበረውም። የዜጎችን መብት ለማስከበር ሕገመንግስት መደንገግ አለበት። በደርግ ግዜ ሕገመንግስት አልተደነገገም ነበር ማለት ይቻላል። ምክንያቱም ደርግ ወታደራዊ መንግስት ነበርና። ወታደራዊ መንግስት ሕግ አያከብርም፤ ስለ ስልጣኑ እንጂ ስለ ህዝብ መብት አይጨነቅም።\nስለዚህ የትግራይ ህዝብ ሰለማዊ ሰልፍ የማድረግ መብቱ ተነፈገ ሲል በደርግ ግዜ መብቱ ተከብሮለት ነበር ማለቴ አይደለም። መልእክቱ ህወሓትም ከደርግ እሻላለሁ፣ ደርግን አስወግጄ የህዝብ መብት አስከብራለሁ፣ ነፃነት እፈቅዳለሁ እያለ የትግራይን ህዝብ ድጋፍ አሰባስቦ ቤተመንግስት ከገባ በኋላ ሌላ ደርግ ሆነብን ለማለት ተፈልጎ ነው።\nህወሓት ራሱ ከደርግ ጋር ማወዳደር ቢተው ጥሩ ይመስለኛል። ምክንያቱም በደርግ ግዜኮ (በትግራይ ማለቴ ነው) ስርዓት አልነበረም። የደርግ ዘመንኮ የጦርነት ዘመን ነው የነበረው። ስለዚህ አንድ መንግስትነት ተቆጣጥርያለሁ የሚል ስርዓት ራሱ ከጦርነት ዘመን ጋር እንዴት ያወዳድራል? ህወሓት ራሱ መፈተሽ ያለበት አሁን መስራት ካለበትና መስራት ከሚጠበቅበት አንፃር መሆን አለበት።\nአብርሃ ደስታ ከመቀሌ


የደረቅ ቡኬቱ ፋብሪካ, ደረቅ በብሌንደር ማሽን, የዱቄት ማሸግ ማሽን - QuanHua\nየደረቅ ቡኬቱ ተክል\nትልቅ ዝግጁ ድብልቅ ተራ ደረቅ ቡኬቱ ተክል\nልዩ ደረቅ የዱቄት ቡኬቱ ተክል\nQH-40 ተከታታይ ደረቅ የዱቄት ቡኬቱ ተክል\nQH-60 ተከታታይ ደረቅ የዱቄት ቡኬቱ ተክል\nየግድግዳ ፑቲ ማደባለቅ ማሽን\nQH-20 ቀላል የግድግዳ ፑቲ ማደባለቅ ማሽን\nQH-50 ባለሙሉ-ራስ ዎል ፑቲ ማደባለቅ ማሽን\nለሰድር ተጠባቂ ማኑፋክቸሪንግ ተክል\nየተዘጋጀ ድብልቅ ፕላስተር ማመንጫ\nየደረቅ ድብልቅ ቡኬቱ ተክል\nአግድ መስሪያ ማሽን\nሙሉ-ራስ-ሰር ማገጃ መስሪያ ማሽን\nየሰሚ-ራስ-ሰር ማገጃ ማሽን\nየደረቅ በብሌንደር ማሽን\nድርብ ዘንግ መቅዘፊያ ቀላቃይ\nLDH ዕርፍ ቀላቃይ ማሽን\nጥብጣብ ቀላቃይ ማሽን\nsilo አናት ላይ ትቢያ ሰብሳቢውን\nፓውደር ማሸግ ማሽን\nክፍት አፍ ቦርሳ አሞላል ማሽኖችን\nቢደረደር ቦርሳ መሙላትን ማሽን\nቫልቭ ቦርሳ የማሸግ ማሽን\nቫልቭ ማሸጊያ ማሽን\nNE ቼይን ባልዲ የሊፍት\nTD ቀበቶ ባልዲ የሊፍት\nኛ ሰንሰለት ባልዲ የሊፍት\nየአሸዋ ምርት ስርዓት\nሀመር ለዘመንም ማሽን\nመንጋጋ ለዘመንም ማሽን\nየሞባይል መፍጨት ተክል\nየአሸዋ መስራት ስርዓት\nራስ-ሰር ማርከፍከፍ እና ይለስኑታል ማሽን\nስሚንቶ ማርከፍከፍ ማሽን\nየግድግዳ ይለስኑታል ማሽን\nኮንክሪት ፎቅ መፍጨት ማሽን\nየሞባይል ደረቅ የሞርታር ማምረቻ መስመር\nየሮቦቲክ ፓለላይዝ ስርዓት\nሕንድ ደንበኞች-15 ኛው ሙሉ-ራስ ደረቅ ስሚንቶ ቀላቃይ ተክል\nማሌዢያ ደንበኞች ባለሙሉ-ራስ ደረቅ ጀሶ ስሚንቶ ቀላቃይ ተክል -25TH\nኳታር ደንበኞች-10 ኛ ሙሉ-ራስ የደረቅ ስሚንቶ ቀላቃይ ወይንንም\nሩሲያ ደንበኞች-30 ሙሉ-ራስ ደረቅ ስሚንቶ ቀላቃይ ተክል\nየተባበሩት አረብ Clients- 15 ከፊል-ራስ ደረቅ ስሚንቶ ቀላቃይ ተክል\nኡዝቤኪስታን ደንበኞች-20 ኛው ሙሉ-ራስ ታወር አይነት ደረቅ ቡኬቱ ቀላቃይ ተክል\nበመጫን ላይ ፎቶዎች\nስልክ: + 86-18660118268\nደረቅ ቅንብር ስሚንቶ ወይንንም\nQH-30 ቀላል አይነት ደረቅ ድብልቅ ቡኬቱ ፋብሪካ, ይህም, ጥሩ አፈጻጸም, ቀላል ክወና (ዝቅተኛ ተክል ላይ ተፈፃሚነት) አግድም ከማናቸው ነው, ትንሽ ቦታ, ያነሰ ዩኒት የጉልበት (2-3), ከፍተኛ ቁሳዊ [እንዲቀላቀል አካባቢ ይሸፍናል .. ] ተጨማሪ ያንብቡ\nየሰድር ተጠባቂ ማኑፋክቸሪንግ ወይንንም\nየሰድር ተጠባቂ ማምረቻ ተክል የሴራሚክስ ንጣፍ ተጠባቂ, መሙያ, ሙቀት በማስቀመጥ multiplexed ስርዓት አጠቃቀም ተጠባቂ ስሚንቶ, ግንበኝነት የሞርታር ለማምረት ያገለግላል [..] ተጨማሪ ያንብቡ\nየተዘጋጀ ድብልቅ ጀሶ ወይንንም\nዝግጁ ድብልቅ ጀሶ ተክል ከፍተኛ ጥራት እና የአካባቢ ልስን አስተባባሪ እና ራስን የተጠጋ የኖራ ድንጋይ ለማምረት ጥቅም ላይ ይውላል. ልስን አስተባባሪ መሠረታዊ ድልዳሎ ነው. ስለ ጥሬ [..] ተጨማሪ ያንብቡ\nሻንዶንግ QUANHUA አስመጪ እና ላኪ CO., LTD.\nJinan, ምንጮች ከተማ ውስጥ ይገኛል ዋና መሥሪያ ቤት ኳን HUA ቡድን, ይህ ምርት, ሳይንሳዊ ምርምር, የሽያጭ, የገቢና ወጪ ንግድ በማቀናጀት ሰፊ ድርጅት ነው. ኩባንያ, አሁን አንድ አጠቃላይ መዋቅር በመገንባት ነው, 300 ሠራተኞች ጋር, Anqiu Shiquan የኢንዱስትሪ ፓርክ, Weifang ከተማ, ሻንዶንግ ግዛት, 2003 የእኛ የፋብሪካ አድራሻ ውስጥ ነው የተቋቋመ 200,000 ካሬ ሜትር ስፋት 120,000 ካሬ ሜትር የሆነ ህንፃ አካባቢ ይሸፍናል ነበር በደጋፊነት ዋና ዋና ኢንዱስትሪዎች በዋናነት የግንባታ ማሽነሪዎች ነው, መጫን እና ኮንስትራክሽን ናቸው.\nየእርስዎን ናቸው ማደባለቅ መፍትሔው አቅራቢዎች\nቻይና ውስጥ ደረቅ ድብልቅ ስሚንቶ ተክል እና የግንባታ መሣሪያዎች ማሽን አንድ ግንባር አምራች እንደመሆናችን ቴክኖሎጂ እና ፈጠራ ውስጥ ግንባር ቀደም መገኘት እና በቀጣይነት የእኛ የንግድ ሁሉ አካባቢዎች ለማሻሻል ለማድረግ ቆርጠን ተነስተናል. የእኛ ስልት እስቲ አቀፍ ገበያ ውስጥ ጠንካራ አቋም እንዲያገኙ ያግዛል እና ለረጅም ጊዜ እድገት ያረጋግጣል. ኳን HUA ብራንድ በኢንዱስትሪው ውስጥ ታዋቂ ናቸው እና የማሽን ማሌዥያ, ቬትናም, ሩሲያ, ካዛክስታን, ኡዝቤኪስታን, ሞንጎሊያ, ኳታር, አልጄሪያ, ግብፅ እና ሌሎች አገሮች ወደ ውጭ አድርገዋል. ደንበኛው ድጋፍ እና እምነት አሸንፏል.\nቀን ድረስ commisioned\nእኛ ወደ ውጭ ሊሆን\nየ ISO እና ዓ.ም. የምስክር ወረቀት\n24-ሰዓት መስመር ምላሽ ወይም መልሶ መደወል\nየመለዋወጫ እና quick- ርጅና ክፍሎች አቅርቦት\nስለ ነጻ-ስልጠና የእርስዎን ከዋኞች\nደረቅ ስሚንቶ ምንድን ነው?\n1. የሥራ-ጣቢያ ሞርታሮች በተቃራኒ, ደረቅ የሞርታር ደግሞ ከፍተኛ-ቁጥጥር ሂደት ውስጥ ቅመሞች batching መዋሃድ ላይ የወሰኑ ተቋማት ጋር ፋብሪካ ውስጥ ምርት ነው ይህም ቅድመ-የተቀላቀሉ ስሚንቶ, ይባላል. ልክ የሥራ ጣቢያ ውስጥ ውሃ በማከል በቀጥታ ጥቅም ላይ ሊውል ይችላል.\n2. ይህም ወጥነት ጥራት, ቁጥጥር, በመጋዘኑ, ቁጠባ ጊዜ እና የሰው ኃይል ወጪ ጥቅሞች አሉት. የተለያዩ የኬሚካል ተጨማሪዎችን በማከል, ይህ የማስያዣ, የፍል እና አኩስቲክ ማገጃ ግሩም ባህርያት አሉት, workability, ውሃ-ማቆየት, መልበስ-ማስረጃ, ፀረ-ዝገት, ወዘተ-የመቋቋም ሊሰነጠቅ\nአዲስ የግንባታ ዕቃዎች የተለያዩ ዓይነት መዛመድ ይችላል 3. ደረቅ ስሚንቶ ቀመር በማሻሻል. እነዚህ ጥሩ ንብረቶች በእጅጉ የሕንጻው ጥራት እና ህይወት ለማሻሻል, ነገር ግን ደግሞ አንድ ትልቅ ዲግሪ ውስጥ ስሚንቶ አጠቃቀም ለመቀነስ ብቻ አይደለም.\n4. ደረቅ ስሚንቶ ፍላጐት ምክንያት የሥራ-ጣቢያ ውስጥ የሞርታር እብድ ጋር በማነጻጸር ያለውን የላቀ የመልካም ወደ ፍጥነት ጨምሯል.\nበእርስዎ ፋብሪካ ውስጥ ደረቅ ስሚንቶ ፋብሪካ ለመገንባት የሚፈልጉ ከሆነ, የእኛን QuanHua ቀላቃይ ቡድን ደረቅ ድብልቅ ቡኬቱ ኢንዱስትሪዎች ፈጠራ የፊት-ፍጻሜ የምሕንድስና ለመቀየስ ያላቸውን ሰፊ ልምድ እና የቴክኒክ ዕውቀት ይጠቀማል.\nየእኛ ከፍተኛ ልምድ መሐንዲሶች ደረቅ ድብልቅ ተክል ንድፍ, ለመጀመር-ቀና ድጋፍ, የመላ, ስልጠና, ሁለተኛ አስተያየት ግምገማዎች ማቅረብ እና ደረቅ ድብልቅ ስሚንቶ ተክል አቅም ለማሳደግ አገልግሎቶች revamp. የኛን አገልግሎቶች የበለጠ ለመማር ዝግጁ ከሆኑ, የእርስዎን መስፈርት ንድፍ ጋር እርስዎን ለመርዳት ዝግጁ ናቸው.\nእኛ በጣም ፈጣን የእድገታቸውን ጋር ወጪ ውጤታማ መፍትሄዎችን እና ጥራት ያለው ምርት ለማቅረብ ቁርጠኛ ነው. እኛ የአገር ውስጥ እና ዓለም አቀፍ ደንበኞች ጥራት እና የመላኪያ መስፈርቶችን ለመረዳት ሰዎች ጥቂቶች ውስጥ አንዱ ናቸው. የደረቅ ስሚንቶ ተክሎች ኢንቨስትመንት ላይ አእምሮ ደረቅ ድብልቅ ስሚንቶ ፋብሪካ ተቋራጭ በተስፋ መጠበቅ የተዘጋጀ ነው.\nማምረት እና ኢንስፔክሽን\nQuanHua ቀላቃይ መሣሪያዎች ማሽን ፋብሪካ 300 ሙያዊ ሰራተኞች ጋር 200,000 ካሬ ሜትር ስፋት 120,000 ካሬ ሜትር የሆነ ህንፃ አካባቢ, ይሸፍናል. የ ISO9001 እና ዓ.ም. መስፈርት መሠረት ሁሉም መሳሪያዎች ማሽን ማምረት. የተመረተ በኋላ, ሁሉም ማሽን በደንብ ሩጫዎች ድረስ በጥብቅ ይፈተናሉ.\nየእርስዎ ጎን ጭነት በፊት ፍተሻ ለማድረግ ዝግጅት ይችላል ስለዚህ የእኛ ማሽን, የ SGS ምርመራውን እና ሌሎች ማለፍ ይችላል.\nደረቅ ስሚንቶ ተክል አንድ ስብስብ ለማግኘት, የሞተር በስተቀር ሌሎች ማሽን 30-45 ቀናት ምርት ጊዜ መጠቀም, ሲመንስ የሚጠይቅ እና 2 ወር ምርት ጊዜ ይጠይቃሉ.\nበኢንዱስትሪው ውስጥ አቀፍ መሪ እንደመሆናችን ደንበኞች ሙሉ አገልግሎት ፓኬጅ ማቅረብ እና ደንበኞች turnkey ፕሮጀክት መቀበል ይችላል. እኛ ለማምረት እና ለማቅረብ ሁሉ መሳሪያዎች ለ ሙሉ ጭነት እና የግንባታ አገልግሎቶች ይሰጣሉ. የእኛ የሙያ እና ከፍተኛ ልምድ መስክ የመጫኛ የእኛ ደንበኞች 'በጣም ጨካኝ መስፈርቶች በማርካት ለማድረግ ቆርጠን ተነስተናል.\n, ምደባ እና አሰላለፍ ጨምሮ ጥገና & ዳግም መጫን አገልግሎቶች, ሲገነቡ, እና ማሻሻያዎችን የእኛ ዳግም መጫን አገልግሎቶች. ችሎታዎች ለመጀመር & ተልእኮ & ሥርዓት ዲዛይን, መሣሪያዎች ቅንብር, መሣሪያዎችን ማንቀሳቀስ, ሥርዓት ይገኙበታል ፕሮጀክት አስተዳደር እና በተገለጸው መስፈርት መሰረት የተለያዩ ሌሎች መሣሪያዎች.\nየማገጃ መስሪያ ማሽን\nክፍል 617, ዝርግ ረ, ቁ 9999, Jingshi ሮድ, Lixia አውራጃ, Jinan ከተማ, ሻንዶንግ ግዛት, ቻይና\nAnqiu Shiquan የኢንዱስትሪ ፓርክ, Weifang ከተማ, ሻንዶንግ ግዛት, ቻይና\nየግድግዳ ፑቲ ማደባለቅ ማሽን፣ የደረቅ የዱቄት በብሌንደር ቀላቃይ፣ ራስ-ሰር ደረቅ ቡኬቱ ተክል፣ ደረቅ የሞርታር ድብልቅ ማሽን ከስኪም ካፖርት ጋር ፣ የደረቅ የዱቄት ቀላቃይ ማሽን፣ የኤልdh ማረሻ መሳሪያ ማሽን ፣


(ዳንሾ ሄሮን - 21/08/2012 ዓ/ም)\nዛሬ ከመቸውም ጊዜ የኢትዮጵያ የወደፊት ዕጣ ፈንታ የሚወስኑ ክስተቶችና የመንግስት ውሳኔዎች እያየን ነው። ምርጫ በኮቪድ-19 ሰበብ ተራዝመዋል። የተወካዮች ምክርቤት የስልጣን ዘመንም ለማክተም ጥቅት ወራት ቀርተውታል። ይህ መንግስት በምን ህገመንግስታዊ አሰራር ስልጣኑ ማራዘምና የተራዘመው ምርጫ እንደሚያካህድ በጣም አከራካሪ ሆነዋል። ለአበዛኞቻችን ከፊት የተጋረጠው አደጋ እየታየን ነው። ለኔ መፍትሄውም በኢትዮጵያዊያን ፌደራሊስት ኃይሎች እጅ ብቻ ያለ ሆኖ ተሰምቶኛል። የፌደራሊስት ኃይሎች መተባበር ኢትዮጵያንበማዳን ጉዳይ ላይ ትልቅ ሚና ይኖረዋል። አለመተባበራቸው ደግሞ በተገላብጦሽ ይሆናል። እኔ በበኩሌ መፍትሄ ያልኩት ሃሳብ እንደሚከተለው አቅርብያለሁኝ። የፌደራሊስት ኃይሎች ዋጋ እንደሚትሰጡትም ተስፋ አደርጋለሁኝ።\nእስከ 1987ዓ/ም የማቃት ኢትዮጵያ የዳግማዊ ሚኒሊክ ኢትዮጵያ ብዬ ጠራታለሁኝ። ከዳግማዊ ሚኒሊክ በፊት የነበረች ኢትዮጵያ ምን መልክ እንደነበራት ለታሪክ ተማራማሪዎች ልተውላቸው። ነገር ግን የዳግማዊ ሚኒሊክ ኢትዮጵያ ለኔ ምን እንደምትመሰል እንደመግብያ ትንሽ ልበል።\nየዳግማዊ ሚኒሊክ ኢትዮጵያ ጁቡቲ አታጠቃልልም። ኤርትራንም አትጨምርም።የሚገርመው ነገር ግን ትግራይንም ለአፍታም ጨምረ አታቅም። ትግራይ የሚለውን ጂኦግራፊያዊ አከባቢ ሚኒሊካዊያን ኢትዮጵያ የሚለው ካርታቸው ላይ ያካቱትታል። ነገር ግን ትግራይ የምትባለው መሬት አቅፋ የያዘችው የትግራይ ህዝብ የሚገባውን የኢትዮጵያዊነት ቦታ አልሰጡትም ነበር። የትግራይ ህዝብ የኢትዮጵያን መሠረት እንደመሆኑ መጠን የኢትዮጵያዊነት ክብር ልጐናፀፍ ዘንድ የዳግማዊ ሚኒሊካውያን ሂሊና አልፈቀደም። እነዚህ የዳግማዊ ሚኒሊክ አስተሳሰብ የተጠናወታቸው የትምክህት አስተሳሰብ አቀንቃኞች ካለፉት መቶ ሰላሳ አመታት ጀምሮ እስከ አሁን የትግራይ ህዝብ ኢትዮጵያዊ ክብር ልጐናፀፍ ሂሊናቸው ካልፈቀደ ምን ይደረግ? ይህ ለኔ አንድ መሰረታዊ ጥያቄ ነው። ምክንያቱም የሰውን ሂልና ማስገደድ የሚችል ኃይል የለምና።\nበሁለተኛ ደረጃ እቺ የዳግማዊ ሚኒሊክ ኢትዮጵያ ፤ የትግራይ ህዝብ ከነ ሙሉ ክብሩ ፣ ባህሉ ፣ ታሪኩ ፍላጐቱና ጥቅሙ ማቀፍ ካልቻለች እውነተኝ ኢትዮጵያ የሚያስብላት መስፈርት ታሟላለች ወይስ የሚለውን ጥያቄ ልትሰነዝርያስገድደሃል።የትግራይ ህዝብየኢትዮጵያ ኣካል አደለም እንዳትለው የኢትዮጵያ መሠረት ስለመሆኑ በጠንካራ የታሪክ መረጃዎች የተረጋገጠ ሓቅና ያልተበረዘ እውነታ ነው። በሌላ መልኩ ይህን እውነታ በመጣስ በማስመሰል ፖለቲካ የተካኑት የትምክህትኃይሎች የትግራይ ህዝብ እውነተኛ ህልውና አልፈለጉም። ስለዚህ ትግራዎትና ሌሎች ኢትዮጵያዊያን ይህንን Paradox መፍታት ይጠበቅብናል ብቻ ሳይሆን የግድ መፍትሄው አሁን መስጠት አለብን።\nየመጀመርያው መፍትሄ በመሠረታዊ እውነታው ላይ መስማማት ነው። ይህ መሠረታዊ እውነታ ምንድ ነው ያልን እንደሆነ የትግራይ ህዝብ ከነሙሉ ክብሩ ፣ ባህሉ ፣ታሪኩ ፣ ፍላጐቱና ጥቅሙ ያላቀፈች ኢትዮጵያ እውነተኛ ኢትዮጵያ አደለችም ነው። ስለዚህ በዚሁ ምክንያት የዳግማዊ ሚኒሊክ ኢትዮጵያ የውሸት ኢትዮጵያ ነበርች ማለት ነው። የትግራይ ህዝብ ለይስሙላ ሳይሆን ከሂሊና በፈለቀ መልኩ ያላቀፈች ኢትዮጵያ ፤ “ኢትዮጵያናት” ብሎ የሚከራከረኝ ኃይል ወይም ግለሰብ ካለ ጉዳዩ አውቆ የተኛ ብቀሰቅሱት አይሰማም ይሆናል። የዳግማዊ ሚኒሊክ ኢትዮጵያ ትግራይን እንደማትጨምር መሠረታዊ እውነታ ስለሆነ እውነታዊ መቀበል ግድ ይለናል።\nበዚህ መሠረታዊ እውነታ ከተስማማን ታድያ እውነተኛ ኢትዮጵያ እንዴት እንገንባ የሚል ጥያቄ ማንሳታችን አይቀሬ ይሆናል። ይህ ጥያቄ አነሳን ማለት ወደ መፍትሄው መራመድ ጀመርን ማለት ነው። ከዚሁ ጥያቄ በማያያዝ ለሚናሰላስለው መፍትሄ ሁለት አማራጮች ይኖሩታል።\n1. እውነተኛህብረ-ብሔራዊት ፌዴራላዊት ኢትዮጵያ መገንባት\n2. በዓይነቱ ልዩ የሆነና የሰለጠነ መበታተን ይሆናሉ።\nእነዚህ ሁለት አማራጭ መፍትሄዎች በዝርዝር ከማየታችን በፊት አንድ በትክክል ማየት ያለብን ነጥብ አለ። እቺ ለአፍታም ቢሆን የትግራይ ህዝብልባዊ በሆነ መልኩ ያላቀፈችው የውሸት ኢትዮጵያ የሆነችው የዳግማዊ ሚኒሊክ ኢትዮጵያ ሌሎች ኢትዮጵያዊያን ተብለው የሚገለፁ ህዝቦችስ በትክክል አቅፋለች ወይ ነው ነጥቡ። የዳግማዊ ሚኒሊክ ኢትዮጵያ የውሸት ኢትዮጵያ ናት ብለን ከደመደምን ፤ ከትግራይ ህዝብ በተጨማሪ ኢትዮጵያዊያን ተብለው የሚገለፁ ሌሎች ህዝቦች በትክክል የሚታቀፉበት ተኣምር እንደማይኖር መገንዘብ እንችላለን። ይህ ማለት የሶማሌ ህዝብም ይሁን የኦሮሞ ህዝብ ፤ የአፋርም ይሁን የጋንቤላ ህዝብ ፤ የቤንሻንጉል ጉምዝም ይሁን የአገው ህዝብ ፤ የደቡብ ኢትዮጵያ ህዝቦችም ይሁኑ የቅማነት ህዝብ ወዘተ ከነ ሙሉ ክብራቸው ፣ ባህላቸው ፣ እሴታቸው ፣ ታሪካቸው ፣ ፍላጐትና ፣ ጥቅማቸው አልታቀፉም።\nይህች የውሸት የሆነችው የዳግማዊ ሚኒሊክ ኢትዮጵያ ህዝቦች በዕኩልነትና በጋራ ተጠቃሚነት ላይ መሠረት በማድረግ አላቀፈችም።የኤርትራና የጁቡትም የሚያክል ታላቅ ህዝቧም በጠራራ ፀሓይ ክዳለች። በዚሁ መቶ ሰላሳአመታትንም ሰፊ የሆነ የውሸት ታሪክ ገምብታለች። ለትምክህት ኃይሎችብልፅግና ሲባልም ህዝብዋ በአሰቃቂየድህነት አረንቋ ውስጥ አምቃ ኑራለች። በዚሁ ጉዳይ ልብትሉሉኝ የሚገባ ነገር ድህነት ማስወገድ እፈልጋለሁኝ ብሎ ለታገለ ህዝብም “አይ!በድህነትሰቆቋ ውስጥ ነው መኖር ያለብህ” ብላ አስገድዳለች። አሁንም ለማስገደድ እየተሞከረ ነው።\nየዳማዊ ሚኒሊክ ኢትዮጵያ ወደ ትክክለኛው ኢትዮጵያ ለማሸጋገር ለዘመናት ሰፊ የህዝብ ትግል ቢደረግም አንኳሩ ግን ከ1966 ዓ.ም ወዲህ የተደረገው የህዝብ ትግል ነው። ከላይ የተገለፀው Paradox የሚፈታበት መሠረት ማኖር የተጀመረው ከ1966 ዓ.ም ወዲህ በተደረገው እልህ አስጨራሽ ትግልና የተከፈለው ሰፊ የሆነ መስዋዕትነት ነው። ወደድንም ጠላንምአንድ ታላቅ የህዝብ ተጋድሎ እውቅና መስጠት ይኖርብናል። ይህም የትግራይ ህዝብ የአስራ ሰባት ዓመት የትጥቅ ትግል ይሆናል። በተጨማሪም የኦሮሞ ህዝቦች ፣ የአፋር ፣ የሶማሌ፣ የቤንሻንጉል እንዲሁም የአማራ ህዝብ ሰፊ ትግል አካሄዱ። የኤርትራ ህዝብም ለነፃነቱ እልህ አስጨራሽ ትግል አካሄደ። በነዚህ ህዝቦቸ ተጋድሎ ለዘመናት ያንሰራራና ሥር የሰደደ የገዢ መደቦችና ትምክህተኞች አከርካሪ ለመጨረሻ በሚመስል መልኩ ተመታ።\nእንግድህ የደርግ ውድቀት ለአዲስትዋን እውነተኛ ኢትዮጵያ ግንባት በር የከፈተ ሲሆን ለዘላቂ ዕድገትዋንም ማረጋገጥ ዋነኛ ዕድል ነው የሚል የአብዛኞቻችን እምነት ነበር። ህዝቦቸ በእውነተኛ ኢትዮጵያዊነት ላይ ተመርኩዘው እውነተኛዋ ህብረ-ብሔራዊት ፌደራላዊት ኢትዮጵያዊ ለመገንባት አንድ የቃል ኪዳን ሰነድ ያስፈልጋቸው ነበር። የቃል ኪዳን ሰነዳቸው ዋነኛ ማጠንጠኛም በሚቀጥለው ሃሳብ ሊጠቃለል ይችላል።\n“ፈቅደንና ተከባብረን አንድ እንሁን ” ይላል።\nበዚች በአንድ ዐረፍት ነገር የሚትገለፅ ሃሳብ ውስጥ ብዙ መሠረታዊ የሆኑ ፅንሰ ሃሳቦች ተካተው ታገኛለህ። የመጀመርያውና ዋነኛው የብሔር ፣ ብሔረሰብና ህዝቦች ሙሉ ነፃነት በሰፊው ተካቶ ታገኘዋለህ። በሁለተኛ ደረጃም የህዝቦች ዕኩልነት ፍንትው ብሎና ጐልቶ በዚህ ዐረፍት ነገር ውስጥ ታየዋለህ። በሶስተኛ ደረጃም የብሔር ብሔረሰብና ህዝቦቸ የራስ ዕድል በራስ የመወሰን መብት እስከ መገንጠል ሳይዛነፍ ቦታ ይዞ ታየዋለህ። በተጨማሪም ይህ ዐረፍተ ነገር ውስጥ የሰፈረው ሃሳብ የኢትዮጵያ ብሔር ብሔረሰቦችና ህዝቦቸ በራሳቸው ፈቅደው ተከባብረውና ተባብረው የጋራ ተጠቃሚነታቸው በሚያረጋግጥ መልኩ አንድ ታላቅ የጋራ የሆነች ሃገር መገንባት የሚያስችል ችሎታና አቅም እንዳላቸው ግልፅ አድርጐ ያሳያቸዋል።\nከላይ ከተገለፁት ነጥቦች ባሻገር ይህ ዐረፍት ነገር ሌላም ጥልቅ መልእክት ይዞ እናገኘዋለን። የዳግማዊ ሚኒሊካዊያን አስተሳሰብ አቀኝቃኞች “የቀድሞ ገናናነታችን እንመልሳለን” በሚል ስሌት ለሚያካሂዱት ማንኛውም ጥረት ከእንግዲህ በኢትዮጵያ ምድርና ህዝብ ዋጋ እንደሌለው አንጥሮ ያሳያቸዋል። እነሱም የትምክህተኞች የገናናነትና የበላይነት ፍላጐት ለማሳካት የሚያስችል መግብያ ቀዳዳ የሌለው ሃሳብ ሆኖ ያገኙታል። በዚሁም ምክንያት የኢትዮጵያ ብሔር ፣ ብሔረሰቦችና ህዝቦች ሰንደው በጠንካራ መሠረት ያኖሩት የቃል ኪዳን ሰነድ አምርረው ይጠሉታል። ቀደው ለመጣልም ሲወራጩ ታያለህ። የኢትዮጵያ ብሔር ብሔረሰቦችና ህዝቦች በተለይ አዲሱ ትውልድ ልብ ማለት ያለበት እዚሁ ላይ ነው።\nብዙ የመገናኛ ብዙሃን ድስኩር፣ የጋዜጣ ጋጋታ፣ የማህበራዊ ሚድያ ወከባ፣ ሳያስፈልግ አንድ ጥያቄ በመጠየቅ ብቻ እውነታውን መርምሮ ማግኘት ይቻላል።ለምን ህዝቦች በመፈቃቀድ፣ በመተባበርና በጋራ ተጠቃሚነትመርህ ላይ ሆነው የመሠረትዋት ኢትዮጵያ በትምክህት ኃይሎች ዘንድ አልተፈለገችም?\nከላይ የተጠቀሰውና የኢትዮጵያ ብሔር፣ ብሔረሰቦችና ህዝቦች ቃል ኪዳን ሰነድ መሠረት የሆነው ዐረፍት ነገር ትርጉም ሰፊ ቢሆንም ለኢትዮጵያ ህዝቦቸ አንድ ያጐናፀፈው ዕድል ደግሞ ልግለፅ። ይህ ዓረፍት ነገር በማያሻማ ሁኔታ በማንም ገዢ ጉልበት ሳይሆን ፤እንደ ህዝብ በራስህ ፈቅደህ የኢትዮጵያ አካል ሁነህ ኢትዮጵያን ትገነባለህ አልያም ደግሞ በራስህ ፈቅደህ የራስህን ሀገር ትመሠርታለህ ይላል። ስለዚህ ይህ ፅንሰ ሃሳብ በሰለጠነ መንገድና ምንም ዓይነት የጥቅም ይሁን የመብት መዛነፍ ሳይኖር ፈቅደህ አንድ ለመሆን ያስችላል። እንዲሁም ምንም ዓይነት የጥቅምም ይሁን የመብት መዛነፍ ሳይኖር በሰለጠነ መንገድ መበታተንንም ያስችላል። ለሁለቱም አማራጮች በቂ ቦታ አስቀምጧል። ከዚህ ውጭ ያለው አማራጭ የአውሬና ወሮ በሎች አማራጭ ሆኖ እናገኘዋለን።\nትክክለኛው ሃሰብ ይህ ከሆነ ዘንድ ሁለቱም አማራጭ ያልኳቸው መፍትሄዎች ለመግለፅ ልሞክር፦\n1. እውነተኛ ህብረ - ብሔራዊት ፌደራላዊት ኢትዮጵያ መገንባት\nኢትዮጵያ ከእውነተኛ ፌደሬሽን ውጭ መቀጠል የሚትችል ሀገር አደለችም። ይህን ሐቅ መቀበል ያቃተው ወገን ካለ ማሰብና ማስተዋል የተሳነው በስሜት የሚነዳ ምስኪን ብቻ ነው የሚሆነው። እውነተኛ ፌደሬሽን የበለጠ ለመገንባት የመጀመርያው እርምጃ በ1987 ዓ.ምየፀደቀው የኢፌዴሪ ህገ-መንግስት ሳይሸራረፍ መቀበል ይሆናል። ይህ ግን በቂ አይደለም። የሚከተሉት መናጋት የሌለባቸው መሠረተ-ሃሳቦች በስሜት ሳይሆን በምክንያት መረዳት ያስፈልጋል።\nየመጀመርያው ጉዳይ የሚኒሊክ ኢትዮጵያ የግድ መቀጠል ያለባት አደለችም።ልትቀጥልም ላትቀጥልም መወሰን ያለባቸው ገዢዎች ሳይሆኑ ህዝቦች መሆናቸው ማመንና መቀበል ግድ ይላል። ስለዚህ መስፋትም መጥበብም ትችላለች። ይህ ማለት ህዝቦች ፈቀደውና የራስን ዕድል በራስ የመወሰን መብታቸው ተጠቅመው ተሳስረው የጋራ ሀገረ-መንግስት መገንባት ይችላሉ ፤ እንዲሁም የየራሳቸው ሀገረ መንግስስት መገንባት ይችላሉ።የዳግማዊ ሚኒሊክ ኢትዮጵያ ሀገር ሳትሆን ግዛት ነበረች ወይም ደግሞ Empire ነበረች ብለን ማመን ሽንፈት ሳይሆን ከእውነት ጋር መታረቅ ነው። ከእውነት ጋር የታረቀ አስተሳሰብ ዋናው ምሰሶ አይለቅም። በሌላ መልኩ ይህን እውነታ ከልብ ከተቀበልን የዳግማዊ ሚኒሊክ ኢትዮጵያ ከግዛት አንድነት ወደ ሀገረ-መንግስትነት የመሸጋገር ዕድልዋ በጣም ሰፊ ያደርገዋል።\nኢትዮጵያ ብሔር፣ ብሔረሰቦችና ህዝቦች ተገድደው የሚቋጠሩባት ከረጢት መሆኗ ቀርቶ ፈቅደውና ተከባብረው የሚገነቧት ሀገረ-መንግስት መሆኗ ከተረጋገጠላቸው አብሮ የመኖርና አንድ የኢኖኖሚ ማህበረሰብ የመንገንባት ፍላጐታቸው ይበልጥ ይጠናከራል። የራሴን ሀገረ-መንግስትና የኢኮኖሚ ማህበረሰብ መገንባት እፈልገለሁኝ የሚል ህዝብ ወይም ብሔር ካለም የራሱን ዕድል በራሱን የመወሰን መብት ሙሉ ለሙሉ ካረጋገጥንለት ከጊዜ በኋላ መልሶ የጋራ ኢኮኖሚያዊ ትስስር መፍጠሩ አይቀሬ ይሆናል። ለዚህ ደግሞ ጠንካራ መሠረት የሚያጐናፅፈን የ1987 ዓ.ም የፀደቀው ህገ መንግስት ይሆናል።\nየህዝቦች የራስን ዕድል በራስ የመወሰን ሙሉ መብት ለማጎናፀፍ የሚያስችል ያለውን ህገ መንገስት ማሻሻልና የበለጠ ማጠናከር ደግሞ ዋናውና አስፈላጊው ነገር ነው። ጠንካራና እውነተኛ ፌዴራላዊት ኢትዮጵያ ለመገንባት ህገ-መንግስቱ ላይ መሻሻል የሚገባቸው አንቀፆች ይኖራሉ። ህገ-መንግስቱ የክልሎች ስልጣነ የበለጠ ከፍ የሚልበትና አንዳንድ ክልሎች እንደፍላጐታቸው ማለትም በReferendum (በህዝብ ቀጥተኛ ድምፅ) ተወስኖ በኮንፌደሬሽን ደረጃ የሚደራጅበት ሰፊ ዕድል መፍጠር በሚያስችል መንገድ መሻሻል አለበት። ይህ ማድረግ የሚያስፈልገው የህዝቦች ነፃነት የበለጠ በሰፋ ቁጥር ከቂም በቀል ርቀው በሰለጠነ መንገድ ወደ አንድ የኢኮኖሚ ማህበረሰብ የሚመጡበት የወደፊት ዕድልም ስለሚያሰፋ ነው።\nስለዚህ ከላይ በተገለፀው ሃሳብ መሠረት እውነተኛ ህብረ-ብሔራዊት ፌደራላዊት ኢትዮጵያ ለመገንባት ዋነኛ መነሻችን አሁን ያለው ህገ-መንግስት ሆኖ እናገኘዋለን። ይህ ህገ-መንግስት መሠረት ይሁን እንጂ ለብሔር፣ ብሔረሰብና ህዝቦች በበለጠ ሰፊ ዕድል ይሰጥ ዘንድ ሰፊ ማሻሻያ ያስፈልገዋል። በፌደራል መንግስትና በክልል መንግስታት መሃከል ያለው ግንኙነት በጣም የላላ እንዲሆንና ለክልል መንግስታት በቂ ስልጣን እንድሰጥ ፣ የክልል መንግስታት ሃብታቸውን በራሳቸው መንገድ የሚያስተዳድሩበት ስልጣን እንድሰጥ፣ የጋራ የሆነውን ሃብት ፍትሃዊ በሆነ መንገድ ለሁሉም እንዲዳረስ የሚያስችል ሆኖ እንዲያሰራን ህገ-መንግስቱ የበለጠ መሻሻል አለበት።\nሌላኛው መረዳት ያለብን መሠረታዊ ጉዳይ በኢትዮጵያ ነባራዊ ሁኔታ የአንድ ብሔር የበላይነት ማምጣት የማይቻል ስለመኖኑ ነው። በኢትዮጵያ ተጨባጭ ሁኔታ የህዝብ ቁጥርላይ ተመስርቶም ይሁን በሌላ መንገድ የአንድ ብሔር የበላይነት አመጣለሁኝ ብሎ ማሰብ ከዕብደት ሊያስቆጥር ይችላል።ብዙ ቁጥር ትንሹን ቁጥር ደፍጥጦ ይግዛ የሚለውን አስተሳሰብ አንድም በጣም ኃላቀር አስተሳሰብ ነው። ሁለትም የገዢዎች እንጂ የህዝበ ፍላጎት ሊሆን አይችልም።በኢትዮጵያ ውስጥ የህዝብ ነፃነት ፣ ዕኩልነትና መሠረታዊ የዴሞክሲያዊ መብትና የጋራ ተጠቃሚነት ላይ በትንሹም ቢሆን ማዛነፍ ሰላም በሰፊው ከማደፍረሱ በላይ ሀገሪቱ ሀገረ-መንግስት ሁና የመቀጠል ዕድልዋ በእጅጉ ያቀጭጫል።\nአንድ በበሰለ መንገድ ማየት ያለብን ጉዳይ ኢትዮጵያ ውስጥ የአንድን ብሔር የበላይነት ማረጋገጥ የሚትችለው በጉልበትና በጉልበት ብቻ ነው። በ21ኛው ክፍለ ዘመን በጉልበትና በጉልበት ብቻ የሚታረጋግጠው የበላይነት የት ድረስ ይወስደኛል ብሎ ማሰብ ደግሞ የብልህ ነው።በኔ እምነትና አረዳድ ስንዝር መራመድ አያስችልም። ስለዚህብዙ ቁጥር ስላለኝ ወይም ደግሞ ጉልበት ስላለኝ የበላይነት መቀዳጀት አለብኝ ብሎ ለሚያስብ ወገን ኢትዮጵያ ከእንግዲህ ይህንን አስተሳሰብ ፈፃማ እንደማታስተናግድ በአንክሮት መረዳቱ የብልህ ይሆናል። የቁጥር የፖለቲካ ጫወታ ፍትሃዊ የሚሆነው በበጀት ቀመር ፣ በሃብት አጠቃቀም ላይ እና በምክር ቤተ ውክልና ብቻ ነው።ከዚህ ውጭ ልናውለው የሞከርን እንደሆነ ፍፁም ኢ-ፍትሃዊ አስተሳሰብ ስለሆነ የኢትዮጵያን አጠቃላይ ሁኔታ ያናጋል። ወደ ሌላ ጦስም ይወስደናል።\nበሶስተኛ ደረጃ እውነተኛ ህብረ-ብሔራዊት ፌዴራላዊት ኢትዮጵያ ለመገንባት አስቀድመን መረዳትና ማመን ያለብን ጉዳይ አንድ አለመሆናችን ነው። በሂደት እንደማህበረሰብ ወደ አንድ ህዝብነት መምጣት የምንችልበት ዕድል ዝግ ባይሆንም ፤ እስከ አሁን ግን አንድ ሆነን አናቅም። በባህል ፣ በቋንቋ ፣ በታሪክ ፣ በማሕበረሰባዊ እሴት ወዘተ መሠረታዊ ልዩነቶች አሉን።“አንድ ነን”፣“አንድ ህዝብ ነን” ወዘተ እያልን ብንፎክርና ብንደሰኩር አየር ላይ የሚዋልል ድምፅ ከመሆን አልፎ መሬት ላይ ያለውን የልዩነታችንን ስፋት ማጥበብ አይችልም። እንድያውም አንዳንድ ወገኖች አንድ ነን ብለው ሲጮሁ ለብዙ ህዝብ የሚያስበረግግ ይመስለኛል። እውነታው ለመቀበል ሂሊናችን ከፈቀደ የኢትዮጵያ ህዝብ በመቶ ሰላሳ ዓመታት ታሪክ ውስጥ የአንድነት ጭላንጭል ያየው በኢህአዴግ የአመራር ዘመን ብቻ ነበር። ምክንያቱም በኢህአዴግየአመራር ዘመን ሙሉውን ባይሆን ህገ-መንግስቱ በከፊል መሬት ላይ የሚተረጐምበት ዕደል ነበረውና።\nአንዳንድ የትምክህት ወገኖች ወደ አፄ ሚኒሊክና አፄ ሃይለስላሴ ጊዜ የነበረው አንድነታችን እንመለስ ይላሉ። ሓቁ ግን በዚያን ዘመን አንድነት ሳይሆን የነበረው በአንድ ብሔር ተወላጅ የሆኑ ገዢ መደቦችየሚትራቆት አሳዛኝ የውሸትዋ የዳግማዊ ሚኒሊክ ኢትዮጵያ ነበረች። በዚያን ዘመን ብሔርና ብሔረሰብ መሠረት ያደረገ ሰፋፊ ውግያና ግጭት ፣ መከፋፈል ነበረ። ከዚያም አልፎ በጐሳዎችና በመሳፍንት መሃከል የሚያባር ጦርነትና ግጭት ነበር። ነገር ግን እንደዛሬው ቴክኖሎጂ ባደገበት ዘመን ኮሽ ያለ ሁሉ መዘገብ የሚያስችል የመረጃ ትስስርና ቴክኖሎጂ አልነበረም። ስለዚህ ትናንት አንድ ነበርን የሚለውን የትምክህት ኃይሎች ትርክት ውሃ አይቋጥርም ብቻ ሳይሆን የልበ-ወለድ ፖለቲካ ዋነኛ ነፀብራቅ ነው።\nአንድ አለመሆናችን ማመን ፖለቲካዊም ይሁን ማህበረ-ኢኮኖሚው ላይ ያለው ጠቀሜታ ምንድ ነው ብሎ መጠየቅ ይቻል ይሆናል። ዋነኛው ጠቀሜታው በልዩነት ላይ እንዴት አብረን መኖር እንችላለን የሚለውን መሠረታዊ መፍትሄ ለማምጣት ይረዳናል። ዋነኛ መፍትሄውም ልዩነትን ማስተናገድ የሚችል ህገ-መንግስታዊ ሥርዓት መዘርጋት ይሆናል።ስለእውነት እንነጋገር ከተባለ ይህ ህገ-መንግስታዊ ሥርዓት በተግባር ላይ ለማዋልከ1987 ዓ.ም ጀምሮ ሰፊ ትግል ተካሂዶበታል።አሁንም ትግል ላይ ነን። ነገር ግን የዚህ ህገ-መንግስታዊ ሥርዓት ግንባታ ሂደትና ከዳግማዊ ሚኒልካዊት ኢትዮጵያ ወደ እውነተኛዋ ህብረ-ብሔራዊት ፌደራላዊት ኢትዮጵያ ለመሸጋገር የተደረገውና እየተደረገ ያለው ትግል የመሳካትና ያለመሳካት ጉዳይ ጥያቄ ላይ ወድቀዋል። ይህ ማለት የትምክህት ኃይል ቅስም ካልተሰበረና የፌደራል ኃይሎች ካልተባበሩ እውነተኛው ህብረ-ብሔራዊት ፌደራዊት ኢትዮጵያ የመገንባት ሂደት በእጅጉ ይቀጭጫል ማለት ነው። ይህ ደግሞ ውጤቱ ወደደንም ጠላንም የተኮላሸና የከሰመ የሀገረ-መንግስት ግንባታ ሂደት ይሆናል። በዚሁ ምክንያት የተበታተነች ኢትዮጵያ ለማየት እንገደዳለን።\nስለዚህ ይህ እንዳይሆን አንድም አንድ አለመሆናችን መገንዘብ ያስፈልጋል። ሁለትም ልዩነታችንን በትክክልና ፍትሃዊ በሆነ መንገድ ሊያስተናግድ ዘንድ የዘረጋነውን ህገ-መንግስታዊሥርዓት ለማጠናከር የፌደራል ኃይሎች ትብብርና መቀራረብ ያስፈልጋል። አሁን ላይ በልዩነት ላይ አብሮ የሚያኖረን የዘረጋነው ህገ-መንግስታዊ ሥርዓት ተሻሽሎና በልፅጎ ፤ ሳይዛነፍ መሬት ላይ አውርደን ማስኬድ ከቻልን እውነተኛ ፌደሬሽን ላይ የተመሠረተ ሀገረ-መንግስት ግንባታ ማሳካት ከመቻላችን በላይ በጊዜ ሂደት ወደ የሰለጠነ ማህበረ-ኢኮኖሚያዊ ትስስር የተሻገርን ጊዜ አንድ የመሆን ዕድላችን ይሰፋል።\nበኔ እምነትና አረዳድ እውነተኘህብረ-ብሔራዊት ፌደራላዊት ኢትዮጵያ ለመገንባት ዋነኛ ቁልፍ ጉዳይ ህገ-መንግስቱ ነው። የፖለቲካ ፓርትዎችና ህዝቡ ህገ-መንግስታዊ ሥርዓቱ ለማስቀጠል ህገ-መንግስቱ ራሱ በሚፈቅደው መንገድ ማበልፀግና ማሻሻል ከቻሉና በመሠረታዊ የህገ-መንግስት መርሆዎች ከተስማሙ ፤ የርኦተ-ዓለም ልዩነት ሀገር ለማፍረስ ምክንያት ይሆናል ብዬ አላምንም። የሀገሪቱን ተጨባጭ ሁኔታና መሠረታዊ ችግሮችና ግጭቶች ታሳቢ ያደረገ ህገ-መንግስት ተቀርፆኣል፤ ተግባር ላይ ተፈትነዋል። ሓቁን በአደባባይ ሙልጭ አድርጎ የሚኪድ ብዙ የትምክህት ወገን ቢኖርም ቂሉ ውጤቱ አመርቂ ነበር። ህገ-መንግስቱ ሙሉ በሙሉ መሬት ላይ ቢወርድ ኖሮ ደግሞ ውጤቱ የበለጠ አመርቂ ይሆን ነበር። ስለዚህ በዚህ ህገ-መንግስት መሠረት የተሻለች ኢትዮጵያ መገንባት እንደሚቻል ምንም ጥርጥር የለውም። ፓርቲዎቹም በፖለቲካ-ኢኮኖሚዊ ላይ ርኦተዓለማቸው መተግበር ይችላሉ-ህዝብ መርጦ ስልጣን እስከ አስረከባቸው ድረስ።\nከላይ እውነተኛ ህብረ-ብሔራዊት ፌደራላዊት ኢትዮጵያ ለመገንባት የሚያስችሉን መሠረታዊ ነገሮች አይተናል። ነገር ግን ይህ ህደት ይሳካ ዘንድ አሁን ስልጣን ላይ ከወጣው ብዱን ምን ይጠበቃል? ይህ ብዱን ህገ-መንግስታዊ ሥርዓቱ ለማስኬድ የሚያስችል ፍላጐትና አቅምስ አለው ወይ? የሚሉትን ጥያቄዎች መመለስ ደግሞ ግድ ይለናል።\nበርግጥ በጥቅት ግለሰቦች የተገነባው አሁን የመንግስት በትረ ስልጣን የተቀዳጀው ቡድን ይህን ህገ መንግስታዊ ሥርዓት ሊያስኪደውስ ይቅር ፤ ሲያፈረርሰው እያየን ነው። ስለዚህ ይህ ቡድን እውነተኛ ህብረ-ብሔራዊት ፌደራላዊት ኢትዮጵያ በመገንባት ሂደት ያለው ፋይዳ ኣሉታዊ መሆኑ ለሁላችንም የሚያግባባ ጉዳይ ነው። ይህ ቡድን ወደ ስልጣነ የወጣበት መንገድ የቡድኑ ባህርያት እንዲሁም ከብዱኑ ጀርባ ያሉ ኃይሎች ኢኮኖሚያዊ ይሁን ፖለቲካዊ ፍላጐት መረዳት ደግም አስፈላጊ ይሆናል። በተጨማሪም በዋናነት የመንግስትን የስልጣን ማሽን ተቆጣጥሮ ፤ ከህግና ህገ-መንግስት በላይ በመሆን ሀገሪቱን እያተራመሰ ያለውይህ ቡድን ራሱ መሆኑ፤ ጉዳይ ውስብስብ ያደርገዋል።ስለዚህ ኢትዮጵያን በማዳን ሂደት ከዚህ ቡድን ምንም ስለማይጠበቅ የፌደራል ኃይሎች ጠንክረውና ትክክለኛ ስትራተጂ ቀርፀው ወደ ትግል መግባት አለባቸው።\n2. በሰላምና በሰለጠነ መንገድ የመበታተን ጉዳይ\nየኢፌዴሪ ህገ-መንግስት በመፈቃቀድና በመከባበር አንድ መሆን በሚያስችል ሁኔታ እንደደነገገው ሁላ ፤ በመከባበርና በመፈቃቀድ ላይ ተመስርተህ መለያየት እንደሚቻልም በግልፅ አስቀምጧል። ብሔር ፣ ብሔረሰቦችን ህዝቦች ፈቅደውና ተከባብረው አብሮው መኖር የሚያስችላቸው አማራጭ ሁሉ ተሟጦ፤ፈቅድውና ተከባብረው በአንድነት ሊያስቀጥላቸው የሚችል እሴት ሁሉ ከተናደ ቀጥሎ ያለው አማራጭ ፈቅደውና ተከባብረው መለያየት ነው። ይህ የፍቺ ሂደት ሰለማዊ፣ስልጡንና የሰከነ ለማድረግ ደግሞ ዋናኛ መሣሪያ አሁንም ህገ-መንግስቱ ይሆናል።\nመለያየታችን ነጌ ታሳቢ ማድረግ እንዳለበት በአፅንኦት ማስገንዘብ እፈልጋለሁኝ። ዛሬ ተለያይተው፤ ነጌ ተለቃቅሰው መገናኘት ልኖር ስለሚቸል ተለቃቅሶ ለመገናኘት ተጣልቶ ከመለያየት ይልቅ ተለቃቅሶ ለመገናኘት በፍቅር መለያየት ይሻላል። ለዚሁም ነው ሰላማዊና የሰለጠነ የመበታተን ስትራተጂ የሚያስፈልገው። በሌላ መልኩ የኢትዮጵያ መለያየት ህጋዊ ማድረግ የሚቻልበት ሰፊ አማራጭ ስላለ ከሌሎች የመበታተን አማራጮች ሁሉ ህጋዊነት የተላበሰ የመበታተን ሂደት መከተል ለማንኛውም ወገን ብዙም ላያስከፋ ይችላል የሚል ግምት አለኝ። በሰላምና በሰለጠነ መንገድ ህገ-መንግስቱ መሠረት አድርጐ ለመለያት የሚከተሉትን ነጥቦች ግምት ውስጥ ማስገባቱ የተሻለ ስለመሆኑ ሳይታለም የተፈታ ነው።\n1. መለያየቱ ግዛት ሳይሆን ህዝብና የህዝብ ደህንነት ማዕከል ማድረግ አለበት። ይህ ማለት የህዝብ ምርጫ ማክበር ዋነኛ ምሰሶ ማድረግ አለብን ማለት ነው። በተለይ በክልሎች ወሰን ኑሮው መሠረት ያደረገ ህዝብ ወዴት መጠቃለል እንዳለበት የራሱና የራሱ ብቻ ምርጫመሆን አለበት። ሌላው ወገን በየትኛውም አቅጣጫ ይሁን ልወስንለትና ልመርጥለት አይገባም። ይህን ለማሳካት አከራካሪ በሚባሉ አከባቢዎች የህዝብ-ውሳኔ (Referendum) ማካሄድ የግድ ይሆናል ማለት ነው።\n2. የሃብት ክፍፍልን በተመለከተም ህገ-መንግስቱ ውስጥ የተመለከቱ ነገሮቸ ካሉ እነሱን ጥቅም ላይ ማዋል አንድ ጉዳይ ሆኖ ፣ በማንኛውም መልኩ የጋራ በመሆነው የሃብት ክፍፍል ሂደት ፍትሃዊ ማድረግ ለማንኛውም ወገን ጠቃሚ ኖኖ እናገኘዋለን።\n3. የመበታተን ሂደቱ ቀጥሎ ሊፈጠር የሚችለውን ማህበራዊ ይሁን ኢኮኖሚያዊ ትስስር ኩፍኛ እንዳይጐዳው ከስሜት በፀዳ መልኩ ተቀራርቦ መፈፀም የተሻለ አማራጭ ይሆናል።\nኢትዮጵያ እውነተኛ ፌደራላዊና ህብረ-ብሔራዊ ሀገረ-መንግስት መገንባት ላይ እንድታተኩር ቀዳሚ ምክሬ አድርጌ አስቀምጫለሁኝ። ይህን ያለማሳካትዋና ይህን ግንባታ ለማካሄድ መሪዎችዋ ፈቃደኛ ያለመሆን ጉዳይ ወደ መበታተን እንደሚያመራም በግልፅ ተቀምጧል።\nእነዚህ አማራጮች ተግባር ላይ ለማዋል በዋናነት የመንግስት በትረ ስልጣን ህጋዊ ባልሆነ መንገድ በተቆጣጠረው ቡድን እጅ ያለ ልመስለን ይችላል። ነገር ግን ህዝቡ ፣ የህዝብ አስተዳደርዎችና የፖለቲካ ድርጅቶች እንዲሁም ልህቁ ቆም ብሎ ካሰበበት የመንግስት በትረ ስልጣን የተቆጣጠረው ቡድን በአንድ ቀንም ልናድ የሚችል የአቅመ ቢሶች ስብስብ ነው። በርግጥ ይህን ቡድን የሀገሪቱን ሁኔታ ኣሳስቦት ወደ ትክክለኛ መንገድ መመለስ ከቻለ ለኢትዮጵያ መልካመ ዕድል በማስፋት የመጀመርያው አማራጭ ተፈፃሚ በማድረጉ ሂደት ላይ የጐላ ሚና መጫወት ይችላል። ይህ ማለት እውነተኛ ፌደራላዊት ህብረ-ብሔራዊ ሃገረ-መንግስት ለመገንባትና ይህን ሂደት በጠንካራ መሠረት ላይ ለማስቀመጥ በሚደረገው ትግል ተባባሪ ከሆነ ፤ ኢትዮጵያ የጐላ ዕንቅፋት ሳይደቀንባት መቀጠል ትችላለች።\nነገር ግን ይህ በግላጭ የምዕራባዊያን ቅጥር መሆኑ የሚታወቅ ቡድን አጀንዳው ምዕራባዊያን ማስደሰት መሆኑ አስቀርቶ ኢትዮጵያን ወደ ማዳን ልያደርገ ይችላል ወይ የሚለውን ጥያቄ ስትመረምር ይህ ቡድን ከምዕራባዊያን እጅ መውጣት የሚችልበት አቅምና ፍላጐት የሌለው ልፍስፍስ ቡድን ሆኖ ታገኘዋለህ።ሆኖም በሌሎችየሀገራቸው ጥቅም አሳልፈው መስጠት በማይፈልጉ ኢትዮጵያዊያን ኃይሎች ምክር ተሰጥቶትና ተደግፎ አጀንዳው መቀየር የሚችልበት ትንሽ ዕድል እንዳለ ደግሞ ማየት ይቻላል። በርግጥ ይህ ዕድል ግምት ውስጥ ልታስገባው የሚያስቸግርና በጣም ጠባብ መሆኑ ደግሞ ሌሎቹ አማራጮች ልናይ ያስገድደናል። ስለዚህ የዚህ ልፍስፍስ ቡዱን ተስፋችን አሟጥጠን የመጀመርያው አማራጭ ማንኛውም ቅን ሂሊና እንዲሆን የሚፈልገው አማራጭ ስለሆነ ኢትዮጵያን በመላ ተባብረን የትምክህት ኃይል አምበርክከን ተግባራዊ ልናደርገው የሚገባ አማራጭ ነው ብዬ አምናለሁኝ።\nለኢትዮጵያ መልካም ነገር ለማምጣትና ሁሉንም ህዝብ በዕኩልነት የሚታቅፍ እውነተኛ ፌደራላዊት ህብረ-ብሔራዊት ኢትዮጵያ ለመገንባት ከማንም ኃይል በላይ የፌደራል ኃይሎች መተባበርና አብሮ መስራት እንዳለባችሁ ትልቅ አፅንኦት ለመስጠት ፈልጋለሁኝ። የፌደራል ኃይሎች ባለፉት ጊዝያት በተለያየ አጋጣሚ ተነካክታችሁና ተቋስለችሁ ሊሆን ይችላል ፤ ነገር ግን ይህን ቁርሾ ወደ ጐን መተውና መተባበር አመራጭ የሌለው የኢትዮጵያ መድሓኒት መሆኑ ልንገነዘብ ይገባል።


‹‹በዓለም ላይ ኃያል የሚባሉት አገሮች ሞክረውት ያልሠራን ሞዴል እኛ እናሠራዋለን የሚል ህልም የለንም›› | Ethiopian Reporter Amharic Archive\n‹‹በዓለም ላይ ኃያል የሚባሉት አገሮች ሞክረውት ያልሠራን ሞዴል እኛ እናሠራዋለን የሚል ህልም የለንም››\nአምባሳደር ሥዩም መስፍን፣ በቻይና የኢትዮጵያ አምባሳደር\nአምባሳደር ሥዩም መስፍን ከአንጋፋ የኢሕአዴግ አመራሮች አንዱ ሲሆኑ፣ በውጭ ጉዳይ ሚኒስትርነት የቆዩባቸው ዓመታትም ለአገሪቱ ሪከርድ ነው፡፡ አምባሳደር ሥዩም አሁን በቻይና የኢትዮጵያ አምባሳደር ናቸው፡፡ ኢሕአዴግን በመመሥረትም ሆነ በመምራት ጉልህ ሚና ያለውን ሕወሓትን ከመሠረቱት አባላትም አንዱ ናቸው፡፡ ባለፈው ሳምንት በጎልደን ቱሊፕ ሆቴል ‹ኢንስቲትዩት ፎር አድቫንስድ ሪሰርች› የተሰኘ፣ ነፃና ገለልተኛ የጥናትና ምርምር ተቋም ይፋ ሆኗል፡፡ አምባሳደር ሥዩምም የተቋሙ የባለአደራዎች ቦርድ ሊቀመንበር ሆነዋል፡፡ ተቋሙ በተጨማሪም እንደ አምባሳደር ዶ/ር ተቀዳ ዓለሙና አምባሳደር ተፈራ ሻውል ያሉ አንጋፋ ዲፕሎማቶችን በአመራርነት አቅፏል፡፡ ተቋሙ በአፍሪካ ቀንድ ባሉ የልማት፣ የዴሞክራሲ እንዲሁም የሰላምና የፀጥታ ጉዳዮች ላይ የመሥራት ዓላማ አንግቧል፡፡ ይህንንም በዕውቀት ሥርጭት ሁኔታዎችና ሒደቶች ላይ ትንታኔ በማቅረብ ለማሳካት አቅዷል፡፡ አምባሳደር ሥዩም በተቋሙ ሚናና በተዛማጅ ጉዳዮች ላይ ከአሥራት ሥዩም ጋር ተነጋግረዋል፡፡\nሪፖርተር፡- የተቋሙ ስም ‹ኢንስቲትዩት ፎር አድቫንስድ ሪሰርች› ነው፡፡ ይህን ስም ለምን መረጣችሁ? ከተለመዱ የምርምር ተቋማት ጥናቶች የእናንተን የሚለየው ምንድነው?\nአምባሳደር ሥዩም፡- በነገራችን ላይ ይህን ስም ለማውጣት ክርክር አድርገናል፡፡ በዚህ ስም የሚጠሩ በከፍተኛ የትምህርት ተቋማት ሥር የሚገኙ የምርምር ተቋማት እንዳሉ ተረድተናል፡፡ እነዚህ ተቋማት በየዓመቱ በርካታ ጥናቶችና ምርምሮች ቢያካሂዱም፣ የሆነ ሰው መጥቶ እስኪጠቀምባቸው መደርደሪያ ላይ ከመቀመጥ የዘለለ ፋይዳ እንደሌላቸው ተመልክተናል፡፡ ስለዚህ እኛ ይህን ነው ወይ መሥራት የምንፈልገው? በማለት ራሳችንን ጠይቀናል፡፡ ነገር ግን ውሳኔያችን የሆነው ጥናትና ምርምሮችን ለሚመለከታቸው ባለድርሻ አካላት በተፈላጊ ጊዜ ማድረስ አለብን የሚል ነው፡፡ በጥናትና በምርምር ውጤቶቻችን የሁለትዮሽ ንግግር የመቆስቆስ ዓላማ አለን፡፡ ከባለድርሻ አካላት ጋር ለሚኖረው የሁለትዮሽ ግንኙነት በችግሮች ላይና በተጨባጭ መፍትሔዎች ላይ የጋራ አረዳድ እንዲኖረን እንፈልጋለን፡፡ እዚህም ላይ መቆም አንፈልግም፡፡ ስምምነት የተደረገባቸው መፍትሔዎችን ለመፈጸም በሚደረገው ተከታታይነት ያለው ሒደት ውስጥ እነዚህ ባለድርሻ አካላት ተሳታፊ እንዲሆኑ ለማድረግም ዕቅዱ አለን፡፡ እነዚህ አካላት በአፈጻጸም ሒደት የሚገጥማቸውን ተግዳሮት ለመቅረፍ ድጋፍ በመስጠት ሚና እንደምንጫወትም እንጠብቃለን፡፡ ሊገጥሙ በሚችሉ ተግዳሮቶች ላይ ተመሥርተን ትንታኔ ወይም ተጨማሪ ጥናትና ምርምር ልናደርግ እንችላለን፡፡ ስለዚህ ከተለመደው የትምህርት ተቋማት ጥናትና ምርምር የእኛ ይለያል፡፡ ለዚህም ነው የተቋሙ የባለአደራዎች ቦርድ ስሙን ‹ሴንተር ፎር ዲያሎግ ሪሰርች ኤንድ ኮኦፕሬሽን› በሚል ለመቀየር የወሰነው፡፡ ይሁንና ይህ ውሳኔ ሌላ የተወሳሰበ ነገር ያመጣል፡፡ ውይይቱ መቼ ይደረጋል? ጥናትና ምርምሩስ? የሚል፡፡ ጥናቱ መደረግ ያለበት ከውይይቱ በፊት ነው ወይስ በኋላ? ወሳኙ ጥያቄ ነው፡፡ ውሳኔያችን ከጥናቱ በፊት ከባለድርሻ አካላት ጋር ስለጥናቱ ሒደት ምክክር ማድረግ አለብን የሚል ነው፡፡ መጀመርያ ችግሮችን ለመለየት ምክክር ማድረጉ ለጥናቱ ወሳኝ ነው፡፡ እነዚህን ችግሮች ይበልጥ በጥናትና በምርምር ለመለየት እንጥራለን፡፡\nሪፖርተር፡- ይኼ በርካታ እንቅስቃሴዎችን የሚጋብዝ ነው፡፡ ከሰው ኃይልና ከሀብት አንፃር የሥራውን ሒደት እንዴት ነው ለመምራት ያቀዳችሁት?\nአምባሳደር ሥዩም፡- ይህ ሥራ በእኛ ብቻ የሚፈጸም አይሆንም፡፡ የጥናትና የምርምራችን ዋነኛ ባለድርሻ የሆኑት መንግሥት፣ የንግድ ተቋማት፣ ሌሎች የጥናትና የምርምር ተቋማትና ሕዝቡ የራሳቸው ድርሻ ይኖራቸዋል፡፡ በአገር ውስጥም ሆነ በውጭ ከሚገኙ እነዚህ ባለድርሻዎች ጋር አብረን የምንሠራበትን አጋጣሚ ለመፍጠር እንጥራለን፡፡ የሰው ኃይልን በተመለከተ ከወጣት ተመራማሪዎች ጋር በብዛት ለመሥራት እንሞክራለን፡፡ ክህሎት ያላቸው በርካታ ወጣት ተመራማሪዎች አሉን፡፡ ተቋማችን ለእነዚህ ወጣቶች አስፈላጊውን ድጋፍ ያቀርባል፡፡ በአገር ውስጥ ካሉ ከፍተኛ ትምህርት ተቋማትና በውጭ ከሚገኙ ጥቂቶች ጋር የሥራ ግንኙነት ለመፍጠር እየሞከርን ነው፡፡ በነገራችን ላይ ግለሰቦችም ሆኑ ተቋማት የተቋሙ አባላት መሆን ይችላሉ፡፡ አባላት ለወጉ ያህል መዋጮ ማድረግ ቢጠበቅባቸውም፣ የተቋሙን ጥናትና ምርምሮች የመጠቀም ዕድል ይመቻችላቸዋል፡፡ ስለዚህ የንግድ ተቋማት፣ የከፍተኛ ትምህርት ተቋማት፣ የመንግሥት ተቋማት፣ የሙያ ማኅበራት፣ አርቲስቶችና ግለሰቦች ከእኛ ጋር እንዲሠሩ ጥሪ እናቀርባለን፡፡ ይህ ብዝኃነት ያለው የአባላት መሠረት በተወሰኑ የኅብረተሰቡ ክፍሎች ላይ ጥገኛ እንዳንሆን ያደርጋል፡፡ ጥናትና ምርምራችን በገንዘብ ምንጫችን ላይ ጥገኛ እንዲሆን አንፈልግም፡፡ ለኅብረተሰባችን ካላቸው ጠቀሜታ አንፃር እዚህ ግባ በማይባሉ ጉዳዮች ላይ ማተኮር አንፈልግም፡፡ ሰፊ የአባላት መሠረት ካለን የአገሪቱን የውስጥ አቅም ለመገንባት አስተዋጽኦ ማድረግ እንችላለን ማለት ነው፡፡ ስለዚህ በኢትዮጵያ ጥናትና ምርምሮች የሚካሄዱበትን አሠራር ለመለወጥ እንፈልጋለን፡፡\nሪፖርተር፡- የዚህ ተቋም የመጀመርያው ፈተና የሚሆነው ለደቡብ ሱዳን ግጭት መግባባት ለመፍጠር በሚደረገው ሒደት ተሳታፊ መሆኑ እንደሆነ ተገልጿል፡፡ በደቡብ ሱዳን ላይ ተቋማችሁ ምን ዓይነት ሥራዎችን ሠርቷል?\nአምባሳደር ሥዩም፡- ተቋሙ በደቡብ ሱዳን የሰላም ድርድር ተሳታፊ መሆኑ ጠቃሚ ልምድ ለመቅሰም ረድቶታል፡፡ የደቡብ ሱዳን የሰላም ድርድር ሒደት በግጭቱ በቀጥታም ሆነ በተዘዋዋሪ ተሳታፊ የሆኑ ባለድርሻ አካላትን አንድ ላይ ከማሰባሰቡ አንፃር ለየት ያለ ነው፡፡ በደቡብ ሱዳን የተለያዩ ፍላጎት ያሏቸውና በመሬት ላይ ባለው ሁኔታ ከፍተኛ ተፅዕኖ መፍጠር የሚችሉ ቡድኖች በመላው ዓለም ይገኛሉ፡፡ እንኳን እነዚህ ቡድኖችና ሌሎች አገሮች የምሥራቅ አፍሪካ የልማት በየነ መንግሥታት (ኢጋድ) አባላት ሳይቀሩ በጉዳዩ ላይ የተከፋፈለ ፍላጎት ነው ያንፀባረቁት፡፡ እንደምታስታውሱት ኡጋንዳ በግጭቱ ተሳታፊ ነበረች፡፡ ከራሳቸው ስትራቴጂካዊ ፍላጎት በመነሳት ሌሎች አገሮችና ቡድኖች ያንፀባረቁት አቋምም ግጭቱን በደቡብ ሱዳን የሚያስቀጥል ነበር፡፡ በደቡብ ሱዳን የሚገኙና በዚያች አገር ሰላም እንዳይፈጠር የሚፈልጉ ኃይሎችም አሉ፡፡ ኢትዮጵያ ብቻዋን አደራዳሪ በመሆኗ የምታሳካው ምንም ነገር አልነበረም፡፡ የውጭ ባለድርሻ አካላት የተከፋፈለ አቋም መያዛቸው በደቡብ ሱዳን የሚገኙትንና ሰላም የማይፈልጉትን ኃይሎች ጠቅሟል፡፡ እነዚህ ኃይሎች ታንዛኒያ፣ አንጎላና ግብፅ አስታራቂ እንዲሆኑ ጠይቀው ሁሉ ነበር፡፡\nመጀመርያ ማድረግ የነበረባቸው የኢጋድ አገሮችን ማሳተፍና የደቡብ ሱዳን ግጭት የአካባቢውን አገሮች ማለቂያ ወደሌለውና ለአሥር ዓመታት ሊቀጥል ወደሚል ግጭት ሊገፋቸው እንደሚችል ማሳየት ነበር፡፡ እኛ ይህን አደጋ በማሳየት የኢጋድ ዓላማ አንድነት እንዲኖረው በማድረግ በኩል ተሳክቶልናል፡፡ በሌላ በኩል እንደ ቻይና፣ ጃፓን፣ ሩሲያ፣ አውሮፓ ኅብረት፣ አሜሪካና የአፍሪካ ኅብረት ያሉ የተለያዩ ፍላጎቶች ያላቸውን አካላት ወደ አንድ ጠረጴዛ ማሰባሰብም ችለናል፡፡ ለዚህም ነው ይህን የሰላም ተነሳሽነት ኢጋድ ፕላስ ሒደት ብለን የጠራነው፡፡ ይህ አማራጭ ገላጋይ ኃይል ለመፈለግ የሚደረገውን ሩጫ የሚዘጋ ነው፡፡ በዚህ ምክንያት ነው የሰላም ድርድር ሒደቱ ጉልበት እያገኘ የመጣው፡፡ ለዚህም ነው በጣም አውዳሚና ጥልቀት ያለውን ግጭት በ22 ወራት ውስጥ ማስቆም የቻልነው፡፡ ማንም በዚህ አጭር ጊዜ ውስጥ ግጭቱ ይቆማል ብሎ አልጠበቀም፡፡ በግጭቱ ተሳታፊ የሆኑ አካላት ራሳቸው ይኼ እምነት ስለነበራቸው ሒደቱን በጣም እንድናጣድፈው ይነግሩን ነበር፡፡ ስምምነቱ ሙሉ በሙሉ ያልተፈጸመ ቢሆንም፣ ከሞላ ጎደል አሁን በደቡብ ሱዳን ግጭቱ ቆሟል፡፡ ይኼ ልምድ በየትኛውም ቦታ ግጭትን ለማቆም በጣም ጠቃሚ ነው፡፡\nሪፖርተር፡- ከደቡብ ሱዳን የሰላም ድርድር ያገኛችኋቸው ዋነኛ ትምህርቶች ምንድናቸው?\nአምባሳደር ሥዩም፡- በአካባቢውና በመላው ዓለም መሰል ግጭቶች ቢከሰቱ ምን ዓይነት አቀራረብ መከተል እንዳለብን ትልቅ ትምህርት ሰጥቶን አልፏል፡፡ የመጀመርያው ዋነኛ ትምህርት ዓለም አቀፉ ማኅበረሰብ የዓላማ አንድነት ኖሮት በጣም አውዳሚ ለነበረው ግጭት በፍጥነት መፍትሔ እንዲሻ ለማድረግ የተሄደበት አቀራረብ ነው፡፡ እርግጥ ነው ከአፈጻጸም አንፃር ይኼ መቶ በመቶ የተሳካ አይደለም፡፡ የሰላም ማስፈን ሒደቱና የተቋማት ግንባታ ጉዳዮች በጣም አስቸጋሪ ናቸው፡፡ በወረቀት ከሚቀረው ከሰላም ድርድሩ በተቃራኒ ሰላምን መሬት ላይ ማስፈን ፈታኝና ጊዜ የሚወስድ ነው፡፡ እውነት ነው የሰላም ሒደቱን አንድ ወሳኝ ዕርምጃ ወደፊት የሚወስድ ስምምነት ወረቀት ላይ እንዲፈረም አድርገናል፡፡ በቅርቡ የሽግግር መንግሥት ይቋቋማል፡፡ ነገር ግን ነገሮች ቀላል አልሆኑም፡፡ ይሁንና የደቡብ ሱዳን ተዋጊ ወገኖች የነበሩት አካላት አሁን በሰላም መኖር ጀምረዋል፡፡ ወደነበሩበት ግጭትም መመለስ አይፈልጉም፡፡ አሁን የተቃዋሚው ቡድን መሪዎች ጁባ ነው ያሉት፡፡ ይኼ ለሰላም ግንባታ ሒደቱ በጣም አስፈላጊ የሆነ ዕርምጃ ነው፡፡ ዓለም አቀፉ ማኅበረሰብ ሁለቱ አካላት ስምምነቱን ለመፈጸም የሚያደርጉትን ጥረት ከማገዝ አኳያ ያልጨረሳቸው ጉዳዮች ግን አሉ፡፡\nሌላው ከዚህ የደቡብ ሱዳን ግጭት የተማርነው ዋነኛ ትምህርት ግጭትን ለመከላከል መውሰድ ስላለባቸው ዕርምጃዎች ነው፡፡ እውነቱን ለመናገር በደቡብ ሱዳን ግጭት ሲቀሰቀስ በአካባቢው ያሉ አገሮችና ዓለም አቀፉ ማኅበረሰብ አልተገረሙም፡፡ ያልተገመተ ግጭት አልነበረም፡፡ የሆነ ወቅት ላይ የሚነሳ ግጭት ስለመኖሩ ለሁላችንም ይታይ ነበር፡፡ ከኢጋድ ሥርዓት ጀምሮ አፍሪካ ኅብረትም ሆነ ተመድ በአገሪቱ ሊነሳ ስለሚችለው ግጭት በቂ ዕውቀት ነበራቸው፡፡ እነዚህ ድርጅቶች የቅድመ ማስጠንቀቂያ ሥርዓትም አላቸው፡፡ በጁባ የነበሩት የተመድ ሰላም አስከባሪ ኃይል አባላት በአገሪቱ እየተጠናከረ ስለመጣው ውጥረት ለሚመለከታቸው አካላት አሳውቀዋል፡፡ ይሁንና ማንም ግጭቱ እንዳይፈጠር አልተከላከለም፡፡ ስለዚህ ዓለም አቀፉ የፀጥታና የደኅንነት መዋቅር የግጭት መከላከያ ዘዴና አሠራር አልነበረውም፡፡ ግጭት እንደሚፈጠር እያወቁ ዝም ብለው ካለፉ በኋላ የተፈጠረውን ግጭት ለማስቆም መሞከር የማይጨበጠውን ለመያዝ እንደመሞከር ነው፡፡\nዓለም አቀፉ ማኅበረሰብ ይህን ግጭት ለማቆም ብዙ ሚሊዮኖችን አውጥቷል፡፡ ይኼ ወጪ ግጭቱን ለመከላከል ቢውል ኖሮ ረዥም መንገድ ይወስደን ነበር፡፡ ይሁንና አሁንም ቢሆን ይህ ጥረት ግጭቱን ለማቆም በማስቻሉ ግቡን መቷል፡፡ ነገር ግን በሺዎች የሚቆጠሩ ዜጎችን ሕይወት ከመቀጠፍና በሚሊዮን የሚቆጠሩትን ከመፈናቀል እናድን ነበር፡፡ ስለዚህ ከዚህ የምንማረው ወደ ግጭት የመቀየር አቅም ያላቸው ሁኔታዎችን በተመለከተ ያለን አቀራብ መቀየር እንዳለበት ነው፡፡ ግጭት ሱናሚ ስላልሆነ ቀድሞ ማስወገድ ይቻላል፡፡ ዓለም አቀፉ ማኅበረሰብ እየተጋጩ የነበሩትን አካላት ተጠያቂ ማድረግና ግጭቱን እንዲያስወግዱ ምክር ሊለግሳቸው ይችል ነበር፡፡\nሪፖርተር፡- ከኢጋድ አንፃርስ?\nአምባሳደር ሥዩም፡- ለኢጋድና ለአባል አገሮችም ተፈጻሚ የሚሆኑ ነጥቦች ናቸው፡፡ መጀመርያ ላይ ሁኔታው በኢጋድ አባል አገሮች መካከል የዓላማ አንድነት እንዳይኖር አድርጎ ነበር፡፡ ይኼ እርግጥ ነው ለአካባቢው አዲስ ነገር አይደለም፡፡ ነገር ግን ሁኔታው እጅግ የከፋ መሆኑ የተለየ ያደርገው ነበር፡፡ ይህን ከግንዛቤ ውስጥ የከተቱት የደቡብ ሱዳን ተቀናቃኝ ወገኖች አጋጣሚውን በመጠቀም የሰላም ድርድሩን ለመጎተት ጥረዋል፡፡ ይኼ የመከፋፈል አዝማሚያ በአካባቢውና በአባል አገሮቹ ላይ ከፍተኛ ጉዳት ማስከተሉና የልማት አጀንዳውንም መጉዳቱ አይቀርም ነበር፡፡ በጥሩ ጎኑ የሚነሳው ነገር እነዚህ አገሮች እየተከናወነ ያለው ነገርና ብጥብጡ በራሳቸው ላይ ስለሚያደርሰው ጉዳት እየተረዱ መምጣታቸው ነው፡፡ ይህ አካሄዳቸውን በፍጥነት እንዲቀይሩና በአንድ ግብ ሥር እንዲሰባሰቡ አድርጓቸዋል፡፡ ዋናው ነጥብ ዛሬ በደቡብ ሱዳን የተከሰተው ነገር ነገ በአካባቢው በምንገኝ በማንኛችንም ላይ ሊከሰት ይችላል፡፡ ከዚህ ነፃ የሚሆን አካል የለም፡፡ ስለዚህ ከዚህ መማር ያለብን ይመስለኛል፡፡\nሪፖርተር፡- በደቡብ ሱዳን አሁንም በተወሰነ ሁኔታ ግጭቶች እየተከሰቱ እንደሆነና ከሚቀርቡት ሪፖርቶች አኳያ ተቃናቃኝ ወገኖች የሰላም ስምምነቱን ሙሉ በሙሉ ለመፈጸም ዝግጁ ናቸው ብለው ያስባሉ?\nአምባሳደር ሥዩም፡- አዎ ይፈጸማል ብዬ አምናለሁ፡፡ ነገር ግን ሰፊ መሠረት የነበረውና አውዳሚ የነበረው ግጭት የሰላም ስምምነት ስለተፈረመ ብቻ ሁሉም ነገር ይቆማል ማለት አይደለም፡፡ የተኩስ አቁም ስምምነት ተፈረመ ማለት ሁሉም ነገር ወደነበረበት ይመለሳል ማለት አይደለም፡፡ የኢትዮ-ኤርትራን ግጭት ውሰድ፡፡ በ1990 ዓ.ም. ጀምሮ በ1992 ዓ.ም. ቆሟል፡፡ በወቅቱ ሁለቱ አገሮች የሰላም ስምምነት ፈርመዋል፡፡ ነገር ግን አሁን በሁለቱ አገሮች መካከል ያለውን ሁኔታ ሁሉም ማየት ይችላል፡፡ ሻዕቢያ ምን እየሠራ እንደሆነ ማንም ማየት ይችላል፡፡ ከሰላም ስምምነቱ በኋላ ሁለቱ አገሮች እንደ ጎረቤታሞች በትብብር ይኖራሉ ተብሎ ተጠብቆ ነበር፡፡ እንዳለመታደል ሆኖ እዚህም እዚያም ትንኮሳዎች ሲካሄዱ ነው የሚታየው፡፡ እያወራን ያለነው ስለሁለት አገሮች ሥርዓት ያላቸው ብሔራዊ ጦሮች ነው፡፡ በአንፃሩ ስለደቡብ ሱዳን ስናነሳ እያወራን ያለነው ሥርዓትና ማዕከላዊ ዕዝ ስለሌላቸው የተከፋፈሉ ታጣቂ ኃይሎች ነው፡፡ በዚህ ሁኔታ የተለያዩ ግጭቶች እዚህም እዚያም መከሰታቸው አይቀርም፡፡ ነገር ግን ይኼ በማንኛውም መንገድ የሰላም ግንባታ ሒደቱን የሚያደናቅፍ ተደርጎ ሊወሰድ አይገባም፡፡ ሁኔታው ባለፈው ዓመት በነሐሴ ወር ከነበረበት ሲነፃፀር አሁን የሚነሱት መጠነኛ ግጭቶች ተናጠላዊና ሒደቱ ሥር እስኪሰድ ድረስ ብቻ የሚከሰቱ ዓይነት ናቸው፡፡ አሁን በታላቁ የላይኛው ዓባይ ክልል የሚገኙት ሦስቱ አገሮች አንፃራዊ የሆነ ሰላም አግኝተዋል፡፡ ይሁንና እዚህም እዚያም መጠነኛ ግጭቶች አሉ፡፡ በአካባቢው በአንድ ጊዜ ከአንድ ሰዓት በላይ የቆየ አንድ ግጭት መጥቀስ አይቻልም፡፡ ምናልባት ከዚህ በፊት ግጭት ባልተከሰተባቸው እንደ ባህል አልጋዛልና ኢኳቶሪያ ክልሎች ነፃ ታጣቂዎች ከመንግሥት ኃይሎች ጋር ያላቸውን ግጭት መጥቀስ ይቻላል፡፡ እነዚህ ታጣቂዎች ለየትኛውም ኃይል ተጠሪ አይደሉም፡፡\nሪፖርተር፡- በደቡብ ሱዳን የሰላም ስምምነት አፈጻጸም ላይ ክትትልና ግምገማ እንዲያካሂድ የተቋቋመው ኮሚሽን በአገሪቱ የተወሰኑ አካባቢዎች አሁንም ግጭት እንዳለና ሰብዓዊ ቀውሱም ከቁጥጥር ውጭ እንደሆነ በመግለጽ ሥጋቶች እንዳሉት አስታውቋል፡፡ በዚህ ላይ ምን አስተያየት አለዎት?\nአምባሳደር ሥዩም፡- ቡድኑ በመሬት ላይ ያለውን አፈጻጸም ሒደት እየታዘበና እየተከታተለ ሪፖርት ለማድረግ የሚችለውን ሁሉ እያደረገ ነው፡፡ ሒደቱን ለማጓተት እየሞከሩ ስላሉ አካላት እንቅስቃሴም ሁኔታ ሪፖርት እያደረገ ነው፡፡ አገሮች፣ ተመድና የአፍሪካ ኅብረት ሒደቱን በጥንቃቄ እየመረመሩ ነው፡፡ አሁን ሒደቱን ለማደናቀፍ እየሞከሩ ባሉ አካላት ላይ ሊወሰድ ስለሚችለው ዕርምጃ የውሳኔ ሐሳብ ቀርቧል፡፡ ከመርህ አኳያ በቅድሚያ ጥብቅ ማስጠንቀቂያ ሊሰጥ ይችላል፡፡ ይሁና የትኞቹ ቡድኖች ማስጠንቀቂያው ይሰጣቸው? የሚለውን መለየት አለብን፡፡ በአገሪቱ ድንበር አካባቢ ተበታትነው የሚገኙት ታጣቂ ቡድኖች ናቸው አብዛኛውን ችግር እየፈጠሩ ያሉት፡፡ ይሁንና ዋነኞቹ ተቀናቃኝ ወገኖች ወደሌላ ግጭት እንዳይገቡ ለመከላከል የምንችለውን ሁሉ ማድረግ አለብን፡፡ የአማፂያን ኃይሎች መሪ ዶ/ር ሪክ ማቻር በቅርቡ ወደ ጁባ እንደሚሄዱ አስታውቀዋል፡፡ በጁባ ያለው ወቅታዊ ሁኔታ ይህን ለማድረግ የሚያስችል ነው ብለን እናምናለን፡፡ ጁባ ሁለቱ ወገኖች ለሰላም ግንባታ ሒደቱ በጋራ እንዲሠሩ የተረጋጋች መሆን አለባት፡፡ የሽግግር መንግሥቱ እስኪቋቋም ድረስ አሁን ያለው መንግሥት ይህን ለመፈጸም ኃላፊነት እንደሚሰማውም እናምናለን፡፡\nሪፖርተር፡- ከአካባቢያዊ ደኅንነት አንፃር በርካታ ምሁራን ኢትዮጵያ በአፍሪካ ቀንድ የበላይነት ሚና ከመጫወት ውጪ ሌላ አማራጭ የላትም ይላሉ፡፡ ከኢትዮጵያ ጎረቤት አገሮች የአንዱን የሰላም ድርድር እንደመምራትዎ በዚህ ግምገማ ይስማማሉ?\nአምባሳደር ሥዩም፡- እንዲህ ዓይነት እሳቤዎች የሚቀርቡት ከምሁራን አካባቢ ነው፡፡ እነዚህ ድምዳሜዎች በመሬት ላይ በትክክል እውነት መሆናቸውን የማረጋገጥ ግዴታ ስለሌለባቸው በነፃነት ይናገሯቸዋል፡፡ ይሁንና ኢትዮጵያ ተዓማኒነት ያተረፈች አገርና ተዓማኒ ሕዝብና ተዓማኒ መንግሥት ያላት መሆኗ እውነት ነው፡፡ ስለዚህ ያለባት ኃፊነት በራሷ ግዛት ተጀምሮ የሚያልቅ አይደለም፡፡ ለዚህም ነው በአፍሪካ በተመድ ሰላም አስከባሪ ኃይል አባላት አስተዋጽኦ ኢትዮጵያ ሁለተኛ የሆነችውም፡፡ ይህን የምናደርገው ጠንካራ የመከላከያ ኃይል ስላለን አይደለም፡፡ ኃላፊነት ስለሚሰማን ነው፡፡ ኢትዮጵያ አሁን የምታጣው ብዙ ነገር ነው፡፡ የልማት ጥረታችን በኢትዮጵያም ሆነ በአጎራባች አገሮች ከሰላምና ደኅንነት ጋር የተያያዘ ነው፡፡ ጎረቤት አገሮች ሰላም ከሌላቸው እኛም አይኖረንም፡፡ ይህ ደግሞ ልማቱንም ይጎዳል፡፡ ከዚህ በተጨማሪ በሕዝብ ለሕዝብ ግንኙነትም እናምናለን፡፡ ኢትዮጵያ በሕዝቦቿና በጎረቤት አገሮች ሕዝብ መካከል አርቲፊሻል ግድግዳ አትገነባም፡፡ የበላይነት ሚና የወደቀ ሞዴል ነው፡፡ አሜሪካ ይህን በመጠቀም በዓለም ላይ ሰላም ለማስፈን ሞክራ አልተሳካላትም፡፡ አውሮፓዎችም ቢሆኑ ኔቶን እንደ መሣሪያ ተጠቅመው ሞክረውት አልተሳካላቸውም፡፡ በሊቢያ ምን እንደሠሩ ማየት እንችላለን፡፡ በአፍጋኒስታን፣ በኢራቅና በሶሪያም የሆነው ተመሳሳይ ነው፡፡ ይህ ሁሉ ችግር የመጣው ምዕራባውያን ራሳቸውን የዓለም ፖሊስ አድርገው በመውሰዳቸውና ለሌሎች አገሮች ዴሞክራሲና ነፃነት እናመጣለን በማለታቸው ነው፡፡ ስለዚህ በዓለም ላይ ኃያል የሚባሉት አገሮች ሞክረውት ያልሠራን ሞዴል እኛ እናሠራዋለን የሚል ህልም የለንም፡፡ ኢትዮጵያ ሌላ አቀራረብ እየተከተለች ነው፡፡ ትኩረታችን በፖለቲካና በኢኮኖሚው ትብብር መፍጠር ላይ ነው፡፡


የዳንኤል እይታዎች Daniel Kibret's views: የሌለውን ፈላስፋ ፍለጋ (ክፍል አራት)\nየፍልስፍናው ይዘታዊ ማስረጃዎች\nኮንቲ ሮሲኒ እንደሚለው የሐተታ ዘርአ ያእቆብን ፍልስፍና ከዳ. ኡርቢኖ ደብዳቤዎች ጋር ለማስተያየት ሞክሮ ነበር፡፡ ዳ. ኡርቢኖ በግንቦት 1854 ለአንቶንዮ ዲ. አባዲ በጻፈው ደብዳቤ ላይ ሰውን የዚህ ዓለም ማዕከል አድርጎ የሚያይበትን አመለካከቱን አንጸባርቆ ነበር፡፡ ይህም አስተሳሰብ በሐተታ ዘርአ ያእቆብ ላይ በዚያው መልኩ ይገኛል፡፡ ኡርቢኖ ‹አንዳች ነገር ባውቅ ያ ከእግዚአብሔር ያገኘሁት ነው፡፡ ማንም አላስተማረኝም.. ስለ ፈጣሪና ሀልዎቱ እውነት የሆነ ሐሳብ እንዳለኝ አምናለሁ፡፡ ይህንንም ከማንም ባለመቀበሌ እኮራለሁ› ሲል በደብዳቤው ላይ ገልጦታል፡፡ በመስከረም 1854 በጻፈው ሌላ ደብዳቤ ደግሞ ብቸኝነቱ ከፈጣሪና ከዓለማት ጋር ለመገናኘትና በደስታ ለመኖር የሚቻልበትን መንገድ ለመመርመር እንደገፋፋው ይገልጣል፡፡ ‹እግዚአብሔር መኖሩን አምናለሁ፤ ሌላው ነገር ግን ሊያረካኝ ስላልቻለ እቃወመዋለሁ› ሲል ገልጦ ነበር፡፡ ይህን መሰሉ ሐሳብ በሐተታ ዘርአ ያእቆብም ውስጥ ይገኛል፡፡ በርግጥ ይህንን ደብዳቤ የጻፈው ሐተታ ዘርአ ያእቆብን ካገኘ ከሁለት ዓመታት በኋላ በመሆኑ ማን ከማን እንደወሰደው ግልጽ አይደለም የሚል ትችት ቀርቦበታል፡፡ ነገር ግን ቀደም ብሎ ከጻፋቸው ብቸኝነቱን ከሚጠቅሱት ደብዳቤዎቹ ጋር ስናነጻጽረው ይህ ሐሳብ የ ዳ. ኡርቢኖ ውስጣዊ ሐሳቡ መሆኑን እንረዳለን፡፡\nዘርአ ያእቆብ ተፈላስፎ የእግዚአብሔርን መኖር ያመነው ‹ፍጡር ያለ ፈጣሪ ሊኖር አይችልም› ከሚለው ሐሳብ ተነሥቶ ነው፡፡ ይህ አስተሳሰብ ደግሞ በካቶሊክ ትምህርት ቤቶች በስፋት ይሰጥ የነበረው የቶማስ አኩዊኖስ ፍልስፍና ነው፡፡ ‹ይህን ከቅዱስ ቶማስ አኩዊኖስ ዘመን ጀምሮ በካቶሊኮች ዘንድ የገነነ ‹ምክንያትና ውጤቱ(The law of Casuality)› ፍልስፍና ወርቄ የካቶሊኮቹ ተማሪ በነበረ ጊዜ አልሰማውም ማለት ይቸግረኛል(1)፡፡› ጌታቸው ኃይሌ ያነሡት ሌላ ሐሳብም አለ፡፡ ‹ከሁሉም የሚገርመው ‹የኮከቦችን ቁጥር፣ ርቀታቸውን፣ ስለ ርቀታቸው ታናናሽ የሚመስሉን ትልቅነታቸውን ማን ያውቃል?› ማለቱ ነው፡፡ ኮከቦች ትናንሽ የሚመስሉት በርቀታቸው ምክንያት መሆኑን በቴሌስኮፕ እንጂ በመፈላሰፍ የሚደረስበት አይደለም፡፡ ይኸንንም የካቶሊኮቹ ተማሪ በነበረበት ጊዜ ከእነርሱ አፍ አልሰማውም ማለት ያዳግተኛል(2)፡፡› ‹በቅዱስ አውግስጢኖስና በቶማስ አኩዊኖስ መካከል የተነሣ› የሚባለውን የአንሰለምን ‹Scholastic Thinking› በሐተታው ውስጥ እናገኘዋለን(3)፡፡\nዘርአ ያእቆብ ዐፄ ፋሲልን(ፋሲለደስን) አይወደውም፡፡ ስለ እርሱ የሚያቀርባቸው ክሶች አሉ፡፡ ለአሁኑ አንዱን ብቻ እንመልከት ‹ከሴቶቹ ጋር ዝሙት ከሠራ በኋላ ገደላቸው› ይላል(4)፡፡ ዘርአ ያእቆብ ያቀረበውን ይህን ክስ የሚመሰክር ማስረጃ የለም፡፡ ዳ. ኡርቢኖ ይህንን ሐሳብ የወሰደው ከአንድ ሺ አንድ ሌሊት (One Thousand and One Nights) ድርሰቶች ነው፡፡ ይህ መጽሐፍ በዚያን ጊዜ በአውሮፓውያን እንጂ በኢትዮጵያውያን ዘንድ አይታወቅም፡፡\nኮንቲ ሮሲኒ የዘርአ ያእቆብን ድርሰት ከ‹ቅርጣግና ሌሊቶች› ጋር ለማስተያየት ሞክሯል፡፡ ‹የቅርጣግና ሌሊቶች (The Carthage Nights)› በ19ኛው አጋማሽ ላይ የተዘጋጀ የካቶሊኮች የፕሮፓጋንዳ መጽሐፍ ነው፡፡ በአንዲት መነኩሲት፣ በካቶሊክ ካህን፣ በሙስሊም ሙፍቲና በቃዲ መካከል በቅርጣግና (የዛሬይቱ ቱኒዚያ) የተደረገ የእምነት ውይይትን የሚገልጥ መጽሐፍ ሲሆን የታተመው በ1847 እኤአ በፓሪስ ከተማ ነው፡፡ የመጽሐፉ ዓላማ ክርስትና በእስልምና ላይ ያለውን የበላይነት በክርክር ማሳየት ነው፡፡\nበአባ ማስያስ የሚመራው የካቶሊክ ሚሽን ይህን መጽሐፍ ወደ ኢትዮጵያ ማምጣት ፈለገ፡፡ በግእዝ እንዲተረጉመውም ለዳ. ኡርቢኖ ኃላፊነቱ ተሰጠ፡፡ ኡርቢኖ ከ1852 ጀምሮ(በ1844 ዓ.ም.) (ይህ ዓመት ሐተታ ዘርአ ያእቆብን አገኘሁበት ያለው ዘመን ነው) የተለያዩ ትርጉሞችን በግእዝ ሲሠራ ነበር(5)፡፡ ዓላማው ሊቃውንቱን ሊያረካ የሚችል የግእዝ ትርጉም ማዘጋጀት ነው፡፡ በሰኔ 1852 እኤአ የትርጉሙን ሥራ አጠቃልሎ ኢፋግ ላይ ለአባ ማስያስ አስረከበ፡፡ አባ ማስያስ ይህንን መጽሐፍ ኢትዮጵያውያን እንደወደዱት፣ በብዛትም እንደተገለበጠ ይገልጣሉ(6)፡፡ ኡርቢኖ ይህንን መጽሐፍ በአማርኛ እንደተረጎመውም ተናግረዋል፡፡ አባ ማስያስ በ1861 ወደ ኦሮሞ ሕዝብ ባደረጉት ሚሲዮናዊ ጉዟቸው ከጠፉባቸው መጻሕፍት ጋር የግእዙ ቅጅም አብሮ ጠፋ፡፡ ነገር ግን በአስገራሚ ሁኔታ በ1926 ሲልቫይን ግሬባውት (Grébaut, Sylvain) አዲስ አበባ ላይ አግኝቶት ወደ ቫቲካን ወሰደው፡፡ ዛሬ በኢትዮጵያ መዝገብ ቁጥር 165 ተመዝግቦ በቫቲካን ቤተ መጻሕፍት የሚገኝ ብቸኛ የግእዝ ቅጅ ሆኗል፡፡\nየአማርኛውን ቅጅ አለቃ ታየ በ1905 ወደ ጀርመን ሲሄዱ ይዘውት ሄደው ነበር፡፡ በ1934 ሚቶች(E.. Mittwoch) ይህንን ቅጅ ከሐተታ ጋር ወደ ጀርመንኛ ተረጎመው፡፡ ሌላው የአማርኛ ቅጅ ደግሞ በኢትዮጵያ የብራና ማይክሮ ፊልም ቤተ መጻሕፍት (EMML 1470) ተመዝግቦ ይገኛል፡፡ በመጽሐፉ ላይ እንደተገለጠው በደጃዝማች ሚካኤል ገርሙ በ20ኛው መክዘ የተሰበሰበ ነው፡፡\nሚቶች ያሳተመው የመጽሐፉ ቅጅ ‹ዝንቱ ቀሲስ ፊልጶስ ዘተከሐደ ምስለ ሙፍቲ ወቃዲ በልሳነ ዓረቢ፡፡ ወድኅረዝ ጸሐፈ ዘንተ መጽሐፈ በልሳነ ፍራንስ፡፡ ወአባ ዮስጦስ(7) ተርጎሞ በልሳነ ግእዝ በ፲ወ፰፻ወ፵፬ ዓመት እም ልደተ እግዚእነ ወመድኃኒነ ኢየሱስ ክርስቶስ ሎቱ ስብሐት በዘመነ ዮሐንስ ወንጌላዊ - ይህ ቀሲስ ፊልጶስ በዐረብኛ ቋንቋ(8) ከሙፍቲና ከቃዲ ጋር ተከራከረ፡፡ ከዚህም በኋላ ይህንን መጽሐፍ በፈረንሳይኛ ጻፈ፡፡ አባ ዮስጦስ ወደ ግእዝ ቋንቋ በ1844 ከጌታችን ከመድኃኒታችን ኢየሱስ ክርስቶስ ልደት በኋላ በዘመነ ዮሐንስ ወንጌላዊ ተረጎመው› ይላል(9)፡፡\nሚቶች በመጽሐፉ መግቢያ፣ ኮንቲ ሮሲኒም ስለሐተታ ዘርአ ያእቆብ በገለጠበት ጥናቱ እንዳሳዩት በሐተታ ዘርአ ያእቆብና በቅርጣግና ሌሊቶች መካከል ሊዘለሉ የማይችል ተመሳስሎዎች አሉ፡፡ እስኪ በዝርዝር እንያቸው፡፡\n1. ሚቶች እንዳጠናው በቅርጣግና ሌሊቶችና በሐተታ ዘርአ ያእቆብ መካከል ተመሳሳይ የሆኑ የሰዋሰው አገባቦችና አገላለጦች አሉ፡፡ ከእነዚህም በተጨማሪ\n· ህሊናህን ብታቀና(ቅርጣግና፣22,11f) ---- አልዕል ኅሊናከ(ሐተታ ዘር; 3,22)\n· እዝነ ልቡና(ቅር;4,24) ------ ዓይነ ልቡና(ሐተታ ወልደ;30,23)\n· በሃይማኖት መሠረት(ቅር;95,4) ----- መሠረተ ኩሉ ሃይማኖት(ሐተታ ወልደ33,19)\n· ኅቡዕ ምሥጢር(ቅር95,26) ----- ምሥጢራት ኅቡዓት(ሐተታ ወልደ;37,10)\n· መሐሪ ወመስተሣሕል(ቅር;22,12) ------- መሐሪ ወመስተሣሕል (ሐተታ ወልደ;38,23)\n· ሥርዓተ ዝሙት(ቅር;69,1) -------- ሥርዓተ አውስቦ(ሐተታ ወልደ;55,14)\n· ክቡድ(ቅር;45,10;69,30;71,25) ------ ክቡድ (ሐተታ ዘር;11,3 እና ወልደ;55,34;63,15)\n· ምግባር(ቅር;24,29;55,6) ------ ምግባር (ሐተታ ዘር;8,24;12,29;15,27;22,31;27,23; እና ወልደ; 33, 19;39,29;45,33;46,19;47,14-24; 48,5;56,21;58,32;61,5)\n· ተግባር(ቅር; 20,11;32,7;40,8;46,10) ------ተግባር(ሐተታ ዘር;5,23;19,33;20,2)\n· ፍቅረ ቢጽ (ቅር;20,8;102,3;104,23;) -----ፍቅረ ቢጽ(ሐተታ ዘር;4,20-21;24,24;2517;26,11)\n· ድኩማን ፍጥረቶች(ቅር;22,29) ----- ኩላ ፍጥረት ውስንት ይእቲ ወድክምት(ሐተታ ወልደ፤31፣26) - ብእሲት ድክምት ፍጥረት ይእቲ (ሐተታ ወልደ57፣10)\n2. ኮንቲ ሮሲኒ ደግሞ እነዚህን ሐሳቦች ይጨምራል\n· እስልምና ብዙ ሴቶችን ማግባትን ይፈቅዳል ሲል የቅርጣግና ሌሊቶች ያወግዛል፤ ‹መሐመድ ሐሰተኛ ነቢይ ነው› የሚለውን ለማጠናከርም ተጠቅሞበታል፤ በሐተታ ዘርአ ያእቆብ(ምዕራፍ 5)ይህንኑ ክስና ሐሳብ እንዳለ እናገኘዋለን፡፡ ሐተታ ነገሩን አስረዝሞ በኦሪት ይህ ሐሳብ በመገኘቱ ነቢያት ትክክል ላለመሆናቸው ማስረጃ ያደርገዋል፡፡\n· በቅርጣግና ሁለተኛ ቀን ክርክር፣ ዐንቀጽ 2 ላይ የሚገኘው ‹ሰው ሁሉ እኩል ስለሆነ ባርነት ስሕተት ነው› የሚለው ሐሳብ በሐተታ ዘርአ ያእቆብም እንዳለ ይገኛል(ሐተታ ምእራፍ 5)፡፡\n· በቅርጣግና ሌሊቶች ላይ የሙስሊሞች ጾም የተወገዘበት መንገድ ሰፍቶ በሐተታ ዘርአ ያእቆብ በተመሳሳይ መንገድ የክርስቲያን፣ የአይሁድና የሙስሊም ጾም ተወግዞበታል፡፡\nለመሆኑ በሁለቱ ሐተታዎች ውስጥ የሚገኙት መረጃዎችስ ስለ ደራሲው ምን ይነግሩናል? (ክፍል አምስት ይቀጥላል)፡፡\n ጌታቸው ኃይሌ፣ ሐተታ ዘርአ ያእቆብ፣ 2006፣ 10\n ዝኒ ከማሁ፣ 11\n Getatchew Haile, Ethiopian Studies In Honor of Amha Asfaw,2017, 69\n ሐተታ ዘርአ ያእቆብ ክፍል 13፤ ጌታቸው ኃይሌ፣ ሐተታ ዘርአ ያእቆብ፣ 2006፣ 40\n NAF 23852, fol. 19-20.\n G. M assaja 1984, vol. 1, p. 278. (Massaja,G.,1984 (repr.), Memory storiche del Vicariato Apostolico dei Galla: 1845-1880: manoscritto autografo Vaticano,Vatican City, Archivio vaticano [Collectanea archivi Vaticani 10-11], vol. 1 and Vol. 2.)\n አባ ዮስጦስ የዳ. ኡርቢኖ ሌላው ስሙ ነው፡፡ Giusto የሚለውን ነው ዮስጦስ በሚል የተጠቀመበት ሙሉ ስሙ Padre Giusto da Urbinoነው፡፡\n ኡርቢኖክርክሩ በዐረብኛ ተደርጎ በፈረንሳይኛ ተጻፈ ይበል እንጂ የመጽሐፉ ውርጅናሌ ቅጅ ይህንን አይልም፡፡ በመካከለኛው ዘመንና ከዚያ በኋላ ወደ ግእዝ የተተረጎሙ የቤተ ክርስቲያን መጻሕፍት ከዐረብኛ ስለተተረጎሙ ያንን ለመከተል ብሎ ያደረገው መሆን አለበት፡፡\n Die amharische Version der Soirees de Carthage. (The Amharic Version of the Soirees de Carthage). 1932, 109-110


የኢሕአዴግ ከራስ ጋር ኩርፊያና ፖለቲካዊ አንድምታው | ሪፖርተር Ethiopian Reporter Amharic\nየኢሕአዴግ ከራስ ጋር ኩርፊያና ፖለቲካዊ አንድምታው\nኤድዋርድ ጊቢን የመካከለኛዋን ዘመን ኢትዮጵያ ሲገልጽ ‹‹ዓለምን ረስታ፣ በዓለምም ተረስታ፣ በጠላት ተከባ በሮቻን ዘግታ ለሺሕ ዘመናት ያንቀላፋች አገር፤›› ይላታል፡፡ ይህ ዓይነቱ አገላለጽ ከዛሬው ዘመን የፖለቲካ ጉዞችን ጋር ኩታ ገጠም ነው፡፡ ኢሕአዴግ በውስጥና በውጭ ጠላቶቹን ተከቦ፣ ስለ እሱ ማወቅ የሚፈልጉ ዜጎቹንም ረስቶ በሮቹን ዘግቶ አንቀላፍቷል፡፡ በዚህ ሰዓት ደኢሕዴን 25ኛ ዓመቱን እያከበረ ከመሆኑ ውጪ ስለኢሕአዴግ ወቅታዊ ሁኔታ ማንም በእርግጠኝነት መናገር የሚችል አይመስለኝም፡፡ ባለፉት ሳምንታት ሁለቱ የኢሕአዴግ ታላላቅ አመራሮች ከነበሩበት ኃላፊነት ለመልቀቅ መወሰንና የአንደኛው አጭር ገለጻ ማድረግም የመረጃ ፆሙን ለመፍታት በቂ አይደለም፡፡ የእኛ አገር ፖለቲካ አሁንም ፕሉቶና አርስቶትል ያደንቁት ከነበረው የቀላልነት መንግሥታዊ ሥርዓት (Simple Form of Government) አልወጣም፡፡\nበዚህ ፖለቲካ እጅግ በተወሳሰበበትና የተጠያቂነት አሠራር በጎላበት ዘመን፣ ኢትዮጵያ ግን በአስፈጻሚው ይሁንታ ላይ የተንጠለጠለ ፖለቲካን እየተከተለች ጉዞዋን ቀጥላለች፡፡ የፖሊሲ ጥናትና ምርምር ማዕከል ያለፈው ዓመት ጥናት ይህንኑ የሚያረጋግጥ ነው፡፡ ውስብስብ የፖለቲካ ሥርዓትና የመንግሥት አካላት የእርስ በርስ ተጠያቂነት ባልሰፈነባቸው አገሮች ቀጣዩ መንገድ አስፈሪ ነው በሚባልበት ዘመን፣ ኢትዮጵያ አሁንም የአስፈጻሚው አካልን ኃያልነት ታውጃለች፡፡ ፓርላማው ሥልጣኑን ተጠቅሞ ጠቅላይ ሚንስትሩን ጠርቶ በወቅታዊ የፖለቲካ ሁኔታ ላይ ማብራሪያ የሚጠይቅባትን አገር እስክናገኝ ድረስ የመረጃ አምሮታችን በአሉባልታ እንደተገራ መቀጠሉ አይቀሬ ነው፡፡ ይህ አሉባልታ አገር የሚገነባ ሳይሆን አገር የሚንድ ነው፡፡\nሁለቱን ጎምቱ ባለሥልጣናትና ባለውለታዎቹን ያሰናበተው ኢሕአዴግ ሰሞነኛ ሁኔታ ምን እንደሚመስል ፓርቲው ጥርት ያለ መረጃ ባለመስጠቱ፣ ተቃዋሚው ወገን ኢሕአዴግ እየተፈረካከሰ ነው የሚል የድል ነጋሪት መጎሰም ጀምሯል፡፡ አፍቃሪ ኢሕአዴግ የሆነው ወገን ደግሞ ሰሞነኛው የባለሥልጣናት መልቀቅ የድራማው መጨረሻ እንጂ መጀመሪያ ስላልሆነ ኢሕአዴግ በሰላም ተገላግሏል ይላል፡፡ ጥያቄው ግን አሁንም አለ፡፡ ኢሕአዴግ ቤት ምን እየተደረገ ነው?\nበተለይም የአቶ በረከት ስምኦን ከኃላፊነት የመነሳት ጥያቄ በአንዳንድ ለኢሕአዴግ ቅርበት አለን በሚሉ ጦማሪያንና በአገር ውስጥ ኅትመት ውጤቶች ከመስመር ልዩነት የመነጨ ነው መባል፣ ወቅታዊውን ሁኔታ በድጋሚ እንድናጤነው ያስገድደናል፡፡ በዚህ ገፊ ምክንያትም ፓርቲያዊ ማፈንገጥ (Faction) በቀጣዩ የአገሪቱ ፖለቲካ ላይ ያለውን ሚና ለመዳሰስ እሞክራለሁ፡፡\nየማፈንገጥ ፖለቲካዊ አንድምታ\nፓትሪክ ኮልነርና ማትያስ በሴዱኡ ‹‹Factionalism in Political Parties›› በተሰኘ ጥናታቸው በአንድ ፓርቲ ውስጥ ያለን አካሄድ በመቃወም በዚያው በፓርቲው ውስጥ የሚደረግ ተቃውሞና ትግል የፓርቲ ፍንገጣ (Faction) እንደሚባል ይገልጻሉ፡፡ ዛራሲክ ግን በፓርቲ ውስጥ ያለን አሠራርና አካሄድ በመቃወም የሚካሄድ ትግል በሙሉ ፓርቲያዊ ፍንገጣ ሊባል አይገባውም ይላል:: ይልቁኑም ፓርቲያው ማፈንገጥ የሚባለው ልዩነቶቹን ተከትሎ የሚወጣው ውጤት ነው የሚል ሐሳብ ይሰነዝራል፡፡ የፓርቲው አባላት ያላቸው አቋም እየሰፉ ሲሄድና ሊታረቅ የሚችልበት ዕድል ሲጠብ አንደኛው አንጃ ወደ ማፈንገጡ ያመራል፡፡ እንዲህ ያለው ልዩነት ታዲያ ለሌላኛው የፖለቲካ ሳይንስ ምሁር ማኦር የፖለቲካ ፓርቲዎችን የግጭት መናኸሪያ የማድረግ ዕድሉ ሰፊ ነው፡፡\n‹‹Rethnking Factionalism›› የተባለ ጥናት እ.ኤ.አ. በ2009 ያቀረበው ፋራንሽይዝ ቡክ ከእስካሁኖቹ የፖርቲ ማፈንገጥ ብያኔዎች ሁሉ በዛራሲክ የቀረበው ትንተና ውኃ የሚያነሳ ነው ይላል፡፡ ለዛራሲክን ፖለቲካዊ ማፈንገጥ ተመሳሳይ ግብን ባነገቡ ኃይሎች የተመሠረተ ፓርቲ ውስጥ የሚከሰትና ሊደርሱበት ካሰቡት መንገድ የሚያሰቀር የግንብ ግንባታ ነው፡፡ ዛራሲክን እንዲህ ያለው ግንብ በመሀል እስካለ ድረስ ፓርቲው ሕመም ላይ ነው ይላል፡፡ በመሆኑም ፓርቲው ፈጣን የትግል መስመርን የመለየት ተግባር ውስጥ መግባት አለበት፡፡\nከላይ የጠቀስናቸውን ሐሳቦች ጠቅለል ስናደርጋቸው ሁለት መሠረታዊ ነገሮችን የሚጠቁሙ ናቸው፡፡ የመጀመሪያው ፍንገጣ በፓርቲ ውስጥ መከፋፈል መኖሩን ተከትሎ የሚመጣ ውጤት መሆኑን መረዳት ሲሆን፣ በሌላ በኩል ደግሞ የፓርቲ ፍንገጣ በፓርቲው ውስጥ ለአጭር ጊዜ የሚቆይ ተግባር መሆኑ ነው፡፡ ይህ ካልሆነ ግን የፓርቲ ንቅዘትን ይወልዳልና ነገሮችን ለማስተካከል አዳጋች ይሆናል፡፡\nበየትኛውም አገር ያሉ ፓርቲዎች የፖለቲካ ማፈንገጥ የሚገጥማቸው በውጫዊና በውስጣዊ ምክንያቶች ነው፡፡ ውጫዊ ምክንያቶች ከማኅበረሰባዊ ጫናና ከሚታገሉለት ሕዝብ አቋም አንፃር የሚፈጠር ሲሆን፣ አንዳንዴም ሕዝበኛ (Populist) አቋምን በመያዝ ሊታጀብ ይችላል፡፡ እንዲህ ያለው የፖለቲካ ማፈንገጥ ወደ ሕዝብ የሚደርስ ከሆነ፣ ሕዝቡ ካፈነገጠው አንጃ ጎን በመቆም ለገዥው ፓርቲ ጥላቻ ሊያሳይ ይችላል፡፡\nበአገራችን በቅርቡ ከኃላፊነታቸው መልቀቃቸውን የገለጹት የሕዝብ ተወካዮች ምክር ቤት አፈ ጉባዔ አባዱላ ገመዳ ጉዳይ በዚህ መነጽር የሚታይ ይመስላል፡፡ አፈ ጉባዔው በብሔራዊ ድርጅታቸው ለመቀጠል የወሰኑ ሲሆን፣ ከመረጣቸው ሕዝብ ጎን በመቆምም እንደሚታገሉ አረጋግጠዋል፡፡ እዚህ ላይ የሚነሳው መሠረታዊ ጥያቄ ታዲያ የእሳቸው የማፈንገጥ አዝማሚያ ከማን ጋር ለመታገል ነው የሚል ሐሳብን ያስከትላል፡፡ እንዲህ ዓይነቱ ሐሳብ ደግሞ የፖለቲካ ማፈንገጥን ከመዋቅር አንፃር እንድንመለከተው ያስገድዳል፡፡\nየኢሕአዴግ ፓርቲያዊ ማፈንገጥ ከመዋቅር አንፃር?\nሮሲና ቴን እንደሚሉት ማፈንገጥ ሥር የሰደደ የፓርቲ ችግር ውጤት እንጂ፣ የድንገቴ ፖለቲካ ጨዋታ መዳረሻ አይደለም፡፡ በዚህ ምክንያትም ማፈንገጥን ከመዋቅር አንፃር ስንመለከተው ሦስት መልኮችን የሚይዝ ይመስላል፡፡ የመጀመሪያው የአጠቃላይ ማኅበራዊ፣ ኢኮኖሚያዊና ፖለቲካዊ መዋቅሩ ፈጣን ተለዋዋጭነት ሲሆን ሁለተኛው መደበኛ የሆነ ተቋማዊ መነሻ ነው፡፡ ሦስተኛው የፖለቲካዊ ማፈንገጥ ምንጩ የፓርቲው ውስጠ ዴሞክራሲ አካሄድ የሚፈጥረው ነው፡፡ ከእነዚህ ሦስት ጉዳዮች አንፃር የገዥው ፓርቲን ወቅታዊ ሁኔታን ለመመዘን ከሞከርን ቢያንስ በአንዱ በፓርቲው ውስጥ የፖለቲካ ፍንገጣዎች እንዳሉ ፍንጭ እናገኛለን፡፡\nበአገራችን ባለፉት ሁለት ዓመታት በበርካታ አካባቢዎች በመንግሥት ላይ ያነጣጠሩ ተቃውሞዎች ሲስተጋቡ ከርመዋል፡፡ እንዲህ ያለው የተቃውሞ እንቅስቃሴም ፓርቲው ወደ ተሃድሶ እንዲገባ አስገድዶታል፡፡ ይህ ዓይነቱ በውሉ ያልታሰበበት የተሃድሶ ዘመቻም በፓርቲው ውስጥ መዋቅራዊ አለመረጋጋትን ፈጥሯል፡፡ በዚህ መነሾም በኢሕአዴግ ቤት አንድ ዓመት ባልዘለለ ጊዜ ውስጥ ወደ ሥልጣን መጥተው የወረዱ ከፍተኛ አመራሮቹን መመልከት የተለመደ ሁኗል፡፡ ከእንዲህ ያለው የፓርቲው አለመረጋጋት ማሳያነት በተጨማሪም፣ በኢሕአዴግ ልሂቃን ውስጥ መታደስ ያለበት መንግሥት ነው? ወይስ ገዥው ፓርቲ? ብቻ ነው የሚል ንትርክ እንደነበር በአንድ መድረክ በአጋጣሚም ቢሆን ለመስማት ተችሏል፡፡ ፈጣን የሆነ የማኅበራዊ ኢኮኖሚ ለውጥ የወለደው ያለፉት ዓመታት የተቃውሞ እንቅስቃሴ በየትኛውም መመዘኛ ኢሕአዴግን በተረጋጋ መንገድ እንዲሄድ የሚያደርግ አይደለም፡፡ ይህ ዓይነቱ አለመረጋጋት ደግሞ ፖለቲካዊ ፍንገጣን ያስከትላል፡፡\nከላይ የጠቀስኳቸው የአቶ አባዱላ ገመዳ በኃላፊነቴ ለመቀጠል ፍላጎቱ ስሌለኝና ከሕዝቤ ጋር ለመታገል ስለፈለግኩ ፖለቲካዊ አንድምታም ከዚህ የሚርቅ አይመስልም፡፡ እንዲህ ያለውን የአፈ ጉባዔውን አነጋገር ከፓትሪክ ኮልነርና ከማትያስ ባሴዱት የመዋቅር ትንተና አንፃር ካየነው ግን ምላሹ አዳጋች ይሆናል፡፡ የአፍሪካ ጉዳይ ተመራማሪው ባሴዱና ለፖለቲካ ቅቡልነት አጥኝው ኮልነር የፓርቲ ፍንገጣ በሁለት መስመሮች ላያ ያርፋል፡፡ ግለሰባዊና ተጨባጭ (Real) የሚለው የሁለቱ ምሁራን መዋቅራዊ ምደባ የቀድሞውን የጦር መሪና አፈ ጉባዔ አቶ አባዱላ የተቃርኖ መነሻ በውሉ እንዳንለየው ያደርገናል፡፡\nሳሪቶ ‹‹Political Parties and Party System›› በተባለ ሥራው የፓርቲ ፍንገጣ ከመዋቅር አንፃር በአራት መደቦች የሚወድቅ ነው ይላል፡፡ እነሱም ድርጅታዊ መከፋፈል፣ ርዕዮተ ዓለማዊ፣ በቀኝና በግራ ፖለቲካ ውስጥ ያለ እሰጥ አገባና ሌላ አጀንዳን ይዞ መገኘት ናቸው፡፡ በእነዚህ የመዋቅር የፖርቲ ፍንገጣዎች ውስጥ አሁንም ኢሕአዴግ ቢያንስ በሁለቱ እየተፈተነ ይመስላል፡፡\nየመጀመሪያው ድርጅቱ ራሱ ያመነውና በተሃድሶ እንቅስቃሴ ወቅት ለይቼዋለሁ የሚለው ከፓርቲው ዓላማ ጋር የሚጋጨው ሌላ አጀንዳን ይዞ መንቀሳቀስ ነው፡፡ ኢሕአዴግ በተደጋጋሚ የኪራይ ሰብሳቢነት አመለካከት በፓርቲው ውስጥ ስለመኖሩ ያምናል፡፡ ከሕዝብ ይልቅ የራስን ጥቅም የሚያስበልጡ አባላት በየደረጃው እንደነበሩበትም ይገልጻል፡፡ ይህ ዓይነቱ የእምነት ክህደት ቃልም ኢሕአዴግ ቢያንስ የጠራ ድርጅታዊ መስመርን ለመያዝ እንዳነሳሳው መገመት አያዳግትም፡፡\nሁለተኛው ከሳሪቶ የመዋቅር ገለጻ የምንረዳው ነገር ኢሕአዴግ ውስጥ ርዕዮተ ዓለማዊ ልዩነት አለ ወይ የሚል ጥያቄን እንድናነሳ ያስገድዳል፡፡ ለዚህ ደግሞ በመሠረታዊነት በአሁኑ ወቅት እየተካሄዱ ያሉ የኢንዱስትሪ ፓርኮች ግንባታ መነሻ ይሆነናል፡፡ ኢሕአዴግ ባለፉት ዓመታት በስፋት ከገባባቸው የኢኮኖሚ ትግበራዎች ውስጥ አንዱ የጥቃቅንና አነስተኛ ማኅበራትን ማስፋፋትና በጊዜ ሒደት እነዚህን ማኅበራት ወደ መካከለኛ ከዚያም ከፍተኛ ኢንዱስትሪዎች እንዲያድጉ ማድረግ የሚለው ትልቁን ቦታ ይይዛል፡፡\nይህ ዓይነቱ የኢኮኖሚ አተያይ በተለይም ከቀድሞው ጠቅላይ ሚኒስትር መለስ ዜናዊ ጋር በስፋት የተሳሰረና በተለያዩ ቦታዎችም ሳይቀር ለአፍሪካ ኢኮኖሚ ዕድገት አዲስ አማራጭ ተብሎ ያስወደሳቸው ጉዳይ ነበር፡፡ በልማታዊ መንግሥታት እሳቤ ውስጥ ጉልህ ቦታን ይዞ ብቅ የሚለው የጥቃቅንና አነስተኛ ማኅበራት እንቅስቃሴ በኢትዮጵያ አሁን አሁን እየደበዘዘ የመጣ ይመስላል፡፡ የደቡብ ኮሪያውን ሳምሰንግ ተሞክሮ እያጣቀሰ የተጓዘው የኢሕአዴግ የጥቃቅንና አነስተኛ ማኅበራት ጉዞ ዛሬ ላይ የተባለውን ተስፋ በውል አልሰጠም፡፡\nየድኅረ መለስ ዜናዊን ኢትዮጵያ የሚቃኙ ምሁራንም አሁን አገሪቱ የምትጓዝበት የኢኮኖሚ ፍልስፍና ከቀደመው የተለየ ስለመሆኑ እየገለጹ ይገኛሉ፡፡ ራስን ለውጭ ባለሀብቶች በስፋት ማጋለጡ ለአፍሪካ የማይሆን መንገድ ነው ብለው ሲሞገቱ የኖሩት የቀድሞው ጠቅላይ ሚኒስትር መለስ አገር አሁን ሰፋፊ የኢንዱስትሪ ፓርኮችን ገንብታ የውጭ ባለሀብቶችን መማፀን ጀምራለች፡፡ ይህ ዓይነቱ የኢትዮጵያ የኢኮኖሚ መንገድም ‹‹Dead Ends New Beginnings›› የተባለው የአቶ መለስ የኢኮኖሚ ሀልዮት ከእሳቸው ጋር አብሮ ያንቀላፋ አስመስሎታል፡፡\nኢትዮጵያ ባለፉት ዓመታት የኢንዱስትሪ ፓርኮችን በስፋት ወደ መገንባት ፊቷን ማዞሯ የሳምሰንግ አምሳያ የተባለውን ከጥቃቅንና አነስተኛ ተነስቶ ወደ መካከለኛ፣ ከዚያም ከፍተኛ ኢንዱስትሪ የመሆን ተስፋ እንደ ጉም መበተን ያመላክታል፡፡ በዚህ መሠረትም እንዲህ ብሎ መጠየቅ ነውርነት የለውም፡፡ ኢትዮጵያ ከውጭ በመጡ ባለሀብቶች ሳይሆን በራሷ ልጆች ታትራ ኢንዱስትሪዎች ይኖሯታል የሚለውን የኢሕአዴግ ተስፋ ምን ባለው?\nይህን ጥያቄ መነሻ አድርጎ ከላይ ያነሳነውን በኢሕአዴግ ውስጥ የርዕዮተ ዓለም ልዩነት ተፈጥሯል ወይ ብሎ አሰሳ ማድረግ ተገቢ ነው፡፡ ኢሕአዴግ ባለፉት ጥቂት ዓመታት ዝምተኛ የሆነ የኢኮኖሚ ፖሊሲ ለውጥ እያደረገ ይመስላል፡፡ ለዚህ ደግሞ መሠረታዊ መነሻ ከላይ ያነሳሁት በአዳዲስ ኢንዱስትሪ ፓርኮች ላይ ተስፋ ያመጣል የሚል አዝማሚያ ነው፡፡ በዚህ ምክንያትም አንዳንድ የፓርቲው ልሂቃን ደስተኛ እንዳልነበሩ ይነገራል፡፡\nበተለይም በፓርቲው ውስጥ ለረጅም ዓመታት ርዕዮተ ዓለማዊ ጉዳዮችን በተመለከተ ማብራሪያ ሲያድረጉ ለምናውቃቸው አቶ በረከት እንዲህ ያለው አዲስ የኢሕአዴግ የኢኮኖሚ መስመር ሊዋጥላቸው የሚችል አይመስልም፡፡ በመሆኑም የአቶ በረከት ሰሞነኛ በመስመር ተለዩ ገለጻ አንዱ ምንጭ ይህ ሊሆን ይችላል ብሎ መገመት ይቻላል፡፡ እዚህ ግምት ላይ መስማማት ባይቻልም፣ የአቶ በረከት ከፓርቲ ፖለቲካ የመራቅ አዝማሚያ ከርዕዮታዊ የፓርቲ ፍንገጣ መደብ የሚወጣ አይደለም፡፡ ለእንዲህ ያለው መከራከሪያ ማስረጃነትም ይኼንን ፓርቲያዊ ፍንገጣ መነጽር ከማንም የሚረዳን ነው፡፡ ይኼን ፖለቲካዊ ፍንገጣን ከመዋቅር አንፃር በሁለት ይከፈላል፡፡ ድርጅታዊና ፖሊሲያዊ/ርዕዮተ ዓለማዊ በሚል፡፡ በዚህ መሥፈርት የአቶ በረከት ድንገት ከኢሕአዴግ የመነጠል አዝማሚያ ፖሊሲያዊ/ርዕዮተ ዓለማዊ እንደሚሆን አያከራክርም፡፡\nየፓርቲ ፍንገጣ መልኮችና ኢሕአዴግ\nአምባገነናዊ በሆነ ሥርዓት ውስጥ የመነሳት ዕድሉ ጠባብ ነው የሚባለው ፓርቲያዊ ፈንገጣ ከሞላ ጎደል ዴሞክራሲን መለያቸው ባደረጉ አገሮች የሚስተዋል ነው፡፡ ፍራንሲስ ፋኩያማ ዴሞክራሲ በራሱ ለፓርቲዎች ፍንገጣ መነሻ ነው የሚለውም ለዚህ ነው፡፡ ግን ፍንገጣዎች ሁሉ በአንድ ፈርጅ ውስጥ የሚታዩና ለፓርቲው አሠራር አደጋ ተደርገው የሚወሰዱ አይደሉም፡፡ ለዚህ ደግሞ መነሻው የፓርቲ ፍንገጣዎች የየራሳቸው መልክ ያላቸው መሆኑ ነው፡፡\nፍራንሻይዝ ቡክ የፓርቲ ፍንገጣዎችን ድጋሚ ማጤን በሚለው ጽሑፉ ሁሉም ፍንገጣዎች አደጋ አለመሆናቸው ለመተንተን ይሞክራል፡፡ በእሱ መከራከሪያ ቢያንስ ሁለቱ የፍንገጣ መልኮች ፓርቲውን የሚጎዱበት ዕድል ጠባብ ነው፡፡ የመጀመሪያው የፍንገጣ መልክ ተደጋጋፊ የሆነ ፍንገጣ (Cooperative Faction) የሚባለው ሲሆን፣ ልዩነትን ወደ ጎን ትቶ ለዓላማ መሥራትን ያስቀድማል፡፡ ከልዩነት ይልቅ አንድ የሚያደርጉ ጉዳዮችን በማስቀደም የሚካሄደው ይህ ዓይነቱ ፍንገጣ፣ ፓርቲው ውስጥ ያሉ ልዩነቶች ፓርቲውን የሚያበለፅጉና የተሻለ ተግባርን እንዲወጡ የሚያደርጉ በመሆናቸው የሚጠላ አይደለም፡፡\nሁለተኛው የፖለቲካ ፍንገጣ ዓይነትም ለቡክ ብዙ አሥጊ የሚባል አይደለም፡፡ ተፎካካሪያዊ ፍንገጣ (Competitive Faction) የሚባለው ይህ መንገድ በፓርቲው ውስጡ አንጃዎች በሐሳብ አሸንፎ ለመገኘት ብዙ ማስረጃዎችን የሚያቀርቡበትና ለተግባራዊነቱ የጋራ ርብርብ የሚደረግበት በመሆኑ ለሕዝቡ ጥሩ አጋጣሚን ያመጣል፡፡ ይሁን እንጂ የፓርቲው ፍንገጣ የአመራርነትን ቦታን ለመያዝ የሚደረግ ከሆነ ከጥቅሙ ይልቅ ጉዳቱ ያመዝናል፡፡\nአደገኛ የሚባለው የፍንገጣ ዓይነት የመፈረካከስ አዝማሚያን የያዘው ፍንገጣ (Degenerate Faction) ነው፡፡ ይህ ፍንገጣ በፓርቲው ውስጥ ያሉት ኃይሎች ከመደማመጥ ይልቅ መገፋፋት ላይ የሚያተኩሩበት ስለሆነ፣ ፓርቲውን የማፍረስ ኃይል አለው፡፡ የጣሊያኑን ዲሲ ፓርቲን ለብተና የዳረገው እንዲህ ያለው መንገድ ነው፡፡ በሩሲያና በደቡብ አፍሪካም በዚህ መንገድ የመጣው የፓርቲ ፍንገጣ የውስጥ ኃይሎች የራሳቸውን ፓርቲ ለመመሥረት መገንጠልን እንዲመርጡ አስገድዷቸዋል፡፡\nሀልሜል እንደሚለው የፓርቲ ፍንገጣ የፓርቲዎች ሕይወት አንድ አካል እንጂ እንግዳ ነገር ተደርጎ ሊወሰድ አይገባውም፡፡ በመሆኑም ኢሕአዴግ ውስጥ የፓርቲ ፍንገጣ ይኖራል ማለት ፓርቲው አበቃለት የሚል ሟርትን አያስከትልም፡፡ ይልቁንም በፓርቲው ውስጥ ያለው ፍንገጣ ከላይ ከጠቀስናቸው መልኮች በየትኛው ሊሠፍር ይችላል ብሎ መመልከቱ ተገቢ ነው፡፡ ገዢው ፓርቲ ውስጥ ቢያንስ ሁለቱ ጤናማ የሆኑ ፍንገጣዎች ቢኖሩ ለአገሪቷ የሚጠቅም እንጂ የሚጎዳ አይደለም፡፡ አሳሳቢው ነገር ግን ሦስቱም የፍንገጣ መልኮች ተወራራሽ ሊሆኑበት የሚችለው ዕድል ተደጋጋፊ መሆኑ ነው፡፡ ለምሳሌ ያህል የጣሊያኑ ዲሲ ፓርቲ በመጀመሪያ ተደጋጋፊ ፍንገጣ ታየበት፡፡ ከዚያም ከ1960 እስከ 1970 ወደ ተፎካካሪ ፍንገጣ አመራ፡፡ በመጨረሻም ከ1970ዎቹ ጀምሮ በሄደበት የመፈረካከስ መንገድ ለመበተን ተዳረገ፡፡ ኢሕአዴግ ከእነዚህ ፍንገጣዎች የትኛው ውስጥ ይመደባል ካልን ከግለሰቦቹ ማንነት በመነሳት ከመጀመሪያዎቹ ሁለት ፍንገጣዎች የሚርቅ አይደለም፡፡ ምክንያቱ ሁለቱ ጎምቱ ባለሥልጣናት ኢሕአዴግን ለማፈራረስ ይጥራሉ ተብሎ ስለማይገመት ነው፡፡\nይህ ማለት የአቶ በረከት ሰሞነኛ ከፖለቲካ እንቅስቃሴ የማፈግፈግ አዝማሚያ ቀላል ነው ተብሎ እንዲታለፍ አያደርገውም፡፡ ለ44 ዓመታት በፖለቲካው ዘርፍ የተጓዙት፣ ባለፉት 25 ዓመታት ተተኪ የኢሕአዴግ አባላትን የመለመሉት፣ አዕላፍ አመራሮችን ስለፓርቲያቸው ርዕዮት ዓለም ያስተማሩት ሰው ከፖለቲካ የማፈግፈግ አዝማሚያ የአንድ ግለሰብ የመገንጠልን ሐሳብ ብቻ አያመለከትም፡፡ ይልቁንም ፓርቲው ውስጥ ያለውን የማፈንገጥ አዝማሚያ በውሉ እንድናጤነው ያስገድዳል፡፡ አልያም የዛራሲክን የፓርቲ ፍንገጣ ብያኔ ተውሰን ኢሕአዴግ ውስጥ የመለያየት ግንብ እየተገነባ ስለመሆኑ መናገር ይቻላል፡፡\nኢሕአዴግ ውስጥ ካለ ማፈንገጥ ማን ያተርፋል?\nፍራንሲስ ፋክያማ ‹‹Political Order and Political Decay›› በተሰኘ መጽሐፍ የፖለቲካ ንቅዘት (መበስበስ የሚለው ቃል ስለሚጎረብጠኝ ነው) ከሁለት መሠረታዊ ነገሮች ይመነጫል ይላል፡፡ የመጀመሪያው ማኅበረሰቡ ከሚፈልገው ደረጃ ፖለቲካው አለመድረሱ ሲሆን፣ ሁለተኛው አዳዲስ ሐሳቦችን የያዘው ቡድን ነባሩን ቡድን መፈተን ሲጀምር ነው ይላል፡፡ ለፋኩያማ ሁለቱም መንገዶች ፖለቲካን የማዘመኛ ፈለግ በመሆናቸው ለማኀበረሰቡ ጠቀሜታ የጎላ ነው፡፡ ነገር ግን ችግሮች በዴሞክራሲያዊ መንገድ የማይፈቱ ከሆነ ጊዜያዊ ችግሩ በአገር ላይ ትልቅ ጥፋት ያስከትላል፡፡ ከዚህ በተጨማሪም አዲስ ሐሳብን ያልያዘው ቡድን የማሸነፍ ዕድሉ ከሰፋ፣ ከማኅበረሰቡ ጋር ያለው ልዩነት እስካልተፈታ ድረስ የፖለቲካ ንቅዘቱ ይቀጥላል፡፡ በአገራችን ነባራዊ ሁኔታ አሁን የሚስተዋለው ፍንገጣ በምን ዓይነት የፖለቲካዊ አቋም መነሻ የመጣ እንደሆነ እርግጠኛ መሆን ስለማይቻል የወደፊቱን ለመተንበይ ያዳግታል፡፡\nነገር ግን ፖለቲካዊ ፍንገጣዎች እስካሉ ድረስ ሁሌም ለውጥ ይኖራል፡፡ ይህ ለውጥ ግን የተሻለ ወይም ወደ ባሰ ሁኔታ አገሪቷን ሊያደርሳት እንደሚችል መገመት አያዳግትም፡፡ በዘ ኢኮኖሚስት የአገሮች የዴሞክራሲ ውጤት እ.ኤ.አ. በ2006 ከአሥር 4.7 የነበረችው ኢትዮጵያ እ.ኤ.አ. በ2016 ወደ 3.6 አሽቆልቁላለች፡፡ ይህም በፓርቲ ፍንገጣ ውስጥ የነበሩትና አሁን ለመልቀቅ የተንደረደሩት አመራሮች ከኃላፊነት መነሳት፣ በዴሞክራሲ ግንባታ ሒደቱ ላይ የሚኖረውን ተፅዕኖ ይቀንሰዋል፡፡ ግን ደግሞ የኢትዮጵያን ፖለቲካ ከማንም በላይ የሚረዱት ሰዎች መልቀቅ ለኢሕአዴግ የለውጥ ምጥ ጅማሮው እንጂ ድሉ አይደለም፡፡\nክቡር ጠቅላይ ሚኒስትር የጃንሆይን ነገር አደራ!\nየአፍሪካ ቀንድ ጂኦ ፖለቲካዊ ጥቁር መጋረጃ ሲቀደድ\nዓለም አቀፍ የፀረ ሰቆቃ ውልና የኢፌዴሪ ሕገ መንግሥት\nሰላማዊውን ድባብ ለማደፍረስ የሚያነሳሳ ከዲያብሎስ የቅርብ ወዳጅ በስተቀር ማን ሊሆን ይችላል?\nጥንቃቄ የሚያሻው የኤርትራ ጉዳይ


የሞባይል ጨዋታ ግብይት በጨረፍታ ፣ ከኦፕሬተሮች የተሻሉ ትምህርቶች | Martech Zone\nአንድ አስር ዓመት እና ዘመናዊ ስልኮች በጥሩ እና በእውነት ተረክበዋል። መረጃዎች እንደሚያሳዩት እስከ 2018 ዓ.ም.፣ በዓለም ዙሪያ 2.53 ቢሊዮን የስማርት ስልክ ተጠቃሚዎች ይኖራሉ። አማካይ ተጠቃሚ በመሣሪያቸው ላይ 27 መተግበሪያዎች አሉት.\nብዙ ውድድር በሚኖርበት ጊዜ ንግዶች እንዴት ጫጫታውን ያቋርጣሉ? መልሱ በመተግበሪያ ግብይት እና በመስክዎቻቸው ውስጥ ከሚገደሉት የሞባይል ነጋዴዎች የተገኘውን ትምህርት በመረዳት በመረጃ-መር አቀራረብ ላይ የተመሠረተ ነው ፡፡\nየጨዋታ ዘርፉ ፣ አሁን ብስለት ያለው የሞባይል ገበያ እጅግ አስደናቂ ስኬት እያስመዘገበ ነው። በሸፈኖች መሻሻል እና በሞባይል ግንኙነት ፣ በመረጃ ትንተና ፣ በዩኤክስ እና በሞባይል ግብይት ፣ የዓለም የጨዋታ ገቢ በ 91 መጨረሻ ላይ ወደ ቢሊዮን ዶላር ደርሷል. የጨዋታ ኦፕሬተሮች ማግኘቱ አስፈላጊ መሆኑን ያውቃሉ ፣ ነገር ግን የግብይት በጀቶች በተሻለ በሞባይል ላይ ለማቆየት ዘመቻዎች ይውላሉ ፡፡ ለእርስዎ ገንዘብ የበለጠ ድብድብ ይሰጣሉ ፡፡ የእኛ የሞባይል አይጋምንግ ኢንሳይትስ ዘገባ በሞባይል ላይ ማቆያነትን ለማሳደግ አንዳንድ ቁልፍ ስልቶችን ይዘረዝራል ፡፡\nየእርስዎን ቅጅ እዚህ ያውርዱ\nየጨዋታ ኩባንያዎች በተወሰኑ የሞባይል ማግኛ ሞዴሎች ፣ በኃይለኛ የደንበኞች ጉዞዎች ላይ በማተኮር በተጫዋች እንቅስቃሴ እና በተካተቱት ሂደቶች አውቶሜሽን ላይ በመመርኮዝ ማስነሳት ላይ ያተኩራሉ ፡፡ ውርርድ እና የጨዋታ ኦፕሬተሮች በጣም በተቀባዩ ጊዜያት ለተጫዋቾቻቸው ምርጥ ሰርጦችን ስለመጠቀም በጣም ያውቃሉ ፡፡ ማሳወቂያዎችን ለመግፋት ከመተግበሪያ ውስጥ ፣ ቀስቅሴዎችን ወደ ግለሰባዊነት ፣ አይጂምንግ ኦፕሬተሮች የሞባይል ጦርነትን እያሸነፉ ናቸው ፡፡\nበኤለመንት ሞገድ በአውሮፓ ውስጥ ካሉ አንዳንድ ታላላቅ ውርርድ እና የጨዋታ ኦፕሬተሮች ጋር እንሰራለን ፡፡ ግማሽ ቢሊዮን የሞባይል ግብይት መልዕክቶችን አስረክበን ስፍር ቁጥር የሌላቸውን የመተግበሪያ ዝግጅቶችን ተንትነናል ፡፡ የሞባይል አይጋምንግ ኢንሳይትስ መመሪያችን ለሞባይል ነጋዴዎች ለመማር በነጻ ይገኛል ፡፡\nየተንቀሳቃሽ iGaming ግንዛቤዎች መመሪያ\nመመሪያው በመተግበሪያዎች ላይ በእውነተኛ ጊዜ እና ቅድመ-ግጥሚያ የተጫዋች ባህሪን በጥልቀት ይመለከታል። በተጫዋች ባህሪ ላይ የተመሠረተ በግለሰባዊነት ላይ የተመሠረተ በመረጃ የተደገፈ አቀራረብ አስደሳች የሞባይል ልምዶችን ያቀርባል ፡፡\nሪፖርታችን በሺዎች የሚቆጠሩ የውስጠ-መተግበሪያ መልዕክቶች ፣ የግፋ ማሳወቂያዎችን እና የተጫዋች ባህሪያትን በመላው የስፖርት መጽሐፍ እና በካሲኖ መተግበሪያዎች ላይ ያተኮረ ነው ፡፡\nመረጃው በምዝገባ ጉዞዎች ውስጥ ግልፅ አዝማሚያዎችን እና ሊገመቱ የሚችሉ ውጤቶችን ያሳያል ፡፡ አንዳንድ ጊዜ በሞባይል ላይ የምዝገባ ሂደት ውስብስብ ወይም የተወሳሰበ ነው ፡፡ ተጫዋቾችን ማጠናቀቅ ፈታኝ ሊሆን ይችላል ፡፡ ሪፖርታችን ምዝገባን የሚያጠናቅቁ እና ከዚያ በኋላ የሚጮሁ የተጫዋቾችን ብዛት ከዚህ ለመከላከል ጠቃሚ ምክሮችን ይዘረዝራል ፡፡\nየተጫዋቾች እንቅስቃሴ እና የጉርሻ መጠየቂያ ተመኖች የሞባይል ግብይት ጥረቶችን ስኬታማነት ወይም ውድቀት ግልጽ ምልክት ይሰጣሉ ፡፡ ተጠቃሚዎችዎ መቼ መቼ እንደሚጣሉ ማወቅ እና የሂደቱ ሂደት በተሻለ እንዲሰራ ለማድረግ ስትራቴጂዎን ለማስተካከል ይረዳል ፡፡\nበተመሳሳይ ሰዐት ለ iGaming የብር ጥይት ሲሆን ለሁሉም አቀባዊዎች መመዘኛ ከመሆኑ በፊት በቀላሉ የጊዜ ጉዳይ መሆኑን እናቀርባለን ፡፡ ተጠቃሚው አሁን በሚሰራው ላይ በመመርኮዝ የእውነተኛ ጊዜ ቀስቅሴዎች ፣ በእውነተኛ ጊዜ አውድ መልእክት እና በእውነተኛ ጊዜ ትንታኔዎች የተሳትፎ እና የመቆየት ጭማሪን ያስከትላሉ ፡፡ ልክ እንደ ማህበራዊ እና ለሁለተኛ-ማጣሪያ ፣ በእውነተኛ ጊዜ ስፖርት ባህሪ ምክንያት በውርርድ እና በጨዋታ ኦፕሬተሮች እና መተግበሪያዎች መካከል ተፈጥሮአዊ አገናኝ አለ። በሁሉም አቀባዊዎች ላይ ተመሳሳይ ነገር ሊባል ይችላል።\nየስማርትፎኖች ዝግመተ ለውጥ ማለት iGaming ኦፕሬተሮች ለማድረግ ብዙ ለውጦች ነበሯቸው ማለት ነው ፡፡ ተጫዋቾች አንዴ ወደ መዝናኛ ቦታዎች በሄዱበት ቦታ ፣ አሁን ከእጅ ወንበር ወንበር ምቾት ፣ ጨዋታውን በሚመለከቱ ቡና ቤቶች ፣ በሚጓዙበት ወይም በመታጠቢያ ቤት ውስጥ እንኳን መወራረድ ይችላሉ! አሁን ያለው የመረጃ ስፋቱ አእምሮን የሚነካ ነው-ከአከባቢ ፣ ከቋንቋ እና ከመሣሪያ ደረጃ እስከ ውርርድ ታሪክ ፣ የመተግበሪያ ክስተት አጠቃቀም እና የቁማር ምርጫዎች ፡፡ ይህ የመረጃ ደረጃ እና የዚህ መረጃ አጠቃቀሙ ኢጋሜንግ ኦፕሬተሮች በሌሎች አቀባዊ ማዕከላት ውስጥ ካሉ በርካታ ንግዶች በላይ እንዲሆኑ ያደርጋቸዋል ፡፡\nስለ ኤለመንት ሞገድ\nኤለመንት ሞገድ የሞባይል የውስጠ-ጨዋታ ግብይቶችን እስከ 10X ድረስ ለማሳደግ ለእስፖርት ውርርድ በእውነተኛ ጊዜ የግብይት አውቶሜሽን ይገነባል። በጋልዌይ ላይ የተመሠረተ ፣ የአየርላንድ ኤለመንት ሞገድ ለቀጣይ ትውልድ ቴክኖሎጂ እና በባለሙያ የሚተዳደሩ አገልግሎቶችን ለውርርድ እና ለጨዋታ ኢንዱስትሪዎች ይሰጣል ፡፡\nመለያዎች: የቁማር መተግበሪያዎችበመጓዝ ላይአባል ሞገድኤለመንትቁማርጨዋታተጫዋቾችጨዋታዎችጨዋታአካባቢመልዕክት መላላክየሞባይል ቁማርየሞባይል ጨዋታዎችየሞባይል ጨዋታየሞባይል ጨዋታ መተግበሪያዎችየሞባይል ጨዋታ ግንዛቤዎችየሞባይል ኢጋሜንግ ግንዛቤዎች መመሪያየሞባይል መልእክት መላላክየመስመር ላይ ቁማርተጫዋችበተመሳሳይ ሰዐትየስፖርት ቁማርስፖርት ቁማር መተግበሪያዎች\ninMotionNow ለግብይት ኢሜሎች የመስመር ላይ ማረጋገጫ የስራ ፍሰት ይጀምራል